ބީއެމްއެލް އިން އިހަވަންދޫގެ4މީހަކަށް ވީލްޗެއަރ ހަދިޔާކޮށްފި — Ihavandhoo.com\nބީއެމްއެލް އިން އިހަވަންދޫގެ4މީހަކަށް ވީލްޗެއަރ ހަދިޔާކޮށްފި\n6 މާރިޗު 20190ޢަބުދުﷲ ޙަމީދު\nހާއްސަ އެހީއަށް ބޭނުންވާ ފަރާތްތަކަށް އެހީވުމަށް ބޭންކް އޮފް މޯލްޑިވްސް (ބީއެމްއެލް) އިން ކުރިއަށް ގެންދާ މޮޓޮރައިޒްޑް ވީލް ޗެއަރ ހަދިޔާކުރުމުގެ ޕްރޮގްރާމްގެ ދަށުން މިއަދު ހއ. އިހަވަންދޫގެ ހަތަރު ފަރާތަކަށް ވީލްޗެއަރ ހަދިޔާކޮށްފިއެވެ.\nބީއެމްއެލްއިން މި ވީލްޗެއަރތައް ހަދިޔާކުރަމުންދަނީ ދިރިއުޅުމުގައި ހިނގާބިނގާވެ އުޅުމުގައި ނުކުޅެދުންތެރިކަން ހުންނަ އަދި މޮޓްރައިޒްޑް ވީލްޗެއަރ އަމިއްލަ އަށް ދުއްވޭ މީހުންނަށެވެ. މި ގޮތަށް ބޭންކުން ވީލްޗެއަރ ހަދިޔާ ކުރާއިރު، އެ ރަށެއްގައި އެ ވަގުތު ތިބި މޮޓްރައިޒްޑް ވީލްޗެއަރ ބޭނުންވާ ހުރިހާ މީހުނަށް ބޭންކުން މިފަދަ ވީލްޗެއަރ ހަދިޔާކުރަމުންދާކަމަށް ބީއެމްއެލްއިން ބުނެއެވެ.\nބީއެމްއެލް އިންވަނީ މީގެކުރިން7ރަށެއްގައި ދިރިއުޅެމުންދާ 16 މީހަކަށް މޮޓްރައިޒްޑް ވީލްޗެއަރ ހަދިޔާކޮށްފައެވެ. އޭގެ ތެރޭގައި ހިމެނެނީ، ހއ. ދިއްދޫ، ރ. އުނގޫފާރު، ބ. އޭދަފުށި، ޅ.ނައިފަރު، ކ.މާފުށި، އއ.ރަސްދޫ، އަދި ސ. ހުޅުމީދޫ އެވެ.\nބޭންކް އޮފް މޯލްޑިވްސްގެ އިޖުތިމާއީ ޒިއްމާގެ ދަށުން އެ ބޭންކުން އަންނަނީ މުޖުތަމައުގެ ލާބައަށް ގިނަ ކަންތައްތަކެއް ކުރަމުންނެވެ. މީގެ ތެރޭގައި ހާއްސަ އެހީއަށް ބޭނުންވާ މީހުންގެ އިތުރުން ޖަމިއްޔާ ޖަމާއަތްތަކުގެ އިތުރުން އަމިއްލަ ފަރުދުންނަށް އަމާޒުކޮށް ހިންގަމުން އަންނަ އެކިއެކި ޕްރޮގްރާމުތައް ހިމެނެއެވެ.


MACL ge board ah aa2beyfulhaku ayyan koffi | Mihaaru\nއެމްއޭސީއެލްގެ ބޯޑަށް އަލަށް އައްޔަން ކުރި ދެ ބޭފުޅުންގެ ތެރެއިން މިހާދު.\nއެމްއޭސީއެލްގެ ޑިރެކްޓަރުންގެ ބޯޑަށް އާ ދެ ބޭފުޅަކު އައްޔަން ކޮށްފި\n06 ޖުލައި 2020 - 19:39 14 comments\nވެލާނާ އިންޓަނޭޝަނަލް އެއާޕޯޓު ހިންގާ ކުންފުނީގެ ބޯޑުގެ މެމްބަރުކަމުގައި ހުންނެވި މުހައްމަދު އަބްދުއްސައްތާރު ވަކި ކޮށްފައިވާއިރު، އަލަށް އެ ބޯޑަށް އައްޔަން ކުރީ މއ. މޮންޓްރީލް، މުހައްމަދު މިހާދާއި މއ. ބްލޫގްރާސް، ފަރުހާން އަބްދުލްޣަފޫރެވެ.\nމީގެ ތެރެއިން މިހާދު، އެމްއޭސީއެލްގެ ބޯޑަށް އައްޔަންކުރީ މިދިޔަ މަހުގެ 30 ގަ އެވެ. ފަރުހާނާ އައްޔަންކުރީ އިއްޔެ އެވެ.\nމި ދެ ބޭފުޅުންގެ ތެރެއިން މިހާދަކީ، ކުރީގެ ރައީސް މުހައްމަދު ނަޝީދުގެ ވެރިކަމުގައި އެމްޓީޑީސީގެ މެނޭޖިން ޑިރެކްޓަރެވެ.\nއެމްއޭސީއެލްގެ ބޯޑަށް މި ގެނައި ބަދަލާއެކު، އެ ބޯޑުގައި މިހާރު ތިއްބަވާނީ މިހާދާއި ފަރުހާނާގެ އިތުރުން ޗެއާމަން މުހައްމަދު އުމަރު މަނިކު (އެމްޔޫ) އާއި ޑރ. އިބްރާހިމް މަހްފޫޒާއި އިބްރާހިމް ނޫރައްދީން އަދި ފާތިމަތު މުއާޒާ އިބްރާހީމެވެ.\nMACL ge CEO, MD akah UK ge beyfulhaku ayyan koffi\nދައުލަތުގެ ކުންފުނިތަކުގެ ތެރެއިން ސަރުކާރަށް އެންމެ ބޮޑު ފައިދާއެއް ދައްކާ އެއް ވިޔަފާރީގެ ގޮތުގައި ހިމެނޭ އެމްއޭސީއެލްގެ ސީއީއޯ އަދި މެނޭޖިން ޑިރެކްޓަރަކަށް ސަރުކާރުން މިހާރު ވަނީ އިނގިރޭސި ވިލާތުގެ ބޭފުޅަކު އައްޔަން ކޮށްފަ އެވެ. އޭވިއޭޝަން އެންޑް ޓްރާންސްޕޯޓުގެ ދާއިރާގައި 30 އަހަރުގެ ތަޖުރިބާ ހޯއްދަވާފައިވާ ގޯޑަން އެންޑްރޫ ސްޓުއާޓް ރާއްޖެ ވަޑައިގެން މި މަހުގެ ތެރޭގައި ކުންފުންޏާ ހަވާލުވެވަޑައިގަންނަވާނެ އެވެ.\nއިތުރު ލިޔުންތައް އެމްއޭސީއެލް އެމްއޭސީއެލްގެ ބޯޑު ވެލާނާ އިންޓަނޭޝަނަލް އެއާޕޯޓް


ސިޔާސީ މަޤްޞަދު ޙާޞިލްކުރުމަށް ވިޔަފާރިތަކަށް ދުއްތުރާކުރުން ހުއްޓާލުމަށް ގޮވާލަން – Maldivian Democratic Party\nސިޔާސީ މަޤްޞަދު ޙާޞިލްކުރުމަށް ވިޔަފާރިތަކަށް ދުއްތުރާކުރުން ހުއްޓާލުމަށް ގޮވާލަން\nދިވެހިރާއްޖޭގައި ރަޖިސްޓަރީ ކުރެވިގެން ސައްޙަގޮތުގައި ހިންގާ ސައްތައިން ސައްތަ ދިވެހި އަދި ބޭރުގެ ވިޔަފާރިތަަކަށް އެކި ގޮތްގޮތުން ދަތިކޮށް، ސިޔާސީ ބޭނުމަށް އެ ފަރާތްތައް ފިއްތައި ކޯޓުތައް މެދުވެރިކޮށް ވިޔަފާރިތަކަށް ސަރުކާރުން ދުއްތުރާ ކުރަމުން ގެންދާތީ ދިވެހި ރައްޔިތުންގެ ޑިމޮކްރަޓިކް ޕާޓީން އެކަން ކުށްވެރިކޮށް ކަންބޮޑުވުން ފާޅުކުރަމެވެ.\nރާއްޖޭގައި ސިޔާސީ މަޝްރަޙަށް ބަދަލު އަންނަ ކޮންމެ ދަނޑިވަޅެއްގައި ވިޔަފާރިވެރިންނަށް ކޯޓުތަކާއި މީރާ ފަދަ މިނިވަން މުވައްސަސާތައް މެދުވެރިކޮށް ސަރުކާރުން ތަފާތު އެކި އުނދަގޫތަކާއި ގެއްލުން ކުރިމަތިކުރުވައެވެ. އަދި ސަރުކާރާއެކު ވެފައިވާ އެއްބަސްވުންތައް ޤާނޫނީ ހުއްޖަތެއް ނެތި ބާޠިލް ކުރަމުން އަންނަކަމީ ކަންބޮޑުވާކަމެކެވެ.\nދިވެހި ވިޔަފާރިތަކުގެ އުފެއްދުންތެރިކަމަކީ ޤައުމުގެ ތަރައްޤީއަށް ނުހަނު ބޭނުންތެރިކަމެކެވެ. އެގޮތުން މިނިވަންކަމާ އިންސާފުވެރިކަމާއެކު ވިޔަފާރިތައް ކުރިއެރުވޭނެ މާޙައުލެއް އޮތުމަކީ މުހިއްމު ކަމެކެވެ. ބައިނަލްއަޤްވާމީ މިންގަނޑުތަކާ އެއްގޮތަށް މި ރާއްޖޭގައި ވިޔަފާރި ކުރެވޭނެ އުސޫލްތައް އެކުލަވާލެވިފައިވާއިރު އެކަން އެގޮތަށް ނުހިނގުމުން ގެއްލުން ލިބޭނީ ދިވެހިރައްޔިތުންނަށެވެ. ވިޔަފާރިތަކުން ނަގާ ޓެކްސް ކޮންމެ އަހަރަކުވެސް އިތުރުވަމުން އަންނަ އިރު ވިޔަފާރިކުރާ ފަރާތްތަކަށް ދެވޭ ޚިދުމަތްތައްވެސް ހަރުދަނާވާންޖެހެއެވެ. ސަރުކާރުން އެދޭހާ ގޮތް ނުވާ ކޮންމެ ވަގުތެއްގައި ވިޔަފާރިތައް ފިއްތައި، ސިޔާސީ ޙުކުމްތައް ކުރުމުން އުފެއްދުންތެރިކަމަށް އެކަމުގެ އަސަރުކާރާނެއެވެ. އަދި ރާއްޖެއާ މެދު އިންވެސްޓަރުންގެ އިތުބާރު މިހާރުވެސް ދަށްވެފައިވާކަމަށް މާލީ އިދާރާތަކުން ބުނާއިރު، އެކަން އިތުރަށް ހީނަރުވާނެއެވެ. ބައިނަލްއަޤްވާމީ ކޯޓުތަކުގައި ރާއްޖޭގެ ކުންފުނިތަކާއި ވިޔަފާރިތައް ޖޫރިމަނާ ކުރުމުން ދަށު ކޯޓުތައް މެދުވެރިކޮށް ސިޔާސީ ޙުކުމް ނެރެމުންދާކަމީވެސް ދުނިޔޭގެ ވިޔަފާރިތަކުގެ މެދުގައި ރާއްޖޭގެ އަގު ވެއްޓޭނެ ކަމެކެވެ.\nޤާނޫނާ ޤަވާއިދާ ޚިލާފަށް ސިޔާސީ މަޤްޞަދުގައި ނިންމާ ކަންކަމާއި ސޮއިކުރެވޭ އެގްރީމަންޓުތައް ދެން އުފެދޭ ސަރުކާރަކުން ބާޠިލް ކުރާނެއެވެ. އަދި ބޭއިންސާފުން އަތުލެވޭ މުދާތަކާއި ބާޠިލްކުރެވޭ އެގްރީމަންޓުތައް އިއާދަވެސް ކުރެވޭނެއެވެ.\nސިޔާސީ މަންފާއެއް ހާސިލްކުރުމަށް ވިޔަފާރިވެރިންނަށް ސަރުކާރުން ކުރަމުން އަންނަ އުނދަގޫތަކާއި ދުއްތުރާތައް މިހާރުން މިހާރަށް ހުއްޓާލުމަށް ގޮވާލަމެވެ.\nތާރީޚް: 21 މާޗް 2017


ދެންވެސް ގޮތް ނިންމާނީ ރައްޔިތުންނެވެ. — Ihavandhoo.com\nދެންވެސް ގޮތް ނިންމާނީ ރައްޔިތުންނެވެ.\n3 ޖޫން 2017 1 ހާމިދު ނަޝީދު\nނިމިދިޔަ ލޯކަލް ކައުންސިލް އިންތިހާބުގައި އިހަވަންދޫ ކައުންސިލަށް އިންތިހާބުވި ބޭފުޅުންނަށް މަރުޙަބާކިޔަމެވެ.\nމިއަދު ތިއެންމެ ބޭފުޅުން ތިހަވާލުވެލެއްވީ އިހަވަންދޫގެ ކުރިމަގު ބައްޓަންކޮށް ތަރަށްޤީ ކުރުމަށް ދުއްވަމުން ގެންދަވާ ނައުކޮޅުގެ މާލިމީ ކަމާއެވެ. ކޮންމެ ރަށެއްވެސް ތަރައްޤީކޮށް ވަކި އުސްމިނަކަށް ވާސިލްވުމަށްޓަކައި އެރަށެއްގެ ކައުންސިލްގެ ދައުރު ނުހަނު ބޮޑެވެ. ސަރުކާރުގެ ތެރެއިންނާއި ސަރުކާރުގެ ބޭރުން ރަށަށް އަންނަ ޕްރޮޖެކްޓްތަށް ރާވާހިންގަން ތިބޭނީ ހަމަ ތިބޭފުޅުންނެވެ. މީ ހަމައެކަނި އޮފީހަށްވަދެ ސޮއިކޮށްލައިފައި ކޮފީއަށްގޮސް ޒުވާނުންނާއިއެކު ސެލްފީ ނަގައިލައިލުމުން ވާނެކަންކަމެއް ނުމެނޫންމެއެވެ.\nކޮންމެއަކަސް އިހަވަންދޫގެ ރައްޔިތުން ތިބޭފުޅުންނާމެދު ނުހަނު ފޮނި އުއްމީދުތަށް ކުރާނެއެވެ. އުއްމީދުތަކުގެ ކުލަޖައްސަން ދޭން ތިބީ ތިބޭފުޅުންނެވެ. ރައްޔިތުން ބޭނުންވަނީ ފައިބަރ ވިހަދުމުން ސަލާމަތްވާށެވެ. ރަތްޔިތުންނަށް އުނދަގުވާ ގޮތަށް ލޮނުމަސް އަޅާއެޅުން ރަނގަޅުކުރާށެވެ. ރަށަށް ލަފާފޭބުމަށް ފަސޭހަވުމަށެވެ. ހަމައެހެންމެ މަގުތަކުގައިވާ އަޑިގުޑަންތަށް ރަނގަޅުކުރެވި، މަގު ބައްތިތަށް އަބަދުމެ މަރާމާތުކުރެވި ދިއްލިފައި ހުރުމަށެވެ. މީ އަދި ކުޑަމިންވަރެކެވެ. މިނޫނަސް އެތަށް އެތަށް ކަމަކަށް ރައްޔިތުން ތިބީ ފެންބޮވައިގެންފައެވެ.\nވޭތުވެ ދެންނެވުނު ކަންކަމަކީ ނިމިދިޔަ ދެ ދައުރުގައިވެސް އެންމެ އެދެވޭ ހައްލެން ގެނެވިފައި ނުވުމުގެ ސަބަބުން ރައްޔިތުންގެ ޝަކުވާ އިންތިހާއަށް ބޮޑުވެފައިވާ ކަންކަމެވެ. އެހެންކަމުން މި ފަހަރު ރައްޔިތުން އާބަސް ބުނީ ތިބޭފުޅުންނަށެވެ. ތިބޭފުޅުންގެ ހުރިވަރެއް ނިކަން ދައްކާލަބަލާށެވެ. ތިން އަހަރު ދުވަހަށް ތިބޭފުޅުންނާއި ހަވާލެވެ. ދެންވެސް ގޮތް ނިންމަވާނީ ރައްޔިތުންނެވެ.\nކައުންސިލަރުން ބޮޑާވެ ތަމްސީލްކުރާ ޕާޓީގެ ބޮޑުން ބުނާގޮތަށް ކަންތައްކުރާންފަށާފިނަމަ ނިމިދިޔަކައުންސިލްހެން ގޮވާނީ އަތަށް\n–3ޖޫން 201721


Mee United gai oyi enme rangalhu team: Lopetegui\nމީ ޔުނައިޓެޑްގެ އެންމެ ރަނގަޅު ޓީމު: ލޮޕެޓެގީ\nމެންޗެސްޓާ ޔުނައިޓެޑްގައި މިހާރު އޮތް ޓީމަކީ، ގިނަ އަހަރުތަކެއް ފަހުން އެ ޓީމުގައި އޮތް އެންމެ ރަނގަޅު ޓީމު ކަމަށް، ޔޫރޮޕާ ލީގްގެ ސެމީ ފައިނަލުގައި މިރޭ ޔުނައިޓެޑާ ދެކޮޅަށް ނުކުންނަ ސެވިއްޔާގެ ކޯޗް ހުލެން ލޮޕެޓެގީ ބުނެފި އެވެ.\nލޮޕެޓެގީ ބުނީ، ޖަނަވަރީން ފެށިގެން ޕްރިމިއާ ލީގްގައި ޔުނައިޓެޑް ބަލި ނުވުމުގެ ޓްރެކް ދެމެހެއްޓުމަކީ އެ ޓީމުގެ މިހާރުގެ ސްކޮޑުގެ ވަރުގަދަކަން އަންގައިދޭ ކަމެއް ކަމަށެވެ. ސެމީ ފައިނަލު މެޗަށް ސެވިއްޔާ ނުކުންނަނީ 19 މެޗުން ބަލި ނުވެ ދަމހައްޓަމުން އަންނަ ޓްރެކާ އެކު އެވެ. ސެމީ ފައިނަލާ ހަމައަށް އެ ޓީމު ދިޔައީ ރޯމާ އާއި ވޯލްވްސް ބަލި ކުރުމަށް ފަހު އެވެ.\n"މިއީ މިފަހުގެ ތާރީހުގައި މެންޗެސްޓާ ޔުނައިޓެޑުން ފެންނާނެ އެންމެ ރަނގަޅު ޓީމު، ރަނގަޅު ޓީމަކަށް ވުމަށް ގިނަ މަސައްކަތްތަކެއް ކޮށްފައިވާ ޓީމެއް،" ކުރިން ސްޕެއިން އާއި ރެއާލް މެޑްރިޑަށް ކޯޗް ކޮށްދިން ލޮޕެޓެގީ ބުންޏެވެ. "އެހެންވެ ޖަނަވަރީގެ ފަހުން އެ ޓީމު ޕްރިމިއާ ލީގްގައި ބަލި ނުވެ ދަމަހައްޓަމުން އައީ."\nލޮޕެޓެގީ ބުނީ، މިފަހަކަށް އައިސް ވަރަށް ރަނގަޅު ކުޅުންތެރިންނަށް ޔުނައިޓެޑްގެ ޓީމުން ޖާގަ ދީފައިވާ ކަމަށެވެ. އެހެން ނަމަވެސް ޔުނައިޓެޑްގެ ކޯޗް އޮލޭ ގަނާ ސޮލްޝަޔާ ބުނީ، ޔުނައިޓެޑުން އަދިވެސް ޓްރާންސްފާގައި ހަރަދު ކުރަން ޖެހޭ ކަމަށެވެ. އަދި މިހާރު ޓީމުގައި ތިބި ކުޅުންތެރިންނަށް ވުރެ މޮޅު ކުޅުންތެރިން ހޯދަން ޖެހޭ ކަމަށް ސޮލްޝަޔާ ބުންޏެވެ.\n"ޓީމުތައް ބިނާކުރުމުގައި އެއީ ރޭހެއް،" ސޮލްޝަޔާ ބުންޏެވެ. "އަހަރުމެން އަބަސުވެސް ބަލަން ސްކޮޑަށް، ކޮލިޓީއަށް، އަހަރެމެންގެ މިހާރު ތިބި ކުޅުންތެރިންނަށްވުރެ ރަނގަޅު ކުޅުންތެރިން ހާދަން ބޮޑު ހޭދައެއް ކުރަން ޖެހޭނެ."\nސެވިއްޔާ އާއި ޔުނައިޓެޑްގެ މެޗު ފަށާނީ ރާއްޖޭގަޑިން މިރޭ ދަންވަރު 12:00 ގަ އެވެ. މެޗުން މޮޅުވާ ޓީމެއް ފައިނަލުގައި ވާދަ ކުރާނީ މާދަމާ ރޭ ކުޅޭ އިންޓަ މިލާން އާއި ޝަކްޓާ ޑޮނެސްކް ކުޅޭ ސެމީ ފައިނަލުން މޮޅުވާ ޓީމަކާ ދެކޮޅަށެވެ.\nލަންޑަން ޑާބީ އެއްވަރު، އާސެނަލް ބަލި، ހީރޯއަކީ ކަވާނީ\nޕެނަލްޓީގެ ފުރުސަތު ފެނާންޑޭޒް ދޫކޮށްލައިފި\nސްޕާސް އަތުން ސިޓީ ބަލި، ޔުނައިޓެޑް ވީ މޮޅު\nޕޮގްބާއަށް ޔުނައިޓެޑްގައި އުފަލެއް ނެތް: ޑެޝޯމްޕް


Falavanee nidhi hamanuvegen kamahves vedhaane | Jazeera\tފަލަވަނީ ނިދި ހަމަނުވެގެން ކަމަށް ވެސް ވެދާނެ - Jazeera\nފަލަވަނީ ނިދި ހަމަނުވެގެން ކަމަށް ވެސް ވެދާނެ\nޝުރުފާ މުޙައްމަދު October 5, 2021 437 views0\nނިންޖަކީ ކޮންމެ އިންސާނަކަށް ވެސް ދިރިއުޅުމުގައި އެންމެ މުހިންމު އެއް ކަންތަކެވެ. ހަމަ ނިދި ހަމަކުރުމަކީ ކިހާ މުހިންމު ކަމެއްކަން ހަގީގަތުގައި އަޅުގަނޑުމެންނަށް ވިސްނައިނުގަނެވުނުނަމަވެސް ނިދި ހަމަނުވެ ގިނަ ދުވަސްވަމުންދާނަމަ ނޭނގި ނަމަވެސް އޭގެ ނޭދެވޭ އެތައް އަސަރުތަކެއް ދިރިއުޅުމުގެ ތެރެއިން ފެނެއެވެ. އެކަމަކު މީގެ ތެރެއިން ބައެއް ކަންކަމަކީ އެހެނިހެން ކަންކަމުން ވެސް ކުރިމަތިވެދާނެ ކަންކަމަށް ވާތީ އެއާ ނިންޖާ ގުޅުވާނުލެވޭ ފަހަރު އާދެއެވެ. ނުވަތަ ބައެއް ފަހަރު އެއީ ކިހިނެތް ވެގެންވާ ކަމެއްކަން ނޭނގޭ ފަހަރު ވެސް އާދެއެވެ.\nމިސާލަކަށް އޮފީސް މާހައުލަށް ބަލާލަމާ ހިނގާށެވެ. ހެނދުނު ހެނދުނާ އޮފީހަށް ދާއިރު، ތަންކޮޅެއް ރުންކުރު ނުވަތަ އާދައިގެ ގޮތަކަށް ބުނާނަމަ "ތުން ދަމައިގެން" އިން މީހަކު ފެނިދާނެއެވެ. އާންމުކޮށް ގިނަ މީހުން ނިންމަނީ އޭނާގެ މޯނިންގ ކޮފީ އަދި ނުބޮވެނީ ކަމަށެވެ. ނޫނީ ގޭތެރޭގައި މާހައުލު ގޯހީ ކަމަށެވެ.\nގިނަ ފަހަރު އެ ރުޅި ނުވަތަ އިރިޓޭޝަން މުޅި ދުވަހަށް ދެމިގެން ގޮސް އޭގެ ނޭދެވޭ އަސަރު އެކީގައި މަސައްކަތްކުރާ މުވައްޒަފުންނާ އޮންނަ ގުޅުމަށް ކުރާތަން ފެނެއެވެ. މިކަން އާންމުކޮށް ދިމާވާނީ ރޭނިދި ހަމަނުކޮށް އޮފީހަށް ދާ މީހާއަށެވެ. ނިދި ހަމަނުވުމަކީ މީހާގެ މުޅި މޫޑު ހަރާބު ކޮށްލާ ދުވަސް ހަލާކުވެ ރުންކުރުވާ ކަމެކެވެ.\nމިއީ ނިދި ހަމަނުވެ ކުރު މުއްދަތެއްގެ ތެރޭގައި ފެންނަ އަލާމާތްތަކެވެ. މާ ގިނައިން އާ ފުރުމާއި، ރުން ކުރުވުމާއި، މޫޑު ސަކަރާތްވުމަކީ ހުސް އެފަދަ އަލާމާތެވެ. އެކަމަކު ނިދި ހަމަނުވާތާ ގިނަ ދުވަސްވަމުންދާ ވަރަށް އިންސާނާގެ ހަށިގަނޑުގެ ފަންކްޝަނިން އަށް އޭގެ އަސަރު ވަރަށް ބޮޑަށް ކުރުވައެވެ. މިސާލަކަށް ހަނދާން ނެތޭ ބަލި ޖެހުމަކީ ވެސް ނިދި ހަމަނުވާ ނަމަ ކުރިމަތިވާ މައްސަލައެކެވެ. ނޫނީ ބައެއް ފަހަރު ނިދި ހަމަނުވެ މާ ގިނަ ދުވަސްވާ މީހާ އަށް ވާނުވާ ނޭނގި ކުރެވޭ ކަންކަން ހަނދާން ނެތި ބައެއް ފަހަރު މަސްތުގެ ހާލަތުގައި ހުންނަ މީހެއްގެ ފަރާތުން ފެންނަ ފަދަ އުޅުން ވެސް ފެނެއެވެ. މިއީ އިންސާނާގެ ސިކުނޑި ހަމައަށް މަސައްކަތް ނުކުރާ ކަމުގެ ހެކިތަކެވެ.\nދެން އޮތީ އެންމެންގެ ކަންބޮޑުވުން އެކަމަކާ އެންމެ ބޮޑަށް ގުޅިފައިވާ އެއްކަމެކެވެ. ގައިގަ ބޭކާރު މަސް ޖަހާ ފަލަވެ ސަރުބީ ގިނަވެ ހަދާނެ ގޮތް ހުސްވެފައިވާ މީހުން ރާއްޖޭގައި ވެސް އަދި ދުނިޔޭގެ ނިސްބަތުން ވެސް މަދެއް ނޫނެވެ. އެކަމަކު އެއްވެސް ބަޔަކަށް ނުވިސްނި އޮތް ކަމަކީ ފަލ ވުމަކީ ހަމައެކަނި ކާ އެއްޗަކުން ވާ ކަމެއް ނޫން ކަމެވެ. ބައެއް ފަހަރު ބަލިތަކުގެ ސަބަބުން ވެސް ފަލަވާ ވާހަކަ އަޑު އިވެއެވެ. ހަގީގަތުގައި މި ހުރިހާ ކަމެއް ވެސް ގުޅިފައި ވަނީ އިންސާނާގެ ހަށިގަނޑުގައި އުފައްދާ ހޯމޯންސްއާ އެވެ.\nނިންކަޖީ ހޯމޯންސް ބެލެންސްކުރުވާ ކަމެކެވެ. ހަމަ ނިދި ނުލިބުމަކީ ހޯމޯންސް އަށް އެކި ކަހަލަ ބަދަލުތައް އަންނާނެ ކަމެކެވެ. ބައެއް ފަހަރު ހުންނަން ޖެހޭ ވަރަށް ވުރެ ދަށްވެދާނެ އެވެ. އަނެއް ބައި ފަހަރު ގިނަ ވެސް ވެދާނެއެވެ. މީގެ ސަބަބުން ބޭނުންނުވާ ގޮތްގޮތަށް ބޭކާރު އެތައް މަހެއް ގައިގެ އެކިތަންތަނުގައި ޖަހާ ގޮތްވެ ސިފަ ގެއްލޭ ވަރަށް މީހާ ފުފިގެންދެއެވެ.\nއެހެންވީމަ ފަލަވެގެން ނުހިކިގެން އުޅޭ ނަމަ ނިދި ހަމަކުރަން ވިސްނާށެވެ. ކަންކަމާ މާ އަވަހަށް ކަންބޮޑުވެ ރުންކުރުވާ ނަމަވެސް ނިދި ހަމަކޮށްލާށެވެ. މާ ބޮޑަށް ބޮލުގަ ރިއްސާ ނަމަވެސް ނިދާލާށެވެ. ނިންޖަކީ ހީނުކުރާހާ ގިނަ ކަންތައްތަކެއްގެ ހައްލެވެ.


މެޖިސްޓްރޭޓް (ރިޓަޔަރޑް) އަލްއުސްތާޛު އަޙްމަދު ނަޞީރު އާދަމް - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nމެޖިސްޓްރޭޓް (ރިޓަޔަރޑް) އަލްއުސްތާޛު އަޙްމަދު ނަޞީރު އާދަމް\nފަހިވާ ހއ. އުލިގަން\nއަލްއުސްތާޛު އަޙްމަދު ނަޞީރު އާދަމް،4ޑިސެންބަރު 1980 ގައި ސަރުކާރުގެ ޚިދުމަތާ ގުޅިވަޑައިގަތީއްސުރެ ވަކިވެވަޑައިގަންނަވަންދެންވެސް ޚިދުމަތް ކުރެއްވީ ޝަރުޢީ ދާއިރާގައެވެ. ފުރަތަމަ އަދާކުރެއްވީ، އުތީމު ކޯޓުގެ ޤާޟީކަމެވެ. އޭގެފަހުން ހަތިފުށީ ކޯޓުގެ ޤާޟީކަމާއި، މޮޅަދޫ ކޯޓުގެ ޤާޟީކަމާއި، ތުރާކުނު ކޯޓުގެ ޤާޟީކަމާއި، މެޖިސްޓްރޭޓް ކަމާއި، ސީނިއަރ މެޖިސްޓްރޭޓްކަން ކުރައްވައިފައި ވެއެވެ. އުލިގަމު ކޯޓަށް ބަދަލުކުރައްވައިފައިވަނީ، 16 ފެބުރުވަރީ 2015 ގައެވެ. 8 މާރިޗު 2021 ގައި ވަޒީފާއިން ވަކިވެވަޑައިގެންނެވިއިރު ހުންނެވީ، އުލިގަމު ކޯޓުގެ އިސް މެޖިސްޓްރޭޓް ކަމުގެ މަގާމުގައެވެ.\nޚިދުމަތުގައި ހޭދަކުރެއްވި 40 އަހަރު ދުވަހުގެ ދިގު މުއްދަތުގައި އަޙްމަދު ނަޞީރު އާދަމް ވަނީ ޝަރުޢީ ދާއިރާގެ ކުރިއެރުމަށް ގިނަ މަސައްކަތްތަކެއް ކުރައްވައިފައެވެ. އަދި ތަޢުލީމީ ރޮނގުންވެސް ވަނީ މަތީ ކާމިޔާބީ ހާސިލު ކުރައްވައިފައެވެ. މިގޮތުން، ޝަރީޢަތާއި ޤާނޫނުގެ ދާއިރާއިން ޑިޕްލޮމާ ހާސިލު ކުރައްވައި، އަދި ޝަރީޢަތާއި ޤާނޫނުގެ ދާއިރާއިން ބެޗްލަރސް ޑިގްރީއާއި، ޕޯސްޓް ގްރެޖުއޭޓް ޑިގްރީއާއި، މާސްޓަރޒް ޑިގްރީ ހާސިލު ކުރައްވައިފައި ވެއެވެ.\nއަލްއުސްތާޛު އަޙްމަދު ނަޞީރު އާދަމް، ޝަރުޢީ ދާއިރާއާ ގުޅިވަޑައިގެންނެވިއިރު، އޭރު ކޮންމެ ރަށެއްގެވެސް ރަށު ކޯޓުގައި ހުންނަނީ އެންމެ ކާތިބެއް ކަމަށްވެފައި، ކޯޓުގެ ހުރިހާ މަސައްކަތެއްހެން ކުރަންޖެހެނީ ޤާޟީކަމުގެ މަގާމުގައި ހުންނަ މީހެކެވެ. އެގޮތުން، އަޙްމަދު ނަޞީރު ވަޒީފާ އަދާކުރެއްވި ކޯޓުތަކުގެ އިދާރީ ހުރިހާ ކަމެއްގައި ޢަމަލީގޮތުން ބައިވެރިވެވަޑައިގެންފައި ވެއެވެ. އަދި އެ ކޯޓުތަކުގައި ވަޒީފާ އަދާކުރާ ކާތިބުންނަށް ތަމްރީނު ދެއްވައިގެން، ކޯޓުގެ ލިޔެކިޔުންތައް ބަލަހައްޓަންވީގޮތް ދަސްކޮށްދެއްވިއެވެ. އަދި އަޙްމަދު ނަޞީރު ވަޒީފާ އަދާކުރައްވަން ފެށްޓެވި ދުވަސްވަރު، ގިނަ ރަށްރަށުގެ ކޯޓުތަކުގައި ޤާޟީންނެއް ނުތިއްބަވައެވެ. ބައެއްފަހަރު ދެތިން ހަތަރު ކޯޓުވެސް އަޙްމަދު ނަޞީރު ބަލަހައްޓަވައިފައި ވެއެވެ.\nމީގެއިތުރުން، އެދުވަސްވަރު ކޯޓުތަކުގައި ހިނގާ ޝަރީޢަތްތަކާ ގުޅިގެން ނަގާ ބަޔާންތައް، މަޙްޟަރްގައި ލިޔުއްވައި، ޝަރީޢަތް ނިންމެވިގޮތްވެސް ލިޔުއްވަންޖެހެނީ އަމިއްލަފުޅަށެވެ. އަދި ކޯޓުން ކަމާބެހޭ ފަރާތްތަކަށް ފޮނުވަންޖެހޭ ތަފާސްހިސާބުތައް ފޮނުވުމާއި، މުވައްޒަފުންގެ މުސާރަ ނެގުމަށް، ކޮންމެ މަހަކު އެއްފަހަރު އަތޮޅުވެރިކަން ކުރާ ރަށަށް ދަތުރުކުރެއްވުމަކީވެސް އޭރު ކުރެއްވި މުހިންމު މަސައްކަތްތަކެކެވެ.


ޒަކާތުގެ މުދަލުގައި ހިފުމުގެ ޙައްޤު ލިބިގެންވާ ދަރަނިވެރިންނަކީ ތިންބައެކެވެ.\nޒަކާތުގައި ހިފާ މީހުންގައި ހުރުން ޝަރުޠުވާ ފަސް ކަމެއްވެއެވެ.\nކ. މާލެ | 14 ޖޫން 2018 | ބުރާސްފަތި 16:21 | 13,881\nޒަކާތް ބެހުމުގެ މަސައްކަތް އަރަބިއްުޔާ ސްކޫލުގައި ކުރިޔަށްދަނީ - މުހައްމަދު ޝަރުހާން\nފުރަތަމަ ބަޔަކީ ދެބައެއް ނުވަތަ ދެ މީހެއްގެ ދެމެދުގައި އުފެދުނު ރުޅިވެރިކަމެއް ނުވަތަ ފިތުނަވެރިކަމެއް މައިތިރިކޮށް ޞުލްޙަކުރުމަށްޓަކައި ދަރަނިވެރިވެއްޖެ މީހާއެވެ. މިފަދަ މީހާއީ މުއްސަންޖެއް ކަމުގައިވިޔަސް އެދަރަނި އަދާކުރުމަށްޓަކައި ޒަކާތުގެ މުދަލުން ދޭންޖެހޭނެއެވެ.\nދެވަނަ ބަޔަކީ ތިމާގެ އަމިއްލަ ނަފްސަށްޓަކައި ކޮންމެހެން ކުރާންޖެހޭ ހުއްދަ ޚަރަދުތައް ކުރުމުގައި ދަރަނިވެރި ވެއްޖެ މީހާއެވެ.\nތިންވަނަ ބަޔަކީ އެހެން މީހެއްގެ ދަރަންޏެއް ޖާމިނުވުމަށްޓަކައި ދަރަނިވެރިވި މީހާއެވެ.\nހަގުރާމަވެރިންކުރެ ޒަކާތުގެ މުދަލުން ދޭންޖެހޭ ބަޔަކީ ހަނގުރާމައަށް ދިއުން މައްޗަށް ވަކިއެއްޗެއް ލިބުން ކަޑައެޅިފައިނުވާ މީހާއެވެ.\nޒަކާތުގެ މުދަލުން ދޭންޖެހޭ ދަތުރުވެރީންނަކީ އުރެދުމެއް ނޫން ކަމަކުގައި އެމީހާ ހުރި ރަށް ނޫން ރަށަކަށްދާ މީހާއެވެ. އެމީހާގެ ރަށާއި ހަމައަށް ފޯރާނެ ޚަރަދު ނެތް ނަމައެވެ.\nމިބުނި އަށް ބާވަތުގެ ތެރެއިން ދިވެހިރާއްޖޭގައި މިހާރު ތިބޭނީ ފަސް ބައެކެވެ. އެއީ:\nޒަކާތުގައި ހިފާ މީހުންގެ ޝަރުޠުތައް:\nޒަކާތުގައި ހިފާ މީހުންގައި ހުރުން ޝަރުޠުވާ ފަސް ކަމެއްވެއެވެ. އެއީ:\nފުރިހަމަ މިނިވަނަކު ކަމުގައިވުން.\nހާޝިމް ނުވަތަ މުއްޠަލިބު ވަންހައިގެ މީހަކު ކަމުގައި ނުވުން.\nޒަކާތްދޭ މީހާ ޚަރަދު ދޭންޖެހިފައިވާ މީހަކު ކަމުގައި ނުވުން. އެފަދަ މީހަކަށް ފަޤީރުންނާއި، މިސްކީނުންގެ ގޮތުގައި ދިނުން ހުއްދައެއް ނޫނެވެ. އެހެން ކޮންމެވެސް ހަމައެއްގެ މަތީން ދިނުން ހުއްދައެވެ. مثلا ޒަކާތްދޭ މީހާ ޚަރަދު ދޭންޖެހިފައިވާ މީހަކު ޢާމިލުންގެ ތެރޭގައި ހުރެއްޖެނަމަ ޢާމިލުންނަށްދޭ ގޮތުގެ މަތީން ދިނުމަކީ ހުއްދަ ކަމެކެވެ.\nމަސައްކަތެއް ނުވަތަ މުދަލެއްގެ ސަބަބުން ތަނަވަސްކަން ލިބިފައިވާ މުއްސަޖެއް ކަމުގައި ނުވުން. މިއެވެ.\nޒަކާތުގައި ހިފުން ޙައްޤުވެގެންވާ އަށް ބާވަތުގެ މީހުން ހަމައަށް ތިބި ނަމަ އެންމެނަށް ޢާއްމުވާ ގޮތުގެ މަތީން ޒަކާތްބެހުމާއި ޢާމިލުން ނޫން އެހެން ބާވަތުގެ މީހުންނަށް ހަމަހަމަކޮށް ދިނުން ވާޖިބެވެ. ޢާމިލުންނަށް ދޭނީ އެ މީހަކު ކުރި މަސައްކަތަކާއި އެކަށީގެންވާ ޢުޖޫރައެކެވެ. ކޮންމެ ބާވަތަކުންމެ އެންމެ މަދުވެގެން ވެސް ތިން މީހުންނަށް ދޭންވާނެއެވެ. ތިނަކަށް ވުރެ މަދު ޢަދަދެއްގެ މައްޗަށް ކުރުކޮށްލުމީ ހުއްދަކަމެއް ނޫނެވެ.\nއަށްބާވަތުގެ މީހުން ހަމައަށް ނެތްނަމަ، ތިބި ބަޔަކަށް ބަހައިދޭނީއެވެ. މިބަހައި ދިނުމުގައި އެއްބާވަތެއްގެ މީހުންނަށްވުރެ އަނެއް ބާވަތެއްގެ މީހުން ބޭނުންތެރިކަން ބޮޑުކަމުގައި ވިޔަސް ބާވަތްތަކަށް ހަމަހަމަކޮށް ދިނުން ލާޒިމެވެ. އެއްބާވަތެއްގެ ވަކިވަކި ފަރުދުންގެ މެދުގައި ބަހައިދޭއިރު އެކަކަށްވުރެ، އަނެކެއްގެ ބޭނުންތެރިކަން ބޮޑުވެއްޖެނަމަ އެމީހަކަށް ގިނައިން ދިނުން ހުއްދައެވެ.\nމުދަލުގެ ވެރިޔާ ޒަކާތް ބަހައިދޭނަމަ، ޒަކާތުގައި ހިފުމުގެ ޙައްޤު ލިބިގެންވާ ބަޔަކު ތިބިހައި ހިނދަކު ޒަކާތް ވާޖިބުވީ ރަށް ނޫން އެހެން ރަށަކަށް ޒަކާތް ނަޤުލުކުޅައުމީ ހުއްދަ ކަމެއް ނޫނެވެ. އެފަދަ އެއްބަޔަކުވެސް އެރަށުގައި ނެތް ނަމަ، އެފަދަ ބަޔަކު ތިބި އެންމެކައިރީ ރަށަކަށް ނަޤުލުކުޅައުމީ ހުއްދަ ކަމެކެވެ.\nއިމާމާ ބަހައިދޭ ނަމަ ޒަކާތުގައި ހިފުން ޙައްޤުވާ ބަޔަކު ތިބުމާއިއެކު ވެސް އެއްރަށުން އަނެއް ރަށަށް ނަޤުލު ކުޅައުމީ ހުއްދަ ކަމެކެވެ. ނަޤުލުކުޅައުމުގައި ޢާންމު މަޞްލަޙަތެއް އޮތްކަމަށް އިމާމާއަށް ފެނިއްޖެ ހިނދެއްގައެވެ.


Fairoosh Retire Kurevvi Masala Raees Nasheed 241 Committee Ah Hushahalhaifi - Vaguthu\nއެސިސްޓެންޓް ކޮމިޝަނާ އޮފް ޕޮލިސް ޑރ.ޢަބްދުﷲ ފައިރޫޝް މަޤާމުން ރިޓަޔާ ކުރެއްވުމާ ގުޅިގެން އެ މައްސަލަ ރައްޔިތުންގެ މަޖިލިހުގެ ސަލާމަތީ ޚިދުމަތްތަކާ ބެހޭ ކޮމިޓީ (241 ކޮމެޓީ) އަށް ރައްޔިތުންގެ މަޖިލިހުގެ ރައީސް، ރައީސް މުޙައްމަދު ނަޝީދު ހުށަހަޅުއްވައިފިއެވެ.\nރައީސް ނަޝީދު މި މައްސަލަ 241 ކޮމެޓީއަށް ހުށަހަޅުއްވާފައިވަނީ ފުލުހުންގެ ޚިދުމަތުގެ ޤާނޫނު ފާސްކޮށް އެ ޤާނޫނު ރައީސުލްޖުމްހޫރިއްޔާ ތަޞްދީޤުކުރައްވާފައިވަނިކޮށް އެ ޤާނޫނުގައިވާ ގޮތުގެ މަތިން ނޫނީ ފުލުހުންގެ އޮފިސަރަކަށް ރިޓަޔާ ނުކުރެއްވޭނެ ކަމުގައި ދެކެވަޑައިގެންނެވެ. އެމަނިކުފާނު ޤަބޫލުކުރައްވާ ގޮތުގައި އެ ޤާނޫނު ވުޖޫދުވުމަށްފަހު ރިޓަޔާކުރަންޖެހޭނީ އެ ޤާނޫނުގައި ބުނާ ގޮތުގެ މަތިންނެވެ.\nރައީސް ނަޝީދު އެގޮތައް ދެކިވަޑައިގެންނެވި ނަމަވެސް ޑިސެމްބަރ 27 ވަނަ ދުވަހު ރައީސް ތަޞްދީޤު ކުރެއްވި ފުލުހުންގެ ޤާނޫނުގައި ބުނެފައި އޮންނަނީ އެޤާނޫނަށް ޢަމަލުކުރަން ފެށުމަށް ހަމަޖެހިފައި ވަނީ މި ޤާނޫނު ތަޞްދީޤުކޮށް، ގެޒެޓުގައި ޝާއިޢުކުރައްވާތާ ތިން މަސްދުވަސް ހަމަވާ ތާރީޚުން ފެށިގެން ކަމަށެވެ.\nއަލަށް އަމަލު ކުރަން ފަށާ ޤާނޫނުގެ 112 ވަނަ މާއްދާގައި ބުނެފައިވަނީ ފުލުހެއްގެ މަޤާމުގައި ހުރެ ކުރި ކަމެއްގެ ސަބަބުން އެޅިދާނެ ތައުދީބީ ފިޔަވަޅަކުން ސަލާމަތްވުމަށްޓަކައި ފުލުހުންގެ ޚިދުމަތުން ވަކިވާ މީހާ ފިޔަވައި ފުލުހުްނގެ ވަޒީފާއިން އަމިއްލަ އިޚުތިޔާރުގައި އެއްވެސް ތައުދީބީ މައްސަލައެއް އުފުލާފައި ނެތް ޙާލަތުގައި ނުވަތަ އެފަދަ މައްސަލައެއް ހުށަހެޅިދާނެ ޙާލަތެއް އުފެދިފައި ނެތީސް ވަކިވާ މީހުންނަކީ ޝަރަފުވެރިކަމާއެކު ފުލުހުންގެ ވަޒީފާއިން ވަކީވާ މީހުން ކަމަށެވެ.\nމީގެ6މަސްކުރިން ފުލުހުންގެ ވަޒީފާއިން ރިޓަޔާކުރެއްވުމަށް ފައިރޫޝް ހުށަހަޅުއްވާފައިވެއެވެ. ފުލުހުންގެ ޚިދުމަތުގައި އޭނާ 20 އަހަރު ހޭދަކުރެއްވިއެވެ.\nޖެނުއަރީ 9, 2021 13:15\nމިއީ ދިވެހި ކޮންމެ ރައްޔިތަކުވެސް ވިސްނަންޖެހޭ ކަމެއް. މި ނަޝީދުގެ ނުބައިކަމާއި ބަދަލު ހިފުމުގެ ރޫހު ހުންނަވަރު މިފެންނަނީ\nގައުމަށް ޖެހިފާ މިއޮތީ\nޖެނުއަރީ 9, 2021 18:13\nބަލާއޭ ގައުމަށް ޖެހިފައި މިއޮތީ މިލަވަޔަކީ މުހައްމަދު އަމީނުގެ ވެރިކަން ނިމުނުތަނާ ނުކުތް ލަވައެއް. އެކަމަކު އެދުވަސްވަރަށްވުރެ މިލަވަ މުނާސަބު ވަނީ މިދުވަސްވަރާ. ގާނޫނަށް އަމަލުކުރަން ފެށުމުގެ ކުރިން ހިނގާ ކަމެއްގެ މައްޗަށް ފާސްވެފައިއޮތަށް އެ ގާނޫނު ހިނގަން ފަށައިފިނަމަ އެއީ ފަހުގެ ޒަމާނުގައި ކުދިކުދި ދައްޖާލުން އުފަންވި ކަމުގެ އަލާމާތަކަށް ނޫނީ ނުވާނެ.\nޖެނުއަރީ 9, 2021 13:39\n"ޑިސެމްބަރ 27 ވަނަ ދުވަހު ރައީސް ތަޞްދީޤު ކުރެއްވި ފުލުހުންގެ ޤާނޫނުގައި ބުނެފައި އޮންނަނީ އެޤާނޫނަށް ޢަމަލުކުރަން ފެށުމަށް ހަމަޖެހިފައި ވަނީ މި ޤާނޫނު ތަޞްދީޤުކޮށް، ގެޒެޓުގައި ޝާއިޢުކުރައްވާތާ ތިން މަސްދުވަސް ހަމަވާ ތާރީޚުން ފެށިގެން ކަމަށެވެ." ލިޔަން ކިޔަން ވެސް ނޭގޭތަ އަޅެ؟ ގައި ދިވެހި ބަހުން ދޯ މި އޮތީ ލިޔެފަ؟ ނޫނީ ހިންދު ކޮޅުގަ ތޯ؟ އަދިވެސް ބަލާ ފާޑް ފާޑް ގެ ޤާނޫން ހެދޭތޯ؟\nޖެނުއަރީ 9, 2021 13:44\nއަންނި މާ ބޮޑައް ޒާތީ ވަނީ އެވެ.\nމި ކެނެރީގޭ ނަޝީދު މީ ކުރާނެކަމެއް ނެތިގެން އުޅޭމީހެއްތަ؟؟ ގައުމަގައި ހައްލުކުރަން ޖެހޭ އެތައް ބައިވަރު މައްސަލަތަކެއް. މިމީހުން މިބައިމީހުންނާ އިދިކޮޅު ހިޔާލުގެ މީހުން ފަހަތުން ދުވުމުގައި. އިސްތިއުފާދީފައި އެހެންބަޔަކާ ހަވާލުކުރަންވީއެއްނު. ކޮންމެހެން އަހަރުމެންގެ އަތުން މުސާރަ ނަގައިގެން ތިސަކަރާތް ޖަހާނެކަމެއްނެތް.\nޖެނުއަރީ 9, 2021 13:55\nވަޒީފާ ހުރިޔަސް ކަމަކުނުދޭ! ރިޓަޔަރ ކުރިޔަސް ކަމަކުނުދޭ! ބުއްޅަބެޔަކީ ބޮލަށް ފިތާލާފައި އިން ތާވަޅެއްތަ؟\nޖެނުއަރީ 9, 2021 13:58\nގާނޫނުގައިވާގޮތަށް ރިޓަޔަރ ކުރީ ނަސީދު ހާދަ ބޮޑަކަށް އޭނަޔާ ޒާތީވެގެން ތިޔައުލެގަތީ\nޖެނުއަރީ 9, 2021 15:16\nމިމީހުން މުޅިން އަލަށް ފުލުހުންގެ ގާނޫނު އެކުލަވާލީ ކީއްކުރަންކަން ކުރިން އޮޅިފައި ތިބި މީހުނަށް މިހާރު ޔަގީންވީ!! ބަދަލު ހިފުމާ ނޭއްގާނީކަމާ ފުލުހުންގެތެރެއަށް ސިޔާސީ އަތް ބޭނުން މައިގަނޑު ބޭނުމަކަށްވެފަ އޮތީ!! ވަރަށް ސާފު!! މީނާ އިސްތިއުފާދީފަ ޖެހިގެން އައި ދުވަހު ދަރުބާރުގެއަށް މީނާގެ ސަޕޯޓަރުން އެއްކޮށް ދައުލަތާއި ދެކޮޅަށް ނިކުންނަން މީހުންނަށް ހިތްވަރުދީ އަދި ޢަމަލީގޮތުން އެކަމުގައި މަގުމައްޗަށް ނިކުމެއުޅެ އެހިތްވަތުން ހިތްވަރު މީނާގެ ސަޕޯޓަރުންނަށް ލިބި ގައުމުގެ އެތައް މިތާ ހުޅުޖެހި މައްސަލަ 24 ވަން ކޮމެޓީއަށާ ކަމާ ގުޅޭ އެހެން މުއައްސަސާތަކަށް ހުށަހަޅަނެޖެހޭ!! އެމެރިކާގައި އެދަނީ މިކަހަލަ ކަމެއް މިހާރު ބަލަން ތައްޔާރުވަމުން!! އެއީ ޓްރަންޕު ހިތްވަތުދީގެން އޭނާގެ ވާހަކަތަކުން ހިތްވަރު ލިބެގެން އެތާނގެ އެންމެ މުހިންމު އެއް އިމާރާތެއްގެ ތެރެއަށް ޓްރަންޕުގެ ސަޕޯޓަރުން ވަދެ ހިންގި ހަމަނުކެހުމާއި ގުޅިގެން ޓަރަންޕަށް ދައުވާކުރަން ތައްޔާރުވަމުން!! އެހެންކަމުން ނަޝީދާ ދޭތެރޭ ދައުވާކުރެވެންޖެހޭނެ!! އޭނާ އެމަގާމުން ދުރުވެސް ކުރަންޖެހޭނެ!! މީހުންނާ އަޅައިގަނެގެން ނެއްޓިގެން ނޭނގިގެން އުޅޭއިރު މީނާ މިރާއްޖޭގެ ގާނޫނުތަކާ ޚިލާފަށް ކޮށްފައިވާ އެތައްކަމެއް ބަލަން ނޫޅެގެން މިއުޅެނީ ކީއްވެބާއޭ އެބަ ހިތައްއަރާ!! ރައްޔިތުން ނިކުމެ ގާނޫނު ހިންގަން އުޅުމުގެ ކުރިން މިކަންކަން ބަލަންޖެހޭ!!\nޖެނުއަރީ 9, 2021 15:51\nފައިރޫޝްއަކީ ތިޔައަންނިޖަހާމަޅިއެއްގަ ތާށިވާވަރަށްވުރެ ތަޢުލީމީބޭފުޅެއް ތާކުންތާކުނުޖެހޭކަންތައްތަކެއްހިމަނައިގެން ދެލޯބިވެރިތިޔަހެދިގާނޫނަކީ ރައްޔިތުން ގަބޫލުކުރާއެއްޗެއްނޫން މިހާރުތިޔަރާވާ ހުރިހާހާ ރޭވުމެއް ﷲގެހެޔޮރަހްމަތާއެކު އަނެއްފުށައްޖެހޭދުވަސްއޮތީމާދުރަކުނޫން އިންޝާﷲ\nޖެނުއަރީ 9, 2021 16:08\nޤާނޫނު ތަސްދީޤު ކުރިނަމަވެސް އެޤާނޫނަށް ޢަމަލުކުރަން ހަމަ އެޤާނޫނުގަ މުއްދަތެއް ކަނޑައަޅާފައިވެއެެވެ. ހެހެންވީމާ އެމުއްދަތު ހަމަ ނުވަނީސް ތިމާމެންގެ މަސްލަޙަތަށް ބައެއް ކަންކަމުގައި އެޤާނޫނުގެ ބާރު މިހާރުވެސް ހިނގާނެ ކަމަށް ދެކުމަމީ ބޮޑު ޖޯކެއް ނޫންތޯ\nޖެނުއަރީ 9, 2021 16:26\nބަދަލުހިފުމުގަ ތިޔަހެން ހުރެވޭނީ ކިހާދުވަހަކު؟\nޖެނުއަރީ 9, 2021 17:02\nފައިރޫޝް ރިޓަޔަރ ކުރެއްވިފަހުން ރ ނަޝީދުގެ ލޮލުން ކަރުނަ ހުސްނުވާނެއެވެ.\nޖެނުއަރީ 9, 2021 17:36\nޒާތީވިޔަސް ތިޔައީ ބޮޑުވަރު. މިމީހުންނާހުރެ ޢިލްމީ ދިވެހިދަރިންގެ ޚިދުމަތް މި ރާއްޖެއަށް ނުލިބެނީ. ތިޔަ ގާނޫނެއް ފާސްކޮށްފައި އުފާފާޅުކުރުމާއި ތިޔަ ގާނޫނާ އަޅުވައިގެން މިހާރު ތިޔަ ކުރާ ކަންކަމުން އެމްޑީޕީގެ ނިޔަތް ވަރަށް ސާފު. ނިޔަތަކީ ބަދަލުހިފުން.\nޖެނުއަރީ 9, 2021 17:48\nއަމިއްލައަށް ހަދާގާނުނުވެސް ނޭންގޭ ބީތާއެއް ނަޝީދަކީ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ


Prince William adhi Kate Middletonge Dhemafirin Dharinnah Manaakura Echeh - TrendingRED\n8 އޮކްޓޯބަރ 2017 - 09:00\nޝާހީ އާއިލާގެ ޚަބަރުތަކާއި އެމީހުންގެ ދިރިއުޅުމުގެ ޚަބަރުތައް އެނގުމަކީ ގިނަބަޔަކު ކުރަން ބޭނުންވާކަމެވެ. ރަސްދަރިކަލަކާއި އޭނާގެ އަންހެނުންނަށް ލިބިފައިވާ ދެކުދިންނަށް ނުލިބި އޮންނާނީ ކޮންއެއްޗެއް ހެއްޔެވެ؟ ނަމަވެސް މިދެމަފިރިން އެކުދިންނަށް ނުދީ މަނާކުރާ އެއްޗެއް އޮވެއެވެ. ހައިރާންވާންޖެހޭ ކަމަކީ މިދިވެހި މުޖުތަމަޢުގައި ދަރިންނަށް މަނާނުކޮށް ދޭ އެއްޗަކަށް އެއެއްޗެއް ވާކަމެވެ.\nމި ޝާހީ އާއިލާއިން އެމީހުންނަށް މަނާކޮށްފައިވަނީ އައިފޯނެވެ. މިދެމަފިރިން ބޭނުންވަނީ މިކުދިން ގެ ޚިޔާލުތައް މުއްސަނދިވާ ކުޅިވަރުތަކާއި ކުޅޭ އެއްޗެހި ކުޅުމުގައި ގެންގުޅުމަށެވެ. ކޭޓް އެކުދިންނަށް ކިޔައިދީފައިވާ ގޮތުން ފޯނަކީ މަންމަމެން ކުޅެން ގެންގުޅޭ އެއްޗެއް ކަމަށާއި ކުދިން ކުޅޭނީ އެކުދިންނަށް ޚާއްސަ ކުޅޭ އެއްޗެހިއެވެ. މިޝާހީ އާއިލާއިން މިއީ ނެގިދާނެ ރަނގަޅު ފިލާވަޅެކެވެ. ކުރިން ކުދިންނަށް ޓީވީ ރިމޯޓްވެސް އަތްލެވޭނީ މަންމަގެ ހުއްދައާއިއެކުގައެވެ. ނަމަވެސް މިހާރު ކަންފަސޭހަކުރަން ނުވަތަ ކުދިން އަވަހަށް ރުއްސަން ފޯނާއި އައިޕެޑްފަދަ ތަކެތި ދިނުމަކީ ދިވެހިންގެ ތެރޭގައި އާންމުކަމެކެވެ. މިކަމުގެ ސަބަބުން ކުއްޖާގެ އުޅުމާއި ވިސްނުމަށް އަންނަ ނޭދެވޭ ބަދަލުތަކާއި މެދު ވިސްނާލަނީ މަދު ބައެކެވެ.


PG ah inzaareh: unsuru hamakohdheynan\nޕީޖީއަށް އިންޒާރެއް: އުންސުރު ހަމަކޮށްދޭނަން\nޕީޖީ ހުސައިން ޝަމީމް އަދި ކުރީގެ ޓޫރިޒަމް މިނިސްޓަރު އަލީ ވަހީދު: ޓްވިޓާ ބޭނުން ކުރަންފައްޓަވާ އިންޒާރުތައް ދަނީ ދެއްވަމުން -- އަވަސް ފޮޓޯ\nކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓު ހިފަހައްޓަން އަމުރު ނެރެދެވެން ނެތް ކަމަށް ހައިކޯޓުން ކުރި ހުކުމާއި ގުޅިގެން ޕްރޮސެކިއުޓަރު ޖެނެރަލް ހުސައިން ޝަމީމަށް އަލީ ވަހީދު އިންޒާރެއް ދެއްވާ ޓްވީޓް ކުރައްވައިފި އެވެ.\nއަލީ ވަހީދުގެ ޕާސްޕޯޓް ހިފަހައްޓައި ދޭން އެދުނު އަމުރު ނެރެދެވެން ނެތް ކަމަށް ކްރިމިނަލް ކޯޓުން ނިންމި ނިންމުން ހައިކޯޓުގައި އިސްތިއުނާފް ކުރުމުން އެންމެ ފުރަތަމަ ހައިކޯޓުގެ ރަޖިސްޓްރާ ވަނީ މައްސަލަ ބަލައިނުގަތުމަށް ނިންމާފަ އެވެ.\nހައިކޯޓުން އެ މައްސަލަ ބަލައިނުގަތީ އަލީގެ ގައިރު ހާޒިރުގައި މައްސަލަ ކުރިއަށް ނުގެންދެވޭނެ ކަމަށް ނިންމާފަ އެވެ. ނަމަވެސް ސުޕްރީމް ކޯޓުން ވަނީ ހައިކޯޓަށް އެ މައްސަލަ ނިންމޭނެ ކަމަށް ކަނޑައަޅާފަ އެވެ.\nދައުލަތުން ހައިކޯޓުގައި ހުށަހަޅާފައި ވަނީ އަލީ ވަހީދުގެ ޑިޕްލޮމެޓިކް ޕާސްޕޯޓު ހިފެހެއްޓުމުގެ އަމުރަކަށެވެ. ޑިޕްލޮމެޓިކް ޕާސްޕޯޓަކީ ދައުލަތުގެ އިސްވެރިންނަށް ދޫކުރާ ޕާސްޕޯޓަކަށް ވީހިނދު، އަލީ ވަހީދަކީ މިހާރު ދައުލަތުގެ އިސް މަގާމެއްގައި ހުންނެވި ބޭފުޅަކަށް ނުވާތީ އެ ޕާސްޕޯޓު މިހާރު ވަނީ ކެންސަލްކޮށްފަ އެވެ.\nހައިކޯޓުން މިއަދު އިއްވާފައިވާ ހުކުމުގައި ބުނެފައި ވަނީ އަލީ ވަހީދު ރާއްޖެއިން ފުރައިގެން ދިޔައީ އޭނާގެ މައްޗަށް ފުރުން މަނާކުރުމަށް ކްރިމިނަލް ކޯޓުން ނެރެފައިވާ އަމުރު ބާތިލުކުރުމުން ކަމަށް ހީވި ނަމަވެސް އެ އަމުރުގައި ވަނީ އޭނާގެ ޑިޕްލޮމެޓިކް ޕާސްޕޯޓުގެ މައުލޫމާތު ކަމަށެވެ. އެ އަމުރު ނެރުމުގެ ކުރިން އޭނާގެ އެ ޕާސްޕޯޓު އިމްގްރޭޝަނުން ބާތިލްކޮށްފައިވާ ކަމަށް ހުކުމްގައި ވަނީ ބުނެފަ އެވެ. އޭނާގެ އަމިއްލަ ޕާސްޕޯޓުގައި ރާއްޖެ ދޫކޮށް ދިޔައިރު އެ ޕާސްޕޯޓު އެއްވެސް އިރެއްގައި ހިފަހައްޓާފައި ނުވާ ކަމަށެވެ.\nޖިނާއީ އިޖުރާއަތު ގާނޫނުގެ 75 ވަނަ މާއްދާގެ ނައްސުތަކަށް ބަލާއިރު ޕާސްޕޯޓު ހިފެހެއްޓުމުގެ އަމުރު ރައްދުވާ ފަރާތަކީ ރާއްޖޭގައި ހުރި މީހެއް ކަމަށް އެނގެން އޮތް ކަމަށެވެ. ފިލައިގެން އުޅޭ މީހެއްގެ ޕާސްޕޯޓު ހިފެހެއްޓުމަށް އަމަލުކުރަން ޖެހޭ ގޮތް ގާނޫނުން ފެންނަން ނެތް ކަމަށް ވެސް ހުކުމްގައި ބުނެ އެވެ.\nފަނޑިޔާރު މުހައްމަދު ނިޔާޒްގެ މި ރައުޔަށް ފަނޑިޔާރު އަބްދުﷲ ހަމީދު ވަނީ ތާއީދުކުރައްވާފަ އެވެ. ފަނޑިޔާރު އަލީ ސަމީރުގެ ރައުޔުގައިވާ ގޮތުން އަލީ ވަހީދުގެ ޕާސްޕޯޓްތައް ހިފަހައްޓަން އަމުރު ނެރުމުގެ ޖާގަ އެބަ އޮތެވެ.\nފަނޑިޔާރު އަލީ ސަމީރުގެ ރައުޔުގައި ބަޔާންކޮށްފައި ވަނީ ދައުލަތުން ކްރިމިނަލް ކޯޓަށް ހުށަހެޅި ފޯމުގައި އަލީ ވަހީދުގެ ޑިޕްލޮމެޓިކް ޕާސްޕޯޓު ނަންބަރު ޖަހާފައި އޮތް ނަމަވެސް އެ ލިޔުމުގައި އޭނާގެ ޓްރެވެލް ޑޮކިއުމެންޓް ހިފެހެއްޓުމަށް ވެސް އެެދިފައިވާ ކަމަށެވެ. ދައުލަތުގެ މި އެދުމުން މަގްސަދަކީ އަލީ ވަހީދު ގައުމުން ބޭރުގައި ދަތުރުފަތުރު ކުރުން ހުއްޓުވައި ރާއްޖެ ގެނައުން ކަމަށާއި، ދައުލަތުން ހައިކޯޓުގައި އެދިފައި ވަނީ ވެސް ކޯޓު އަމުރަށް އެދި ހުށަހެޅި ހުށަހެޅުމާ މެދު ނިންމި ގޮތަކީ ގާނޫނާ ހިލާފަށް ކްރިމިނަލް ކޯޓުން ނިންމި ނިންމުމެއްކަން ކަނޑައަޅައި ދިނުން ކަމަށެވެ. އެހެންކަމުން އަލީ ވަހީދަށް ރާއްޖެއިން ދޫކޮށްފައިވާ ހުރިހާ ޕާސްޕޯޓަކާއި ޓްރެވެލް ޑޮކިއުމެންޓެއް ހިފެހެއްޓޭނެ ޖާގަ އޮތް ކަމަށް ފަނޑިޔާރު އަލީ ސަމީރުގެ ރައިޔުގައި ބަޔާންކޮށްފައި ވެއެވެ.\nހައި ކޯޓުން މި މައްސަލަ ކުރިއަށް ގެންގޮސްފައި ވަނީ ދައުވާ ލިބޭ ފަރާތެއް ނެތް މައްސަލައެއްގެ ގޮތުގަ އެވެ.\nހައިކޯޓްގެ ނިންމުމާއެކު އަލީ ވަހީދު ވަނީ ޓްވީޓެއް ކުރައްވާފައެވެ. އެ ޓްވީޓްގައި ޝަމީމަށް ވަރަށް ބޮޑަށް ފާޑުވިދާޅުވިއެވެ. ވިދާޅުވީ ޝަމީމަކީ އެމްޑީއެންގެ ޗެއާޕާސަންކަން ކުރެއްވި ކަމާއި ވެންޓިލޭޓަރުގެ ހިޔާނާތް ހިންގެވިކަންވެސް އެނގިވަޑައިނުގެންނެވި ބޭފުޅެއް ކަމަށާ އެފަދަ ބޭފުޅަކަށް އަލީ ވަހީދުވެސް އޮޅިދާނެ ކަމަށެވެ. އޭގެ ފަހުން ދެން ވިދާޅުވީ އުންސުރު ހަމަކޮށްދެއްވާނެ ކަމަށެވެ.\n"ކީރިތި ރަސޫލާއަށް ފުރައްސާރަކުރި އެމްޑީއެން ގެ ޗެއާޕާސަންކަން ކުރިކަން ހަނދާން ނެތް ކަމަށް ވިދާޅުވި މީހަކަށް، ރައްޔިތުންގެ ނޭވާ ހޮޅިން ވެންޓިލޭޓަރުން ވައްކަން ކުރިކަން ނޭނގުނު މީހަކަށް، ފަތިސް ކަމަށް މެންދުރު ޓްވީޓް ކުރާ މީހަކަށް، އަލީ ވަހީދުވެސް އޮޅިދާނެ. އުންސުރު ހަމަކޮށްދޭނަން،" ޖިންސީ ގޯނާގެ ވަރަށް ސީރިއަސް ތުހުމަތެއް ކުރެވި ބޮޑެތި ދައުވާތަކެއް އުފުލުމުން ރާއްޖެއިން ބޭރަށް ވަޑައިގެން ފިއްލަވައިގެން އުޅުއްވާ އަލީ ވަހީދުގެ ޓްވީޓްގައިވެއެވެ.\nއަލީ ވަހީދު ޓްވީޓް ކުރައްވާ ސަރުކާރާ ދެކޮޅަށް މަސައްކަތް ފަށާފައި މިވަނީ ޖިންސީ ގޯނާގެ ތުހުމަތުތަކެއް ކޮށް ދައުވާތައް އުފުލާފައިވަނިކޮށް ޔޫކޭއަށް ވަޑައިގެން އުޅުއްވަނިކޮށް އެ ގައުމުގެ ފުލުހުން އޭނާ ހައްުޔަރުކޮށްފައިވަނިކޮށެވެ. އޭނާ ހައްޔަރު ކޮށްފައި މިދިިޔަ މަހުގެ ފަންސަވީސް ވަނަ ދުވަހު އެވެ. އޭނާ ހައްޔަރުކޮށްގެން ގެންދާ ވީޑިއޯއެއްވެސް ވަނީ އާންމުވެފައެވެ. ނަމަވެސް މި މަހުގެ ހަވަނަ ދުވަހާއި ހަމައަށް ފުލުހުން އެކަން ކަށަވަރެއް ނުކޮށްދެއެވެ.\nފުލުހުން އެކަން ކަށަވަރުކޮށްދީ ހަވަަނަ ދުވަހުގެ ހަވީރު އެވެ.\nއެ ފަހުން ހަބަރެއް ނުވެ ހުރުމަށް ފަހު އަލީ ވަހީދުގެ ޓްވީޓެއް އައީ ރޭ ބާރަ ޖަހަން ކައިރިވެފައިވަނިކޮށެވެ.\nޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް އަލީ ވަހީދު\n"ރައީސް ޔާމީންގެ މައްޗަށް ދައުވާއެއް ނުކުރެވޭނެ"


Doctorunnai naruhunnah critical care aai gulhey gina thamreenu...\nކްރިޓިކަލް ކެއަރގެ ތަމްރީނު\nޑޮކްޓަރުންނާއި ނަރުހުންނާއި ސިއްހީ ޚިދުމަތްތެރިން ޓްރެއިން ކުރެވިފައިވަނީ އެކި ސްޓޭޖްތަކަށް ބަހާލައިގެން\nކ. މާލެ |3ޖޫން 2020 | ބުދަ 15:48 | 2,488\nއައިޖީއެމްއެޗްގެ ލެބޯޓްރީގައި ހަރަކާތްތެރިވާ ޑޮކްޓަރެއް - ޔޫސުފް ސޮފްވާން ރަޝީދު\nކޮވިޑް-19 އާއި ގުޅިގެން ރާއްޖޭގެ ޑޮކްޓަރުންނާއި ނަރުހުންގެ އިތުރުން، ޞިއްޙީ ޚިދުމަތްތެރިންނަށް ކްރިޓިކަލް ކެއަރއާއި ގުޅޭ ގިނަ ތަމްރީން ޕްރޮގުރާމުތަކެއް ހިންގައިފި އެވެ.\nބުދަ ދުވަހު ނެޝަނަލް އިމަރޖެންސީ އޮޕަރޭޝަން ސެންޓަރ (އެންއީއޯސީ)ގައި ޑޮކްޓަރުންގެ ޕެނަލްއަކުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އައިޖީއެމްއެޗްގެ ޑރ. މުޙައްމަދު ޢަލީ ވިދާޅުވީ މިހާތަނަށް އެކި ގޮތްގޮތަށް ޑޮކްޓަރުން ތަމްރީނު ކުރެވިފައިވާނެ ކަމަށެވެ. އެގޮތުން، ޑޮކްޓަރުންނާއި ނަރުހުންނާއި ޞިއްޙީ ޚިދުމަތްތެރިން ޓްރެއިން ކުރެވިފައި ވަނީ އެކި ސްޓޭޖުތަކަށް ބަހާލައިގެން ކަމަށެވެ.\nމިހާތަނަށް ހިންގުނު ތަމްރީން ޕްރޮގުރާމުތަކާއި ގުޅިގެން އިތުރު މަޢުލޫމާތު ޙިއްސާ ކުރައްވަމުން އައިޖީއެމްއެޗްގެ ޑރ. މޫސާ ހުސެއިން ވިދާޅުވީ ރާއްޖޭގައި ކޮވިޑް-19 ކޮންޓްރޯލް ކުރުމަށްޓަކައި ކްރިޓިކަލް ކެއަރ އަށް އިތުރު ސަމާލުކަމެއް ދީގެން މަސައްކަތް ކުރަމުންދިޔަ ކަމަށެވެ. އެގޮތުން ރާއްޖޭގައި ކްރިޓިކަލް ކެއަރ ދިނުމަށް ޓްރެއިން ކުރެވިފައިވާ މީހުން މަދު ނަމަވެސް މި ޙާލަތާއި ގުޅިގެން ރާއްޖެއިން ބޭރުން ކްރިޓިކަލް ކެއަރ އަށް ޓްރެއިން ކުރެވިފައިވާ މީހުން ގެނެވެން ނެތް ކަން ފާހަގަކުރެއްވި އެވެ. އެހެންކަމުން، ޑޮކްޓަރުން ނިންމެވީ ރާއްޖޭގައި ތިބި ޑޮކްޓަރުންނާއި ނަރުހުންގެ އިތުރުން ޞިއްޙީ ޚިދުމަތްތެރިންނަށް ޓްރެއިނިންގް ދިނުމަށްކަމަށެވެ.\nއެގޮތުން ކްރިޓިކަލް ކެއަރއާއި ގުޅިގެން ހިންގުނު ދެ ދުވަހުގެ ޓްރެއިނިންގް ޕްރޮގުރާމުގައި އެކި ޤައުމުތަކުގައި ބޭނުންކުރާ ޓްރެއިނިންގް މޮޑެލް ބައިވެރިންނަށް ފޯރުކޮށްދެވުނު ކަމަށާއި 'ހޭންޑްސް އޮން' ޕްރޮގުރާމެއް ކުރިއަށް ގެންދެވުނު ކަމަށެވެ. ހޭންޑްސްއޮން ޕްރޮގުރާމުން ވެންޓިލޭޓަރަށް ފަރިތަވެ ޕަރސަނަލް ޕްރޮޓެކްޓިވް އިކުއިޕްމެންޓް (ޕީޕީއީ) ބޭނުންކުރާގޮތް ދަސްކޮށްދެވިފައިވާނެ ކަމަށެވެ. މި ޕްރޮގުރާމުގައި މާލެ ޞަރަޙައްދުގެ އިތުރުން އެކި ރީޖަނަލް ހޮސްޕިޓަލްތަކުން 600 ފަރާތަކަށް ތަމްރީނު ދެވުނު ކަމަށެވެ.\nމީގެއިތުރުން7ދުވަހުގެ 'ކޮމްޕްރިހެންސިވް ޓްރެއިނިން' ޕްރޮގްރާމެއް ކުރިއަށް ގެންދުވުނު ކަމަށް ޑޮކްޓަރ ވިދާޅުވިއެވެ. އެގޮތުން ރާއްޖޭގެ އެކި ރީޖަންތަކުން ހޭނައްތާ ޑޮކްޓަރުންނާއި އެތެރެހަށީގެ ޑޮކްޓަރުން މާލެ ގެނެސް، ކޮވިޑް-19 ފެސިލިޓީތަކުގައި ބަލި މީހުންނަށް އެޓެންޑްކޮށް، އައިސީޔޫގައި ހަރަކާތްތެރިވުމުގެ ފުރުސަތު ދެވުނު ކަމަށެވެ. އަދި މި ޕްރޮގުރާމު ި\nހިންގުނީ ކޮންމެ ރަށެއްގައި ކޮވިޑް-19 ގެ ބަލި މީހަކަށް ފަރުވާދިނުމަށްވެސް ޑޮކްޓަރުން ތައްޔާރުކުރުމުގެ ބޭނުމުގައި ކަމަށެވެ.\nތަމްރީނު ކުރުމުގެ ގިނަ ޕްރޮގުރާމުތަކުގެ އިތުރުން، އޮންލައިން ކޮށް ވެބިނަރ އެއްވެސް ކުރިއަށް ގެންގޮސްފައި ވެއެވެ.


vnews - Turkey train accident ga maruvi meehunge adhadhu 24 ah araifi\nތުރުކީ ރޭލު އެކްސިޑެންޓްގައި މަރުވި މީހުންގެ އަދަދު 24 އަށް އަރައިފި\nމަގުން ކައްސާލާފައިވާ ރޭލުގެ ބައިތައް ކައިރީގައި މީހުން ސަލާމަތްކުރާ ޓީމުތައް ހަރަކާތްތެރިވަނީ - ފޮޓޯ: ޒިންހުއާ\nތުރުކީގެ އުތުރުހުޅަނގުގައި ދުއްވާފައިދިޔަ ރޭލެއްގެ ބައިތައް ފުރޮޅާލައިގެން ހިނގި ހާދިސާގައި މަރުވި މީހުންގެ އަދަދު 24 އަށް އަރައިފިއެވެ.\nތުރުކީގެ ބޮޑުވަޒީރުގެ ނާއިބް ރަޖަބް އަކްދަގްއާ ހަވާލާދީ މިކަން ހާމަކޮށްފައިވަނީ، ތުރުކީ ސަރުކާރުގެ ރަސްމީ ނޫސް އޭޖެންސީ އަނަދޮލުއިންނެވެ.\nރޭލުގެ ބައިތައް ފުރޮޅާލުމުގެ ހާދިސާ ހިނގުމާއެކު ފެތުރުނު ރިޕޯޓްތައް ބުނެފައިވަނީ، މިހާދިސާގައި މަރުވީ 10 މީހުން ކަމަށާއި، މިހާދިސާގައި އިތުރު 73 މީހުން ޒަޚަމްވި ކަމަށެވެ.\nއާންމުން ދަތުރުކުރާ ރޭލުގެ ބައިތައް ފުރޮޅާލުމުގެ ހާދިސާ ރޭ ހިނގާފައިވަނީ ތުރުކީގެ އުތުރުހުޅަނގު ޓެކިރްޑަގް ޕްރޮވިންސްގައެވެ. މިހާދިސާގައި ހަބައި ހިމެނޭ ރޭލުގެ ފަސް ބައެއް ވަނީ މަގުން ކައްސާލާފައެވެ.\nމިހާދިސާ ހިނގިއިރު ރޭލުގައި 360 މީހުން ދަތުރުކުރި ކަމަށް ސީއެންއެން ޓާރކްއިން ރިޕޯޓް ކޮށްފައި ވެއެވެ. މިރޭލު ދަތުރުކުރީ ތުރުކީ-ބަލްގޭރިއާ އިމުގައި އޮންނަ އެދައިމް ޕްރޮވިންސުން އިސްތަމްބޫލަށް ކަމަށްވެސް ޚަބަރު ލިބެއެވެ.\nޓެކިރްޑަގްގެ ގަވަރްނަރ މެހްމެތު ސީލަން ވިދާޅުވެފައިވަނީ، ރޭލުގެ ބައިތައް މަގުން ކައްސާލީ އެހިސާބަށް ބޯކޮށް ވާރޭވެހުމުގެ ސަބަބުން ކަމަށާއި، ބޯކޮށް ވާރޭ ވެހުމުގެ ސަބަބުން ބިންގަނޑު ކަނޑައިގެން ދިއުމުގެ ހާދިސާތަކެއްވެސް ހިނގާފައިވާ ކަމަށެވެ.


Home Ministry – Haftha\nޖަލުގަައިި ހިިނގިި ހަމަނުޖެހުމުގައި ހާލަތާ ނުބައްދަލު ބާރު ބޭނުންކުރި: މިނިސްޓްރީ\nމާފުށީ ޖަލުގައި މިރޭ ހިނގި ހަމަނުޖެހުން ކޮންޓްރޯލް ކުރުމަށް ހާލަތާ ނުބައްދަލު މިންވަރަށް ބާރުގެ ބޭނުން ކުރި ކަމަށް ހޯމް މިނިސްޓްރީން ބުނެފި އެވެ.\nއެ މިނިސްޓްރީން މިރޭ ބުނީ، މާފުށި ޖަލުގައި ހިނގާދިޔަ ހާދިސާ އާގުޅިގެން އިންސްޕެކްޓަރ އޮފް ކަރެކްޝަނަލް ސަރވިސް މާފުށީ ޖަލަށް ވަގުތުން ޒިޔާރަތްކޮށް، ހާދިސާއާއި ގުޅިގެން ސުވާލުކުރަންޖެހޭ ފަރާތްތަކާ ސުވާލުކޮށްފައިވާ ކަމަށެވެ.\nއެ ހާދިސާގައި އޮފިސަރަށް އިސްވެ ހަމަލާދީފައިވަނީ ގައިދީއަކު ކަމަށާއި ނަމަވެސް އެ ހަމަނުޖެހުން ކޮންޓްރޯލް ކުރުމުގައި ހާލަތާ ނުބައްދަލު މިންވަރަށް ބާރުގެ ބޭނުންކޮށްފައިވާކަން ފާހަގަކުރެވިފައިވާ ކަމަށް މިނިސްޓްރީން ބުނެ އެވެ.\nހޯމް މިނިސްޓްރީން އިތުރަށް ބުނީ، ހާދިސާ އިތުރަށް ތަހުގީގުކުރުމަށްފަހު ކަންކަން ގާނޫނުގެ ތަރަހައިގެތެރެއަށް ގެނައުމަށްޓަކައި އަޅަންވާ ފިޔަވަޅުތައް އަޅާނެ ކަމަށެވެ\nAuthor މުޙައްމަދު އިބްރާހިމްPosted on June 20, 2019 June 21, 2019 Categories featured 4, ޚަބަރުTags Home Ministry, Jalu Hamanujehun, Maafushi Jail, Maldives Correctional ServicesLeaveacomment on ޖަލުގަައިި ހިިނގިި ހަމަނުޖެހުމުގައި ހާލަތާ ނުބައްދަލު ބާރު ބޭނުންކުރި: މިނިސްޓްރީ\nކުށްވެރިޔާގެ ހައްގު ނުގެއްލޭ ގޮތަށް، ހައްގު ޖަޒާދެވި އިންސާފު ގާއިމްކުރެވެންވާނެ: އިމްރާން\nކުށް ކުރާ މީހާގެ އިންސާނީ ހައްގު ނުގެއްލޭނެހެން އެ ކުރާ ކުށަކަށް އިންސާގު ގާއިމްކުރުމަކީ ގަބޫލުކުރ ފަލްސަފާއެއް ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nމިނިސްޓަރު މިގޮތަށް ވިދާޅުވެ މިއަދު ޓުވީޓެއް ކުރައްވާފައި މިވަނީ، ބޮޑެތި ތުހުމަތުތަކެއް ކުރެވިފައިވާ ކުރީގެ ނައިބް ރައީސް އަހުމަދު އަދީބު ބޭސްފަރުވާއަށް ރާއްޖެއިން ބޭރަށް ފުރާވަޑައިގަންނަވަން ހުއްދަ ދިނުމާ ގުޅިގެން އެތައް ބަޔަކު އެކަމާ ގުޅިގެން ކަންބޮޑުވުން ފާޅުކުރަމުންދަނިކޮށެވެ.\nއަދި އެ ކަންބޮޑުވުންތަކާއެކު ގައުމީ ސަލާމަތާއި ހާރިޖީ ގުޅުންތަކާ ބެހޭ ކޮމެޓީއަށް ވެސް މިނިސްޓަރު އިމްރާން އިއްޔެ ވަނީ ހާޒިރުކޮށްފައެވެ.\n“ކުށްކުރާ މީހާގެ އިންސާނީ ހައްގާ ކަރާމާތް ނުގެއްލޭނެހެން، ކުރާ ކުށަށް ހައްގު ޖަޒާ ދެވި އަދުލު އިންސާފު ގާއިމް ކުރެވުމަކީ އަޅުގަނޑުމެން ގަބޫލުކުރަ ފަލްސަފާއެވެ،” މިނިސްޓަރު އިމްރާން މިއަދު ކުރެއްވި ޓުވީޓުގައި ވިދާޅުވެފައިވެއެވެ.\nއިއްޔެ ބޭއްވި ގައުމީ ސަލާމަތުގެ ކޮމެޓީގެ ބައްދަލުވުމަށް ހޯމް މިނިސްޓަރުގެ އިތުރުން މިއަދުގެ ބޭއްވި ކޮމެޓީ ބައްދަލުވުމަށް ޕޮލިސް ކޮމިޝަނަރު މުހައްމަދު ހަމީދާއި ކޮމިޝަނަރ އޮފް ޕްރިޒަންސް އަބްދުﷲ މުނާޒާއި އިމިގްރޭޝަންގެ އިސްވެރިއަކު ވެސް ހާޒިރުކުރިއިރު، އެ ކޮމެޓީގައި މިނިސްޓަރު އިމްރާން ވިދާޅުވީ، އަދީބު ރާއްޖެއން ބޭރަށް ފުރާވަޑައިގަންނަވާނީ މާދަމާ ކަމަށެވެ.\nއަދި ބޭސްފަރުވާ ކުރުމަށް އިންޑިއާ އަށް ވަޑައިގަތުމުގެ ހުއްދަ އަދީބަށް ދިނީ އެއް އަހަރު ދުވަހަށް ކަމަށާއި ފަރުވާއަށް މަޑުކުރައްވަން ޖެހިވަޑައިނުގަންނަވާނަމަ މިމަހުގެ 26 ގައި އަދީބު އެނބުރި ރާއްޖެ ވަޑާއިގަތުމަށް ޓިކެޓް ނަގާފައިވާ ކަމަށެވެ.\nއަދި އަދީބު އިންޑިއާއަށް ވަޑައިގަންނަވާތީ ސަލާމަތީ ގޮތުން އަޅަންޖެހޭ ހުރިހާ ފިޔަވަޅުތަކެއް އެޅި އެކަމުގައި އެކަށީގެންވާ މިންވަރަކަށް ތައްޔާރުވެވިފައިވާ ކަމަށް ވެސް ކޮމެޓީއަށް މިނިސްޓަރު ވިދާޅުވިއެވެ.\nއަދީބު މާދަމާ އިންޑިއާއަށް ފުރާވަޑައިގަންނަވާއިރު އޭނާގެ ޕޯސްޕޯޓެއް ދުލެއް ނުކުރެއެވެ. އޭގެ ބަދަލުގައި އޭނާ ފުރުވާލަނީ ޓްރެވަލް ޑޮކިއުމަންޓެއްގައެވެ. އަދި އެކަން އިންޑިއާގެ ސަރުކާރަށް ވެސް އަންގާފައިވާއިރު އެހެން އެއްވެސް ގައުމަކަށް އަދީބަށް ވަޑައިނުގެންނެވޭނެ ކަމަށް ކަރެކްޝަންސުން ބުނެއެވެ.\nރާއްޖޭން ބޭރަށް ވަޑައިގަތުމަށްފަހު އަދީބު ފިއްލަވާފާނެ ކަމުގެ ކަންބޮޑުވުން އޮތުމާއެކު އެކަމަށް ވެސް މިނިސްޓަރު އިމްރާން ވަނީ ކޮމެޓީއަށް ޖަވާބުދާރީވެފައެވެ. މިނިސްޓަރު ވިދާޅުވި ގޮތުގައި، ފިލުމުގެ އެއްވެސް ފުރުސަތެއް އަދީބަކަށް ނުދޭނެއެވެ. އަދި އެފަދަ އިންތިޒާމްތައް ފުލުހުންނާއި ކަރެކްޝަންސް ގުޅިގެން ހަމަޖައްސާފައިވާ ކަމަށް ވިދާޅުވިއެވެ.\nAuthor މުޙައްމަދު އިބްރާހިމްPosted on June 13, 2019 Categories ޚަބަރުTags Ahmed Adeeb, Correctional Service, Home Minister Imran Abdullah, Home Ministry, policeLeaveacomment on ކުށްވެރިޔާގެ ހައްގު ނުގެއްލޭ ގޮތަށް، ހައްގު ޖަޒާދެވި އިންސާފު ގާއިމްކުރެވެންވާނެ: އިމްރާން


ޖުވޭ މިއަދު މިގެނެސްދެނީ ވަރަށް ޚާއްޞަ ޑިޝްއެއް ހަދާނެގޮތެވެ. ހިޖުރީ އާ އަހަރުގެ ހެޔޮއެދުމާއި ތަހުނިޔާ ހުރިހާ ބޭފުޅުންނަށްވެސް އަރިސްކުރަމެވެ. ހިޖުރީ އާ އަހަރުގެ ފެށިގެން ކުރިޔަށްދާއިރު، އަބަދުވެސް މަސައްކަތް ކުރަންވާނީ މިއަހަރުގެ ކޮންމެ ދުވަހަކީވެސް އަޅުގަނޑުމެންގެ ސުފުރާމަތި ފަޅުފިލުވާލާ ދުވަހަކަށް ހެދޭތޯ މަސައްކަތް ކުރުމެވެ. އަޅުގަނޑު ތިޔަބޭފުޅުންގެ ޚިދުމަތުގައި އެކަމަށް މަސައްކަތް ކުރަން ތައްޔާރަށް ހުރިވާހަކަ ދަންނަވަމެވެ. އެގޮތުން މިއަދު މިގެނެސްދެނީ ފިޝް އިންގާރލިކް ސޯސް ތައްޔާރު ކުރާނެ ގޮތެވެ.\n500 ގ. ރޯމަސް ( ކޮށާފައިހުރި)\n250 ގ. ޓޮމާޓޯ ( ކޮށާފައި)\n2 /1 އިންޗި އިނގުރު ކޮޅެއް\n4 މޭޒުމަތީ ސަމުސާ ވިނިގަރ\n2 /1 ސައިސަމުސާ ރީނދޫ\nދިރި ، ލޮނުމެދު، އިނގުރު، މިރުސް، އެއްކޮށް ގްރައިންޑަރުން ޕޭސްޓަށް ހަދާލުމަށްފަހު ހުރިހާބާވަތް އެއްކޮށްފައި މަޑުގިނީގައި މަތިޖަހައިގެން މަސް ރޯފިލަންދެން ކައްކާށެވެ.


vnews - World cup ge 10 match ultra HD koh dhakkaane: Medianet\nވޯލްޑް ކަޕްގެ 10 މެޗެއް އަލްޓްރާ އެޗްޑީކޮށް ދައްކާނެ: މީޑިއާނެޓް\nމީޑިއާނެޓުން ރޭގައި ބޭއްވި ރަސްމިއްޔާތުގެ ތެރެއިން -- ފޮޓޯ: ވީނިއުސް\nމިއަހަރުގެ ވޯލްޑް ކަޕް މުބާރާތުގެ ތެރެއިން 10 މެޗެއް އަލްޓްރާ އެޗްޑީ ނުވަތަ ފޯކޭ ކޮލިޓީގައި ބެލުންތެރިންނާއި ހަމައަށް ގެނެސްދޭނެ ކަމަށް މީޑިއާނެޓުން ބުނެފި އެވެ.\nމީޑިއާނެޓުން މިކަން ހާމަކުރީ އެކުންފުނިން އަލަށް ތައާރަފްކުރި ޕްރޮޑަކްޓް "އެމް580 އަލްޓްރާ އެޗްޑީ ސެޓް ޓޮޕް ބޮކްސް" އިފްތިތާހުކުރުމަށް ރޭ ސެންޓްރަލް ހޮޓެލްގައި ބޭއްވި ރަސްމިއްޔާތުގަ އެވެ.\nއެމް580 އަލްޓްރާ އެޗްޑީ ސެޓް ޓޮޕް ބޮކްސްއަކީ، އަލްޓްރާ އެޗްޑީ، އަދި އެއްފަހަރާ ގިނަ ޗެނަލްތަކެއް ރެކޯޑް ކުރެވޭ، އެއް ޓީބީ ހާޑް ޑިސްކެއް ހިމެނޭ ޕްރޮޑަކްޓެކެވެ.\nއެމް580 އަލްޓްރާ އެޗްޑީ ސެޓް ޓޮޕް ބޮކްސްއާ އެކު މީޑިއާނެޓުން ވަނީ ހަތަރު ޗެނަލްއެއް ފޯކޭ ކޮލިޓީގައި ބަލާލުމުގެ ފުރުސަތުވެސް ފަހިކޮށްދީފަ އެވެ.\nމީޑިއާނެޓުން ބުނީ މިއަހަރުގެ ވޯލްޑްކަޕް އެޗްޑީ ކޮލިޓީގައި މީޑިއާނެޓުން ފޯރުކޮށްދޭނެ ކަމަށާއި، އަދި އެމް580 މެދުވެރިކޮށް 10 މެޗް ފޯކޭ ކޮލިޓީގައި ފޯރުކޮށްދެވޭނެ ކަމަށެވެ.\nމީގެ އިތުރަށް މިރަސްމިއްޔާތުގައި ވަނީ ގުރުއަތުން ހޮވުނު ތިން ބޭފުޅަކަށް އެމް580 އަލްޓްރާ އެޗްޑީ ސެޓް ޓޮޕް ބޮކްސް ހަދިޔާކޮށްފަ އެވެ.\nމިރަސްމިއްޔާތުގައި ވާހަކަފުޅުދައްކަވަމުން މީޑިއާނެޓްގެ އެގްޒެކެޓިވް ޑިރެކްޓަރ ފައިނޭންސް އަހްމަދު ނާޝިދު ވިދާޅުވީ މީޑިއާނެޓުން މިއަހަރު ވޯލްޑްކަޕަށް ވަރަށް ބޮޑަށް ތައްޔާރުވެފައިވާ ކަމަށެވެ.\nއެގޮތުން ވޯލްޑްކަޕް ދެއްކުމުގެ ރައިޓްސް މިއަހަރު މީޑިއާނެޓަށް ލިބުނީ ވަރަށް ބޮޑު އަގުގައި ކަމަށާއި، އޭގެ އިތުރަށް ސޮނީ ޕިކްޗާސް އިން ޔޫއެޗްޑީ 10 މެޗްވެސް މީޑިއާނެޓުން ގަނެފައިވާ ކަމަށްވެސް ވިދާޅުވި އެވެ.\nނާޝިދު ވިދާޅުވީ މީޑިއާނެޓް ކުރިއަށް ދާނީ އެންމެފަހުގެ ޓެކްނޮލޮޖީއަށް އިންވެސްޓް ކުރުމުގައި ކަމަށެވެ. އެެހެންކަމުން ރަނގަޅު ކޮލިޓީގައި އަދި މީޑިއާނެޓުން ތައާރަފުކުރާ ކޮލިޓީގައި ޗެނަލްތައް ބަލަން ބޭނުންނަމަ "އެމް580 އަލްޓްރާ އެޗްޑީ ސެޓް ޓޮޕް ބޮކްސް" ގަންނަން ޖެހޭނެ ކަމަށްވެސް ވިދާޅުވި އެވެ. އަދި މި ޕްރޮޑްކަޓް ގަތުމުން ޔޫއެޗްޑީ މެޗްތައް ހިލޭ ފޯރުކޮށްދެވޭނެ ކަމަށްވެސް ނާޝިދު ވަނީ ވިދާޅުވެފަ އެވެ.\nއެމް 580 އަކީ އަލްޓްރާ އެޗްޑީ ނުވަތަ ފޯކޭ ޑިކޯޑަރެކެވެ. އަލްޓްރާ އެޗްޑީ އަކީ އެޗްޑީގެ ހަތަރު ގުނަ އިތުރެވެ. އަލްޓްރާ އެޗްޑީކޮށް ބަލާއިރު މަންޒަރު އިތުރަށް ސާފުވުމުގެ އިތުރަށް މަންޒަރުގެ ކުލަތައް ހިތްގައިމުވެފައި ބަލާލަން ފަސެހަ އެވެ.


Enme avahah ves hiyaa flat ah vadheveynee 8 mas fahun: Aslam - One Online\nސަރުކާރުގެ ބޯހިޔާވަހިކަމުގެ މަޝްރޫއުތަކާ ގުޅޭގޮތުން މީޑިއާއަށް މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމުގައި ހައުސިން މިނިސްޓަރު މުހައްމަދު އަސްލަމް ވާހަކަދައްކަވަނީ --- ވަން ފޮޓޯ: މުހައްމަދު އައުޒަމް\nއެންމެ އަވަހަށް ވެސް ހިޔާ ފްލެޓަށް ވަދެވޭނީ 8 މަސް ފަހުން: އަސްލަމް\nހުޅުމާލޭގެ ދެވަނަ ފިޔަވަހީގައި ހަދާފައިވާ ހިޔާ މަޝްރޫއުގެ ފްލެޓްތަކަށް އެންމެ އަވަހަށް ވެސް ވަދެވޭނީ އަދި އަށް މަސް ފަހުން ކަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nއެ މަޝްރޫއުގެ މައުލޫމާތު ދެއްވުމަށް ހައުސިން މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަސްލަމް ވިދާޅުވީ، ހުޅުމާލެ ދެވަނަ ފިޔަވައްސަށް ދާއިމީ ކަރަންޓާއި ފެން ގެންދިއުމުގެ މަސައްކަތް ވެސް އަދި ކުރަންޖެހޭއިރު ފެން ގެންދިއުމަށް އެމްޑަބްލިޔުއެސްސީގެ ފަރާތުން އަށް މަސް އަދި ކަރަންޓް ގެންދިއުމަށް ސްޓެލްކޯގެ ފަރާތުން ހަތް މަސް ދުވަސް ބޭނުންވާ ކަމަށެވެ. އެހެންކަމުން ހިޔާ ފްލެޓަށް ބަޔަކަށް ވަދެވޭނީ އަދި އަށް މަސް ދުވަސް ފަހުން ކަމަށް މިނިސްޓަރު ވިދާޅުވިއެވެ.\nޖުމްލަ 434 މިލިއަން ޑޮލަރު (6.6 ބިލިއަން ދިވެހި ރުފިޔާ)ގެ ލޯނެއްގެ ދަށުން ހިޔާ މަޝްރޫއުގެ ދަށުން 25 ބުރީގެ 16 ޓަވަރު ހަދަން ހަވާލުކޮށްފައިވަނީ ޗައިނާ ސަރުކާރުގެ ޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ) އަށެވެ.\nއެ ކުންފުންޏާ މަސައްކަތް ހަވާލުކުރީ ކުރީގެ ރައީސް އަބްދުﷲ ޔާމީންގެ ސަރުކާރުގައި ޖުލައި 20، 2016 ގައިއެވެ. އެ މަޝްރޫއުގެ އަމަލީ މަސައްކަތް ފެށީ މީގެ ދެ އަހަރު ކުރިން ޑިސެމްބަރު 29، 2017 ގައެވެ. އެއީ ދެ އަހަރު ދުވަސް ތެރޭގައި ނިންމާ ގޮތަށެވެ.\nނަމަވެސް އެއްބަސްވުމުގައި ފިނިޝިންގެ ވަރަށް ގިނަ ކަންކަން ހިމަނާފައި ނުވާ ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ވަނީ މީގެ ކުރިން ބުނެފައެވެ. އެގޮތުން އެއްވެސް ތަނެއްގައި ބޮތްކެއް، ކޭބަލް ޓީވީއެއް، ތަޅުމުގައި މުއްޓެއް، ކޮޓަރިތަކާއި ފާހާނާތަކުގައި ދޮރެއް ހަރުކޮށްފައެއް ނުވެއެވެ. އެޕާޓްމަންޓްތަކުގައި ލާފައި ހުރީ ހަމައެކަނި ޕްރައިމާ ކަމަށް ވެސް އެ ކޯޕަރޭޝަނުން ބުނެއެވެ.\nމިނިސްޓަރު އަސްލަމް ވިދާޅުވީ ހިޔާ މަޝްރޫއުގެ މަސައްކަތް މިދިޔަ ޑިސެމްބަރު މަހުގެ ނިޔަލަށް ނިންމަން ހަވާލުކުރި ނަމަވެސް ފްލެޓްތަކުގެ ތަޅުން އެޅުމާއި ކަރަންޓާއި ފެން މީޓަރު ހަރުކުރުމުގެ މަސައްކަތް އަދިވެސް ނުނިމޭ ކަމަށެވެ. ކޮންޓްރެކްޓުގައި ހިމެނޭ އެ މަސައްކަތްތައް ނިންމަން އަށް މަސް ދުވަހުގެ މުއްދަތެއް އެޗްޑީސީއަށް ކޮންޓްރެކްޓަރު ދީފައިވާ ކަމަށް މިނިސްޓަރު ވިދާޅުވިއެވެ.\nހިޔާ ފްލެޓްތަކުގެ ފިނިޝިން ނިންމާފައި ނުވާތީ އެ މަސައްކަތް ނިންމުމަށް 45 މިލިއަން ޑޮލަރު (695 މިލިއަން ރުފިޔާ)ގެ ލޯނެއް ނަގަން މި ސަރުކާރުން ނިންމިއެވެ. ނަމަވެސް ފްލެޓްތައް ދިނުން ލަސްވެގެން ކުރާ ޝަކުވާތަކާ ގުޅިގެން ކުރީގެ ސަރުކާރުން ނިންމި ގޮތަށް އެތަންތަން ހަވާލުކުރަން ސަރުކާރުން ނިންމުމުން ފިނިޝިން މަސައްކަތްތަކަށް ނަގަން އުޅުނު ލޯނު ވެސް ވަނީ ނުނަގާ ގޮތަށް ނިންމައިފައެވެ.\nގުޅޭ ޓެގު ހައުސިން މިނިސްޓްރީ މުޙައްމަދު އަސްލަމް ހިޔާ މަޝްރޫއު\nމާފުށީ ސްކޫލަށް މަސްތުވާތަކެތި ގެންދިޔަ ދަރިވަރެއްގެ މައްސަލަ ފުލުހުން ބަލަން ފަށައިފި\nއާޒިމާގެ ދެ މައްސަލަ ކުރިއަށް ގެންދެވޭނެ ކަމަށް ސުޕްރީމް ކޯޓުންވެސް ކަނޑައަޅައިފި\nދައުވާއެއް ކުރިއަށްގެންދަން ނިންމާ ނިންމުން، ދެން އިސްތިއުނާފު ނުކުރެވޭނެކަމަށް ސުޕްރީމް ކޯޓުން ކަނޑައަޅައިފި


ދިރާގުން ގެލެކްސީ ނޯޓް 10 ލޯންޗްކޮށް، ޕްރީއޯޑަރަށް ހުޅުވާލައިފި\nކެލެކްސީ ނޯޓް 10 އަދި 10 ޕްލަސް ލޯންޗް ކުރުމުގެ ތެރެއިން– ފޮޓޯ: މިހާރު\nދިރާގުން ސެމްސަންގްގެ އެންމެ ފަހުގެ ޕްލޭގްޝިޕް ފޯނު، ގެލެކްސީ ނޯޓް 10 އަދި 10+ ރާއްޖޭގައި ރަސްމީކޮށް ރޭ ތަޢާރަފުކޮށް ޕްރީ އޯޑަރ އަށް ހުޅުވާލައިފިއެވެ. މި ދެ ފޯނު ތަޢާރަފުކޮށްފައިވަނީ ދިރާގު ހެޑް އޮފީހުގައި ބޭއްވި ޚާއްސަ ހަފުލާއެއްގައިއެވެ.\nސެމްސަންގް ނޯޓް ސީރީޒް އަކީ ސެމްސަންގް ފޯނުތަކުގެ ތެރެއިން އެންމެ ފުރިހަމަ އަދި “ޕަވަރ ޔޫސަރސް” މެދުގަ އެންމެ މަގުބޫލު ފޯނު ސީރީޒް އެވެ.\nނޯޓް ފޯނާއި ސެމްސަންގެ އެހެނިހެން ފޯނުތަކާއި ތަފާތުކޮށްދެނީ ފޯނުގައި އެކުލެވޭ ‘އެސް ޕެން’ ފީޗާރތަކެވެ. މިފަހަރު ސެމްސަންގުން ތައާރަފްކުރި އެސް ޕެންގައި ‘އެއަރ ޖެސްޗަރ’ ނުވަތަ ރިމޯޓް ކޮންޓްރޯލް ކުރެވޭ ފީޗާރއެއް ބޭނުންކޮށްފައިވެއެވެ. މި ފީޗަރ ބޭނުންކޮށްގެން ފޯނުގެ ސްކްރީންގައި އަތްނުލައި ފޯނުގެ ތަފާތު ފަންކްޝަންތައް ބޭނުން ކޮށްލެވޭ.


ހުޅުމީދޫގެ ތަކުލީފަށް އޮތް ހައްލަކީ ސިޓީން ވަކިވުންމިހާރު އައްޑޫ ސިޓީގަ ތިބި ކައުންސިލަރުން ބޭރު ކުރަން ޖެހޭ - Suvaadheeb\nއާޓިކަލް ޕޯސްޓްކުރީ ސުވާދީބު6މަސް ކުރިން يناير 14, 2020 0119\nއެޖެންޑާ 19 އަކީ ދިވެހި ތާރީޚް ދެކޭނެ އެންމެ ބިރުވެރި ރަންނަމާރި – ސަޢީދު\nގާސިމް ނަޝީދަށް: ބޮޑުވަޒީރަކަށް ނުވެވޭނެ، ހަނދާން ނައްތާލާ\nއައްޑޫ ރައްޔިތުން ބޮޑުތަނުން އެމްޑީޕީއަށް ނޫނެކޭ ބުނަން ޖެހޭ ސަބަބު ވަރަށް ގިނައެވެ.ސިޓީއަކޭ ކިޔާފަ ވާކަމެއް ހަރާން ރިޔާސީ އިންތިހާބުގަވެސ ކިތައް ކަން ކޮއްދޭން ވައުދުވިތޯ؟ އެއވެސް ކަމެއް ނުވެ ހަމަ ކުރީގެ ގޮތހަށް ސަލާން ޖަހަން ޖެހެނީ ކޮންމް އިންތިހާބެއް ކާރިވީމަ ބޮޑެތި ވައުދުތަށް ވާކަން ރައްޔިތުން ގަބޫލު ކުރަން ޖެހެއެވެ.\nއައްޑޫގެ ރައްޔިތުން ކެނެރީގޭ ނަޝީދުއާއި ގުޅިފައިވާ މަދުބަޔަކު ގުރުބާން ކުރަނީ އެ މިހުންމަންފާއާއި ފައިދާ އަށްޓަކައެވެ. ޙާއްސަކޮއް މިހާރުގެ އައްޑޫ ކައުންސިލް ނަގާ ބޭރު ކޮއްލަންޖެހއެވެ. އައްޑޫ ރައްޔިތުންނެވެ ދެންވެސް ނިދިން ހޭލާށެވެ.\nސުވާދީބު5މަސް ކުރިން فبراير 11, 2020\nސުވާދީބު6މަސް ކުރިން يناير 22, 2020\nސުވާދީބު5މަސް ކުރިން فبراير 2, 2020


Boat kafaalumaa gulhey gothun MD Ibu dhakkavaa vaahakathak Finance in dhogukoffi | Mihaaru\nބޯޓުގެ މައްސަލައިގައި މިދިޔަ މަހުގެ 20 ގައި ބޭއްވި އެސްއޯއީ ކޮމިޓީގައި އެމްޑީ އިބޫ މެމްބަރުންގެ ސުވާލުތައް އައްސަވަނީ: ގްރޭޓާ މާލެ ކުންފުނީގެ ބޯޑުގެ ގިނަ މެމްބަރުން ވެސް އޭނާގެ ވާހަކަތަކާ ދެކޮޅު.---ފޮޓޯ: މިހާރު\nބޯޓު ކަފާލުމާ ގުޅޭ ގޮތުން އެމްޑީ އިބޫ ދައްކަވާ ވާހަކަތައް ފިނޭންސުން ދޮގުކޮށްފި\n06 ޑިސެމްބަރ 2019 - 17:02 22 comments\nތިލަފުށި ފަޅުތެރެއިން ބޯޓު ނަގައި ނައްތާލަން ޕާކަވަން ކުންފުންޏާ ހަވާލުކުރީ ކޯޓުތަކުން ނެރުނު އަމުރުތަކާއި ފިނޭންސް މިނިސްޓްރީއާ އެކު ކުރި މުއާމަލާތްތަކާ އެއްގޮތަށް ކަމަށް ވިދާޅުވެ، ގްރޭޓާ މާލެ ކުންފުނީގެ މެނޭޖިން ޑިރެކްޓަރު އިބްރާހިމް ރަޝީދު (މާމިގިލީ އިބޫ) އެކި ޕްލެޓްފޯމްތަކުގައި ތަކުރާރުކޮށް ދައްކަވާ ވާހަކަތައް ފިނޭންސް މިނިސްޓްރީން އިއްޔެ ދޮގުކޮށްފި އެވެ.\nހުއްދަ ނުހޯދައި، ޖުލައި، 30، 2012 ގައި ތިލަފުށި ފަޅުތެރޭގައި އެޅި ދަގަނޑު ބޯޓު "އެމްވީ ސީ ހޯމް ސެފަޔާ"ގެ ވެރިފަރާތެއް ނޭނގެ އެވެ. އެހެންވެ ސިވިލް ކޯޓު މެދުވެރިކޮށް އެ ބޯޓު ވަނީ ދައުލަތަށް (ފިނޭންސް މިނިސްޓްރީ އަށް) ނަގައިފަ އެވެ. ފަޅުން މި ބޯޓު ބޭރުކުރުމުގެ މަސައްކަތާ ގުޅިގެން ގްރޭޓާ މާލޭ އިންޑަސްޓްރިއަލް ޒޯން ލިމިޓެޑް (ޖީއެމްއައިޒެޑްއެލް) އިން ކަމާ ބެހޭ އިދާރާތަކާ އެކު ކުރި މުއާމަލާތަތްކަށް ފަހު، ބޯޓު ނަގަން އެއްބަސްވުމެއްގެ ދަށުން ހަވާލުކުރީ ޕާކަވަން އިންވެސްޓްމެންޓާ އެވެ.\nއެ ބޯޓު ނަގަން ހަވާލުކުރީ، ފަޅުތެރޭގައި އޮތުމުން ތިމާވެށީގެ ގޮތުންނާއި ވިޔަފާރީގެ ގޮތުން ވެސް ގްރޭޓާ މާލެ ކުންފުންޏަށް ބޮޑެތި ގެއްލުންވަމުންދާތީ އެވެ.\nޕާކަވަންއާ އެކު ގްރޭޓާ މާލެ އިން އެއްބަސްވީ 30 ދުވަހުގެ ތެރޭގައި ފަޅުން ބޯޓު ނެގުމަށެވެ. އެކަމަކު އެއްބަސްވުމާ އެއްގޮތަށް އެ ކުންފުނިން މަސައްކަތެއް ނުނިންމަ އެވެ. އެއީ، ގްރޭޓާ މާލެ ކުންފުނީގެ އޮޅުވާލުމާއި އިހުމާލުން ކަަމަށް ބުނެ، ގެއްލުމުގެ ބަދަލުގެ ގޮތުގައި 708،511 ޑޮލަރު (10.9 މިލިއަން ރުފިޔާ) ހޯދަން ޕާކަވަން އިން ވަނީ ދައުވާކޮށްފަ އެވެ.\nމި މައްސަލަ، ރައްޔިތުންގެ މަޖިލީޙުގެ ސްޓޭޓް އޯންޑް އެންޓަޕްރައިޒްް (އެސްއޯއީ) ކޮމިޓީން ބަލަން ފެށީ، ކޯޓުން ނިމޭ ގޮތަކުން ދައުލަތުން އަނެއްކާވެސް ބޮޑު މާލީ ބަދަލެއް ކުންފުންޏަކަށް ދޭން ޖެހިދާނެ ކަމުގެ ބިރު އޮތުމުން ކަން ހިނގައިދިޔަ ގޮތް ބެލުމަށެވެ.\nތިލަފުށި ފަޅުގައި އެޅި މައްސަލަ ބޮޑުވި ބޯޓު.\nފިނޭންސުން ދެކޭ ގޮތުގައި ބޯޓު ކަފާލުމަކީ ގޯހެއް!\nގްރޭޓާ މާލޭގެ މެނޭޖިން ޑިރެކްޓަރު އިބޫ މިހާތަނަށް ވިދާޅުވަމުން ގެންދެވީ ބޯޓު ފަޅުގައި ބާއްވައިގެން ލިބުނު ގެއްލުންތަކާއި އައިޑީބީގެ 165 މިލިއަން ޑޮލަރުގެ މަޝްރޫއެއް ގެއްލިދާނެ ކަމުގެ ބިރަށް، ބޯޓު ފަޅުން ނެގުމުގެ މައްސައްކަތް ޕާކަވަންއާ ހަވާލުކުރީ ރަނގަޅަށް ކަމަށެވެ. އެ އެއްބަސްވުމުގައި އޮންނަނީ، ބޯޓު ފަޅުން ނެގުމުގެ ހުރިހާ ޚަރަދެއް ޕާކަވަން އިން ކުރުމަށް ފަހު، ބޯޓު ވިއްކާލައިގެން ލިބޭ އެއްޗެއް ވެސް އެ ކުންފުންޏަށް ލިބޭ ގޮތަށެވެ.\nބީލަމަށް ނުލައި އެގޮތަށް އެއްބަސްވީ ބޯޓު ނެގުމާ ގުޅޭ ގޮތުން ތަފާތު ތިން ވިސްނުމެއްގެ ތެރެއިން ދައުލަތާއި ކުންފުންޏަށް އެންމެ ގެއްލުން ކުޑަ ގޮތަކީ އެއީ ކަމަށް ވާތީ ކަމަށް އިބޫ ވިދާޅުވެ އެވެ.\nއޭނާ ވިދާޅުވަނީ، ބޯޓު ނަގަން ބަޔަކާ ހަވާލުކުރުމާ ހަމައަށް ކުންފުންޏަށް ލިބުނު ގެއްލުން 20 މިލިއަން ރުފިޔާ އަށް އަރާ ކަމަށް އަންދާޒާ ކުރެވިފައިވާ ކަމަށެވެ. ބޯޓުގެ މައްސަލައިގައި އަމަލުކުރީ އެންމެ ޚަރަދުކުޑަ ގޮތަކަށް ކަމަށާއި އެ ބޯޓު އެތަނުން ނަގަން 2.3 މިލިއަން ރުފިޔާ ހޭދަވާއިރު ބޯޓު ނީލަން ކިއުމުން ވެސް ލިބެން އަންނަނީ 1.4 މިލިއަން ރުފިޔާ ކަމަށް އިބޫ ވިދާޅުވި އެވެ.\nއެސްއޯއީ ކޮމިޓީގައި ގްރޭޓާ މާލެ ކުންފުނީގެ އިސް ބޭފުޅުން ބައިވެރިވެވަޑައިގަންނަވަނީ. --ފޮޓޯ/މަޖިލީސް\nރައްޔިތުންގެ މަޖިލީހުގެ އެސްއޯއީ ކޮމިޓީން ބަލާ މި މައްސަލައިގައި ޖަވާބުދާރީވެވަޑައިގަންނަވަމުން ފިނޭންސް މިނިސްޓްރީގެ ޑެޕިއުޓީ މިނިސްޓަރު މުހައްމަދު ފިރުޒުލް ހުސެއިން އިއްޔެ އެ ކޮމިޓީ ގައި ވިދާޅުވީ ގްރޭޓާ މާލޭ ކުންފުންޏަށް ހުއްދަ ދިނީ ފަޅު ތެރެއިން ބޯޓު ނަގަން ކަމަށެވެ. އޭގެ އިތުރަށް، ބޯޓު ކަފާލައި ނައްތާލަން ނުވަތަ ބާދަގަނޑުގެ ގޮތުގައި ވިއްކުމުގެ އެއްވެސް ހުއްދައެއް ނުދޭ ކަމަށް އޭނާ ވިދާޅުވި އެވެ.\nކޮމިޓީގެ މެމްބަރުން ތަކުރާރުކޮށް އަމާޒުކުރި ސުވާލުތަކާ ގުޅިގެން ތަކުރާރުކޮށް އޭނާ ވެސް ވިދާޅުވީ ކޮންމެ ގޮތަކަށް މާނަކުރެއްވި ނަމަވެސް ފިނޭންސް މިނިސްޓްރީން ހުއްދަ ދިނީ ބޯޓު ފަޅުން ނެގުމަށް އެކަނި ކަމަށެވެ.\n"ގްރޭޓާ މާލެ އިން އެދުނީ ފަޅުތެރެއިން ބޯޓު ނެގުމުގެ ހުއްދަ އަށް. އެ ހުއްދަ ފިނޭންސުން ދިނީ،" އިބޫގެ ވާހަކަތައް ދޮގު ކުރައްވަމުން ފިރުޒުލް ވިދާޅުވި އެވެ.\nސިވިލް ކޯޓުގެ އަމުރުގައި، 30 ދުވަހުގެ ތެރޭގައި ބޯޓު ފަޅުން ނެގުން ލާޒިމްކޮށްފައިވާ އިރު އެކަން އެގޮތަށް ނުކުރުމުގައި ފިނޭންސްގެ އިހުމާލު އޮތް ކަމަށް ގަބޫލުކުރައްވަންތޯ ތޮއްޑޫ ދާއިރާގެ އެމްޑީޕީގެ މެމްބަރު ހަސަން ޝިޔާން ސުވާލު ކުރެއްވުމުން ފިރުޒުލް ވިދާޅުވީ އެ 30 ދުވަސް ހަމަވީ ކުރީގެ ރައީސް އަބްދުﷲ ޔާމީންގެ ސަރުކާރުގައި ކަމަށެވެ. އެހެންވެ، އޭރު ފިނޭންސް މިނިސްޓްރީ ހިންގަވަން ތިއްބެވި ބޭފުޅުން އަމަލުކުރެއްވި ގޮތާ މެދު އޭނާ އަށް އެއްޗެއް ވިދާޅުވާން އެނގިވަޑައިނުގަންނަވާ ކަަމަށެވެ.\nކޮމިޓީ އަށް ވަޑައިގަންނަވާ އިރު، އެއީ ކުރީގެ ސަރުކާރުން ކުރި ކަމެކޭ ވިދާޅުވެ ނިންމާ ނުލެއްވޭނެ ކަމަށާއި ފިނޭންސްގެ އިހުމާލު އޮތް ކަމަށް ގަބޫލުކުރައްވަންތޯ ތަކުރާރުކޮށް ޝިޔާން އެއްސެވުމުން ފިރުޒުލް ވިދާޅުވީ ކޯޓު އަމުރުގައި އޮތް ތާރީޚުގައި އޭރު އެކަން ނުކުރެވުމަކީ މުއައްސަސާއެއްގެ ހައިސިއްޔަތުން ފިނޭންސްގެ އިހުމާލެއް އޮތް ކަމެއް ކަމަށް ބެލެވިދާނެ ކަމަށެވެ.\n"އެކަން ނުކުރެވުނީ ކީއްވެތޯ ބަލާފައި ކޮމިޓީގެ މުގައްރިރު ބޭނުންވާ ނަމަ ސިޓީއަކުން ފޮނުވަދޭނަން. ކޯޓު އަމުރު ތަންފީޒު ނުވެ އެ 30 ދުވަސް ނިމިގެން ދިޔައީ، 2017 ވަނަ އަހަރު،" އޭނާ ވިދާޅުވި އެވެ.\nފިރުޒުލް ވިދާޅުވި ގޮތުގައި، ބޯޓު ފަޅުން ނެގުމުގެ ހުއްދަ ދީފައި ވަނިކޮށް ފުލުހުންގެ ސިޓީއެއް ފިނޭންސަށް ލިބުނެވެ. އެއީ، ބޯޓު ކަފާލުމުގެ ހުއްދަ އެއްވެސް ބަޔަކަށް ދިންތޯ ބެލުމަށެވެ. އެ ހުއްދަ ނުދޭ ކަމަށް ލިޔުމުން ފުލުހުންނަށް އެންގުމުން، ފުލުހުން ވަނީ ބޯޓު ކަފާލުމުގެ މަސައްކަތް ހުއްޓުވައިފަ އެވެ.\nBoat ge massalaigai GMIZ ge ihumaaleh neiy, huttuvee fuluhun: Ibu\nމި ހިސާބުން ފިނޭންސް މިނިސްޓްރީން ވެސް ވަނީ، ބޯޓު ފަޅުން ނެގުމުގެ މަސައްކަތް ޕާކަވަންއާ ހަވާލުކުރުމުގައި ސުވާލު އުފެދޭ ކަންކަން ހުރެގެން އެ މިނިސްޓްރީގެ ޓީމެއް ގްރޭޓާ މާލެ އަށް ފޮނުވައި އިންކުއަރީއެއް ހަދައި ރިޕޯޓެއް ވެސް ތައްޔާރުކޮށްފަ އެވެ. އެ ރިޕޯޓް، ޕްރައިވަޓައިޒޭޝަން ބޯޑަށް ފޮނުވުމުން، އެތަނުން އެ މައްސަލަ އެންޓި ކޮރަޕްޝަން ކޮމިޝަން (އޭސީސީ) އަށް ފޮނުވާފައިވާ ކަމަށް ޑެޕިއުޓީ މިނިސްޓަރު ފިރުޒުލް ވިދާޅުވި އެވެ.\n"ޕީސީބީން އަޅުގަނޑަށް މައުލޫމާތު ލިބުނު ގޮތުގައި ސްޕެޝަލް އޮޑިޓަކަށް ވެސް ވަނީ އޮޑިޓަ ޖެނެރަލްގެ އަރިހުގައި ވަނީ އެދިފައި،" އޭނާ ވިދާޅުވި އެވެ.\nމި ވާހަކަތަކަށް ރައްދު ދެއްވައި އިބޫ ވިދާޅުވި ގޮތުގައި ބޯޓާ މެދު އަމަލުކުރާނެ ގޮތަކާ މެދު ގްރޭޓާ މާލެ ކުންފުނިން ދެކޭ ގޮތް ބަލަން ފިނޭންސުން އެއް ފަހަރަކު ފޮނުވި ސިޓީގެ ޖަވާބުގައި ތަސައްރަފްކޮށް ނައްތާލުމުގެ ހުއްދަ ދީފައިވެ އެވެ.\nމިހެން ވިދާޅުވުމުން ކޮމިޓީގެ މުގައްރިރު، ހުޅުދޫ ދާއިރާގެ އެމްޑީޕީގެ މެމްބަރު އިލްޔާސް ލަަބީބް އެއްސެވީ "ތަސައްރަފް" ކުރުމަކީ ނައްތައިލުމުގެ ގޮތުގައި މާނަ ކުރައްވަނީ ކީއްވެތޯ އެވެ.\n"މިއީ އަރަބި ބަހެއް. އަޅުގަނޑު މީތި [ތަސައްރަފްކުރުން] ދަސްކުރީ މި ކުންފުނިން މައްސަލަ ކޯޓަށް ވެއްދިއިރު ހުންނެވީ އަރަބި ބަހަށް ފަރިތަ ގާނޫނީ ވަކީލެއް. އެ ބޭފުޅާ މީތި މާނަ ކޮށްދެއްވި ގޮތް އަޅުގަނޑަށް އެނގެނީ،" އިބޫ ވިދާޅުވި އެވެ.\nމި ހިސާބުން ފިނޭންސް މިނިސްޓްރީން ވެސް ވަނީ، ބޯޓު ފަޅުން ނެގުމުގެ މަސައްކަތް ޕާކަވަންއާ ހަވާލުކުރުމުގައި ސުވާލު އުފެދޭ ކަންކަން ހުރެގެން އެ މިނިސްޓްރީގެ ޓީމެއް ގްރޭޓާ މާލެ އަށް ފޮނުވައި އިންކުއަރީއެއް ހަދައި ރިޕޯޓެއް ވެސް ތައްޔާރުކޮށްފަ އެވެ. އެ ރިޕޯޓް، ޕްރައިވަޓައިޒޭޝަން ބޯޑަށް ފޮނުވުމުން، އެތަނުން އެ މައްސަލަ އެންޓި ކޮރަޕްޝަން ކޮމިޝަން (އޭސީސީ) އަށް ފޮނުވާފައިވާ ކަމަށް ޑެޕިއުޓީ މިނިސްޓަރު ފިރުޒުލް ވިދާޅުވި.\nބޯޓު "ތަސައްރަފް ކުރުމަކީ ނައްތައިލުމުގެ ހުއްދަ ކަމަށް ގްރޭޓާ މާލެ ކުންފުނިން މާނަކުރަނީ ރަނގަޅަށް ކަމަށް އެއްބަސްވެވަޑައިގަތީ ހެންވޭރު ދެކުނު ދާއިރާގެ އެމްޑީޕީގެ މެމްބަރު ހުސެއިން ޝަހީމް (އަނދުން ހުސައިން( އެވެ. ފިނޭންސް މިނިސްޓްރީގެ އޮކްޓޯބަރު، 27، 2019 ސިޓީ އަށް ބަލާއިރު ބޯޓުގެ ހުރިހާ ކަމެއް ގްރޭޓާ މާލެ ކުންފުންޏާ ހަވާލުކޮށްފައިވާ ކަން އެނގޭ ކަމަށް އޭނާ ވިދާޅުވި އެވެ.\nއެކަމަކު، ފިނޭންސް މިނިސްޓްރީން އޭނާ މާނަކުރެއްވި ގޮތާ ވެސް ދެކޮޅު ހެދީ އެވެ.\nބޯޓު ކަފާލި މައްސަލައިގައި މެމްބަރުންގެ ގިނަ ސުވާލުތަކެއް!\nފޭދޫ ދާއިރާގެ އެމްޑީޕީގެ މެމްބަރު ނިހާދުގެ ސުވާލުގެ ކުރިން އޭނާ ވަނީ، މި ސަރުކާރުން ކޮރަޕްޝަނަށް ޒީރޯ ޓޮލަރެންސްގެ ސިޔާސަތެއް ގެންގުޅޭ އިރު، ގްރޭޓާ މާލެ ކުންފުނިން މީގެ ކުރިން އެ ކޮމިޓީގައި ދޮގު މައުލޫމާތު ދީފައިވާ ކަމަށް ތުހުމަތު ކުރައްވައިފަ އެވެ. އެއީ، ގާނޫނީ ކުށެއް ކަން ގްރޭޓާ މާލެ ކުންފުނީގެ އިސް ބޭފުޅުންނަށް އޭނާ ހަނދާން ކޮށްދެއްވި އެވެ.\nފިނޭންސް މިނިސްޓްރީ އަށް ސުވާލު އަމާޒު ކުރައްވައި ނިހާދު އެއްސެވީ މި ބޯޓު މައްސަލައާ ގުޅިގެން ދައުވާ އުފުލާފައިވާ އިރު ކުންފުންޏަށް ގެއްލުމެއް ލިބިދާނެތޯ އެވެ. ފިނޭންސުން ބުނީ ކޯޓަށް ހުށަހަޅާފައިވާ މައްސަލައަކަށް ވާތީ ސީދާ ޖަވާބެއް ދޭން ނޭނގޭ ކަމަށެވެ.\nނިހާދުގެ އަނެއް ކަންބޮޑުވުމަކީ، ޕާކަވަން އިން ގްރޭޓާ މާލެއާ ދެކޮޅަށް ދައުވާ އުފުލައި، ޝަރީއަތަށް ހާޒިރުވާން ދެ ފަހަރަށް އެންގުމުން ވެސް ގްރޭޓާ މާލެ ކުންފުނިން ހާޒިރުނުވި މައްސަލަ އެވެ.\nއޭގެ ރައްދުގައި އެމްޑީ އިބޫ ވިދާޅުވި ގޮތުގައި، ފުރަތަމަ ދުވަހު ޗިޓު ނުލިބެ އެވެ. ދެ ވަނަ ޗިޓު ލިބުނު އިރު ގާނޫނީ ވަކީލު ޗުއްޓީގައި ހުރި ކަން އެންގެވި ކަމަށް އޭނާ ވިދާޅުވި އެވެ.\nފިނޭންސް މިނިސްޓްރީ އާއި ކޯޓު އަދި އެހެން އިދާރާތަކުގެ ލިއުންތަކަށް ބަލާއިރު ވެސް އެ ބޯޓު "ތަސައްރަފް" ނުވަތަ ކޮށާލައިގެން ވިއްކާލަން ބާރެއް ދީފައި ނެތް އިރު އެކަން ކުރީ ކުންފުނީގެ ބޯޑަށް ހުށަހަޅައިގެންތޯ ފޭދޫ މެމްބަރު ނިހާދު އެއްސެވި އެވެ.\nޖަވާބުގައި ކުންފުނީގެ ޗެއާމަން، އަހްމަދު ސައުދު ވިދާޅުވީ އެކަން ކުރީ ބޯޑަށް ނޭނގި ކަމަށެވެ. އެހެންވެ އެކަން މަޑުޖައްސައިލަން އެންގި ކަމަށާއި އޭގެ ފަހުން އިންޓާނަލް އޮޑިޓެއް ހެދި އިރު ބައެއް ކަންބޮޑުވުންތައް ފާހަގަވެފައިވާ ކަމަށާއި އެކަން ކަމާބެހޭ އިދާރާތަކަށް ވެސް ހުށަހަޅާފައިވާ ކަމަށް އޭނާ ވިދާޅުވި އެވެ.\nކުންފުނީގެ ޑެޕިއުޓީ މެނޭޖިން ޑިރެކްޓަރުު ވެސް ވާހަކަ ދެއްކެވީ ޗެއާމަންއާ އެއްކޮޅަށެވެ. ބޯޓާ ގުޅޭ ހުކުމެއް ސިވިލް ކޯޓުން ކޮށްފައިވާ އިރު، ބޯޓު ނައްތާލުމުގެ ބާރު އެ ހުކުމުން އެއްވެސް ބަޔަކަށް ދީފައި ނުވާ ކަމަށް އޭނާ ވެސް ވިދާޅުވި އެވެ.\nސިވިލް ކޯޓުގެ ހުކުމުން، ބޯޓުގެ ބާރުވެރިކަން ފިނޭންސް މިނިސްޓްރީ އަށް ދީފައި އޮތް އިރު، ގްރޭޓާ މާލެ ކުންފުނިން އަމަލުކުރި ގޮތާ މެދު އިސްދޫ ދާއިރާގެ ޖުމްހޫރީ ޕާޓީގެ މެމްބަރު އަލީ ހަމީދު ވެސް ސުވާލު އުފެއްދެވި އެވެ. ބިޑްނުކޮށް ބޯޓު ހަވާލުކުރުމާ މެދު ވެސް އޭނާ ކަންބޮޑުވުން ފާޅުކުރެއްވި އެވެ.\nހުއްދަ ނުދެނީސް ބޯޓު ނައްތާލަން އުޅުމުން އެކަން ހުއްޓުވިންތޯ، ފުވައްމުލަކު މެދު ދާއިރާގެ މެމްބަރު މުހައްމަދު ދީދީ އެއްސެވުމުން ފިނޭންސްގެ ޑެޕިއުޓީ މިނިސްޓަރު ވިދާޅުވީ އޭނާ އަށް އެ މައުލޫމާތު ލިބިވަޑައިގެންފައި ނެތް ކަމަށެވެ. ފަހުން އެ މައުލުމާތު ދެއްވާނެ ކަމަށް ވިދާޅުވި އެވެ.\nގްރޭޓާ މާލެ ކުންފުނީގެ ބޯޑަށް އެންގުމަކާ ނުލައި މެނޭޖިން ޑިރެކްޓަރު އިބޫ، ބޯޓުގެ ހުރިހާ ކަމެއް ނިންމެވީ ކީއްވެތޯ މެމްބަރަކު އެއްސެވުމުން، އިބޫ ވިދާޅުވީ ކުރީގެ ބޯޑުން ގަރާރު ފާސްކޮށްފައި އޮތީ ބޯޓު ނައްތާލުމަށެވެ.\nއެ ބޯޓު ނެގުން ވީ އެންމެ އަވަހަށް ބަޔަކާ ހަވާލުކުރަން ޖެހުނީ، އޭނާ ތަކުރާރުކޮށް ވިދާޅުވި ގޮތުގައި، އޭޑީބީގެ 165 މިލިއަން ޑޮލަރުގެ މަޝްރޫއެއް ގެއްލިދާނެތީވެ ތިމާވެއްޓާ ބެހޭ މިނިސްޓްރީން ކުރަމުން އައި ޕްރެޝަރެއްގެ ސަަބަބުންނެވެ.\n"އެ ދުވަސްވަރަކީ ބޯޑު އެއްބައި ދުވަސް ވަރުގައި ހަމަވެ، އަނެއް ބައި ދުވަސްތަކުގައި ހަމަނުވެ، އެ ކަހަލަ ހާލަތެއްގައި ދިޔަ ދުވަސް ވަރެއް،" އިބޫ ވިދާޅުވި އެވެ.\nބޯޓަކީ ކޮން ބައެއްގެ އެއްޗެއްކަން ނޭނގޭ ކަމަށާއި ހޮވި ބޯޓެއް ކަމަށް ގްރޭޓާ މާލެ ކުންފުނިން ބުނާތީ ކަންބޮޑުވެވަޑައިގަންނަވާ ކަމަސް މާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑޭ) ވިދާޅުވި އެވެ. ކަސްޓަމްސް އާއި ޑިފެންސް މިނިސްޓްރީގެ ލިއުންތަކުން އެނގޭ ގޮތުގައި، އެ ބޯޓަކީ ވިއެޓްނާމްގެ ބޯޓެއް ކަމަށް އޭނާ ވިދާޅުވި އެވެ.\nބައެއްގެ ބޯޓެއް، "ތަސައްރަފް"ގެ މާނަ ތަފާތު ގޮތްގޮތަށް ނަގައިގެން ގްރޭޓާ މާލެ ކުންފުނީގެ ބޯޑުގެ ވެސް ނިންމުމެއް ނެތި ވަކި މީހަކަށް ދީގެން ކީހާލައި ކުދި ކުރުމަކީ ގަބޫލުކުރެވޭނެ ކަމެއް ނޫން ކަމަށް ވިދާޅުވި އެވެ. ބާދަގަނޑުގެ ގޮތުގައި ބޭނުންކުރަން ބޯޓު ކީހާލި ފޮޓޯތައް ވެސް ކޮމިޓީ އަށް ލިބިފައިވާ ކަމަށް އިބްރާހިމް ރަޝީދު ވިދާޅުވި އެވެ.\nއޭނާ ވިދާޅުވި ގޮތުގައި މި ހިނގައިދިޔަ ކަންތައްތަކަކީ، ބޭރުގެ ބޯޓެއް ފޭރުމުގެ ދައުވާ ދިވެހި ދައުލަތުގެ މައްޗަށް ކޮށްފާނެ ކަމުގެ ބިރު ވެސް އޮތް މައްސަލަ އެކެވެ. ބޯޓު ކަފާލީ އެމްޑީ އިބޫ އެކަނި ނިންމައިގެން ކަމަށް ވާ ނަމަ އެ ޒިންމާ އުފުލަން ޖެހިވަޑައިގަންނަވާނީ އޭނާ އެކަނި ކަމަށާއި ދައުލަތުން ޒިންމާވާން ނުޖެހޭނެ ކަމަށް އިބްރާހިމް ރަޝީދު ވިދާޅުވި އެވެ.\nއެސްއޯއީ ކޮމިޓީގެ މެމްބަރުން، ކަމާބެހޭ އިދާރާތަކާ ސުވާލު ކުރައްވަނީ. --ފޮޓޯ/މަޖިލީސް\nޕާކަވަން އަށް ބަދަލު ދޭކަށް ނުޖެހޭ\nއިބޫ ވިދާޅުވި ގޮތުގައި މަސައްކަތް ނުނިންމައި ބޮޑު ބަދަލަކަށް އެދި ޕާކަވަން އިން ދައުވާ ކޮށްފައި ވިޔަސް އެއީ ދޭން ޖެހޭ ބަދަލެއް ކަމަކަށް ގްރޭޓާ މާލެ ކުންފުނިން ގަބޫލެއް ނުކުރެ އެވެ. ސަބަބަކީ، އެ ކުންފުންޏާ އެކު އެއްބަސްވީ 30 ދުވަހުގެ ތެރޭގައި ބޯޓު އެތަނުން ނަގަން ކަމަށާއި އެ މުއްދަތުގައި ޕާކަވަން އިން މަސައްކަތް ނިންމާފައި ނުވާ ކަމަށް ވިދާޅުވި އެވެ.\nގްރޭޓާ މާލެ ކުންފުންޏާ މިލްކުވެރިކަން ހަވާލުނުކުރާ ބޯޓެއް ކަފާލުމުގެ ހުއްދަ ޕާކަވަން އަށް ދީ މި ހިނގި ކަންކަމުގައި، ކޯޓުން ބަދަލެއް ނަގައި ގްރޭޓާ މާލެ އަށް ގެއްލުންވެއްޖެ ނަމަ، މެނޭޖިން ޑިރެކްޓަރު އިބޫ އަމިއްލަ އަށް ޒިންމާ ނަންގަވާނަންތޯ އަލިފުށީ ދާއިރާގެ އެމްޑީޕީގެ މެމްބަރު އަހްމަދު ނާޝިޒް އެއްސެވުމުން، އިބޫ ވިދާޅުވީ ކުންފުނީގައި އޭނާ ނިންމުންތައް ނިންމަވަނީ އަމިއްލަ ހައިސިއްޔަތަކުން ނޫން ކަމަށެވެ.\n"އަޅުގަނޑު އަމިއްލަ އަށް އެއްވެސް ހާލެއްގައި ގޮތެއް ނިންމައިފައެއް ނޯންނާނެ. ތަކުރާރުކޮށް މި ދަންނަވަނީ. ޓެކްނިކަލް ކޮމިޓީގެ އިންޖިނިއަރުންގެ ރިޕޯޓްތަކާއި ގާނޫނީ ޓީމުގެ ލަފަޔާ އެއްކޮށޭ ގެންގޮސްފައި ވާނީ. އެކަން ކޮށްފައި ވާނީ ދައުލަތަށާއި ކުންފުންޏަށް އެންމެ ފައިދާ ހުރި ގޮތަށް ކަމަށް އަޅުގަނޑު ދަންނަވަން،" އިބޫ ވިދާޅުވި އެވެ.\nވަކި ގޮތެއް ނުނިމި، މުގައްރިރު އިލްޔާސް ލަބީބް އިއްޔެ ކޮމިޓީ ނިންމާލެއްވީ މާދަމާ ހެނދުނު އިތުރު ބައްދަލުވުމެއް ބާއްވާނެ ކަމަށް ވިދާޅުވުމަށް ފަހު އެވެ.\n"އެ ބައްދަލުވުމުގައި އަޅުގަނޑުމެން ނިންމުންތަކެއް ނިންމަންޖެހޭނެ،" އިލްޔާސް ލަބީބް ވިދާޅުވި އެވެ.\nއިތުރު ލިޔުންތައް ފުލުހުން ފިނޭންސް މިނިސްޓްރީ ދިވެހި ސަރުކާރު ސިވިލް ކޯޓް ރައްޔިތުންގެ މަޖިލިސް ތިލަފުށި ގްރޭޓާ މާލެ އިންޑަސްޓްރިއަލް ޒޯން ލިމިޓެޑް އިބްރާހިމް ރަޝީދު، އެމްޑީ (ޖީއެމްއައިޒެޑްއެލް) ކޮރަޕްޝަން


SunOnline: Alibaba ge chairman kamun Jack Ma isthiufaa dheefi\nފޯރިގަދަ ޝޯއަކާ އެކު އަލީބާބާގެ ޗެއާމަން ކަމުން ޖެކް މާ އިސްތިއުފާ ދީފި\nރުގިއްޔާ މުހައްމަދު މޫސާ 11 Sep 2019, 08:49\nޖެކް މާ ވަނީ އަލީބާބާގެ ޗެއާމަން ކަމުން އިސްތިއުފާ ދީފަ -- ފޮޓޯ: ސްޓާ އޮންލައިން\nއަލީބާބާގެ އެތައް ހާސް މުވައްޒަފުންނާ އެކު ބޭއްވި ފޯރިފަދަ މިއުޒިކް ޝޯއަކަށް ފަހު އެކުންފުނީގެ ޗެއާމަން ކަމުން ޖެކް މާ ރަސްމީކޮށް އިސްތިއުފާ ދީފި އެވެ.\nހަތަރު ގަޑި އިރަށް ދެމިގެން ދިޔަ އެޝޯގައި އަލީބާބާގެ މުވައްޒަފުން ވަނީ ތަފާތު ހެދުން އަޅައިގެން ތިބެ ލަވަތަކަށް ނަށާ، އެކުންފުނީގެ ތަފާތު ޑިވިޝަންތައް ރަމްޒުކޮށްދޭ ފްލޯޓުތައް ދައްކާލާފަ އެވެ. އަދި މާ އާއި އަލީބާބާގެ ކޯ ފައުންޑާ ލޫސީ ޕެންގް އާއި ކުންފުނީގެ ޓެކްނޮލޮޖީ ކޮމިޓީގެ ޗީފް އެގްޒެކެޓިވް ވަން ހުއަން ވަނީ ޗައިނާގެ ޕޮޕް ލަވަތަކެއް ހުށަހަޅާފަ އެވެ. އެމީހުން ތިބީވެސް ރޮކް ސްޓާރުން ފަދައިން ހެދުން އަޅައިގެންނެވެ.\nޝޯ ނިމިގެން ދިޔައީ އަލީބާބާގެ ސީއީއޯ އަދި ދެން ޗެއާމަން ކަމާ ހަވާލުވާނެ ޑެނިއެލް ޖަންގްގެ ހުށަހެޅުމަކާއެކުގަ އެވެ.\nއެޝޯގެ ވަކި ހިސާބަކުން މާއަށް ރޮވުނު މަންޒަރު ފެނި، ޗައިނާގެ ސޯޝަލް މީޑިއާގައި "ޖެކް މާ ރޮއެފި" ކަމަށް ބުނާ ހޭޝްޓެގެއް އެތައް ހާސް މީހުން ބޭނުން ކުރި އެވެ. މާ ބުނި ގޮތުގައި އަލީބާބާއިން އިސްތިއުފާ ދިނުމަށް ފަހު އޭނާ އާ ހަޔާތެއް ފަށާނީ އެވެ.\n"މިރެއަށް ފަހު އަހަރެން އާ ހަޔާތެއް ފަށާނަން. އަހަރެން ގަބޫލު ކުރަން މިދުނިޔެއަކީ ރަނގަޅު ތަނެއް ކަމަށް. އަދި އެތައް ފުރުސަތުތަކެއް އެބަ އޮތްކަން، އެހެންވެ ކުރިން މި ރިޓަޔާ ކުރަނީ،" އަލީބާބާގެ މުވައްޒަފުންނާ ވާހަކަ ދައްކަމުން މާ ބުންޏެވެ.\nމީގެ 20 އަހަރު ކުރިން ކުޑަ އެޕާޓްމެންޓެއްގައި މާ އުފެއްދި އަލީބާބާއިން އޭނާ އިސްތިއުފާ ދޭ އިރު އެކުންފުންޏަކީ އޭޝިއާގެ އެންމެ އަގުބޮޑު ކުންފުންޏެވެ. އެކުންފުނީގެ އަގު މިހާރު 460 ބިލިއަނަށް އަރަ އެވެ. އަދި މާގެ މިލްކިއްޔާތުގައި 38.4 ބިލިއަން ޑޮލަރު ހުރި ކަމަށް ބެލެވެ އެވެ.\nމާ އަލީބާބާގެ ޗެއާމަންކަމުން އިސްތިއުފާ ދިން ނަމަވެސް އޭނާއަކީ އެކުންފުނީގެ ބޯޑަށް ނަން ހުށަހެޅުމުގެ ބާރު ލިބިދީފައިވާ "އަލީބާބާ ޕާޓްނާޝިޕް"ގެ ދާއިމީ މެމްބަރެކެވެ. އަދި އޭނާ ބުނި ގޮތުގައި ދެން އެކުންފުނީގައި ހަރަކާތްތެރި ވާނީ ބޮޑަށް އެޑްވައިޒަރެއްގެ މަގާމުގަ އެވެ. އަދި އޭނާ އިސްކަން ދޭނީ ތައުލީމާއި އެފަދަ ދާއިރާތަކާ ގުޅުން ހުރި އެހީ ފޯރުކޮށްދިނުމަށެވެ.


ލޯބިއެހެނަސް..16 – Esfiya – Dhivehi Vaahaka Site\n- by thuhoo - 46- February 14, 2018\nހޮސްޕިޓަލުން ނުކުމެގެން ގެޔާ ހަމަޔަށް އައި އިރުވެސް ރީމާ ހުރީ ޖެހި ބުދެއް ހެންނެވެ. ހަގީގަތުގައިވެސް މިއަދު އޭނާ މުޅީ ދިރިއުޅުން މަތިން ފޫހި ވެއްޖެއެވެ.\nއޭނާދެކެ ލޯބިވާނޭ ފަރާތެއް ހަމަ މިދުނިޔެއިން ނުވަނީހެއްޔެވެ؟ ކަރުނައިގެ ކޯރެއްގައި ފަތަން އޭނާއަށް ޖެހިފައިވިއެވެ. ލޯބީގައި އިންސާފު ކޮބާބާއެވެ.\nއަޔާޒުވެސް އޭނާގެ ހަޔާތަށް އައީ ކުޑަ ދުވަސްކޮޅަކަށެވެ. ދެން އެއައީ އޮޅުވާލުމެއްގެ ތެރެއިން އާޒިން އެވެ. ލޯބީގެ ދަޅަ ދައްކައިގެން ހިސާބަކަށް އޭނާ ހައްލައިލައިފިއެވެ. އޭނާގެ ހިތް އެއީ ކުޅޭ ކުޅޭ އެއްޗަކީހެއްޔެވެ؟ ……….\nކޮންމެ މީހަކުވެސް އޭނާގެ ދިރިއުޅުން ކުޅިވަރަކަށް ހަދަނީކަމުގައި އޭނާއަށް ވިސްނުނެވެ. “ދަރިފުޅާ….. ކިހިނެތްވެފަ؟” އެއްވެސް ބަހެއް ބުނުމެއްނެތި ރީމާ ކޮޓަރިއަށް ވަން މަންޒަރުބަލަން އިނދެފައި ފާތުމަ އައިސް އެއްސެވެ.\n“ރީ…. ކިހިނެތްތަ ވީ ދޮނޭއަށް ޖަވާބެއްދީބަލަ….” ރީމާގެ ބޮލުގައި އޯގާތެރިކަމާއެކީ ފާތުމަ ފިރުމައިލިއެވެ. ރީމާ އަށް ބަހެއް ނުބުނެވިގެން އުޅެނިކޮށް ރޮވިއްޖެއެވެ.\nހިތަށްކޮށްފައިވި އަސަރަކުން ރީމާ ފާތުމަގެ އުނގުގައި ބޯއަޅައިގެން އޮވެ އެތަށް އިރެއްވަންދެން ރުޔެވެ. ފާތުމައަށްވެސް ރީމާގެ ހިތްދަތިކަން އިހުސާސް ކުރެވިގެން ކަންނޭނގެއެވެ. އޭނާއަށް ވެސް ހުރީ ރޮވިފައެވެ.\n“އަހަރެން ބޭނުމީ އެންމެނާ ދުރަށް ދާން ދޮނޭ…އަހަރެންނަށް މިދުނިޔޭން އުފާވެރިކަމެއް ލިބޭނީ ދެން ކޮންދުވަހަކުންބާ….؟ ދޮނޭ…”\n“އަހަރެން މިބުނާ އެއްވެސް ވާހަކައެއް އަޅެ އެއްވެސް މީހެއްކައިރީ ނުބުނަށްޗޭ… އަހަރެން ގަބޫލުކޮށްފިން، ލޯބި އެއީ އަހަންނަށް މިދުނިޔޭގައި ލިބެން ނެތް އެއްޗެއް…” ރީމާ ރޮއެ ރޮއެފައި އާޒިންގެ ހަގީގަތް ފާތުމައަށް ކިޔައިދިނެވެ.\nގަނޑުވެފައި ފާތުމައަށްވެސް އިނދެވުނެވެ. އިޝާމް ކަންތައް އެކުރީ ރަނގަޅަކަށް ނޫންތާއެވެ. އާޒިންއަށް އެހެން އެ ކަންތައް ކުރެވުނު ސަބަބުވެސް ރީމާ ކިޔައިދިނެވެ.\nއަދި އާޒިން އޭނަދެކެ ލޯބި ނުވާކަމަށް ބުނިކަމަށްވެސް ރީމާ ކިޔައިދިނެވެ. “ދެން އަހަރެންގެ ގަޔަކު އެންމެންގެ ކުރިމަތީ އުޅޭނެހައި ހިތްވަރެއް ނެތް…އަޔާގެ ވެސް ހަނދާނެއް ނެތް…އެންމެ ރަނގަޅުވާނީ އަޔާގެ ކުރިމަތިން ވެސް ދުރަށް ދިޔައިއްޔާ….”\n“ދެން އެކަމު ދަރިފުޅުދާނީ ވަކި ކޮންތާކަށް؟” ދެރަވެފައި އިން ފާތުމަ ރީމާގެ ބުރަކަށީގައި ފިރުމައިލިއެވެ. “ކޮންމެސް ތަނެއް އޮންނާނެއްނު… އަހަރެން ބޭނުމީ މިރެއިން މިރެއަށް ދާން… އެންމެ ހިނދުކޮޅެއްވެސް މަޑުކުރާކަށް ބޭނުމެއްނޫން..”\nދެލޯ ފޮހެލަމުން ތެދުވެ ރީމާ ފޮށްޓަށް އެއްޗިހި އަޅަންފެށިއެވެ. ފާތުމަ ރީމާ ހުއްޓުވަން ބޭނުންވެސް ވިއެވެ. ނަމަވެސް އޭނާ ކުރާނީ ފަހެ ކޮންކަމެއް ހެއްޔެވެ؟މުޅިއަކުން ރީމާ އެބުނީވެސް ދޮގެއްނޫނެވެ. ލޯބިހޯދަން އޭނާއަށް އެތަށް ގުރުބާނީއެއް ވެވިއްޖެއެވެ. އެތަށް ކަރުނައެއް ލޮތްބަށްޓަކައި އިސްރާފް ކުރެވިއްޖެއެވެ.\nދެން އެކަމަކު އޭނާ މަޑެއް ނުވާނެއެވެ. “ރީ… ފާތުމަ އަލަމާރިކައިރީ ހުރި ރީމާއަތަށް 10000ރުފިޔާ ލައިދެމުން އިސްޖަހައިލިއެވެ. ފާތުމަ ހިތްހަމަ ޖައްސައިދިނުމަށްޓަކައި ރީމާ އެކި އެކި ވާހަކަދެއްކިއެވެ.\n“ދޮނޭ މާ އިމޯޝަނަލް ވީ ދޯ… ބަލާބަލަ… ދޮނޭ އިތުބާރު ކުރަންތަ އަހަންނަށް؟ އިރާދަކުރެއްވިއްޔާ ނުވާނޭ ކަމެއް… ބޯ ހަމަޖައްސާލަން އުޅެލާފަ އަންނާނަމޭ….”\n“ވަރަށް ލޯބިވޭ ދޮނޭދެކެ…އަބަދުވެސް ޝުކުރުވެރިވަން ދޮނޭ މަންމައެއްގެ ރޯލް އެންމެ ތުއްތު އިރުއްސުރެ އަދާކޮށްދިނީތީ…” ގަދަކަމުން ހިނިތުންވެލި ރީމާގެ މޫނު އަވަސް އަވަހަށް އަނބުރާލަމުން ރީތިވާ މޭޒުގައި ހުރި ހުރިހައި އެއްޗިހިތަކެއް ނަގަންފެށިއެވެ.\n“ދަރިފުޅާ…….. ބައްސަހައިގެން އުޅޭނީ… ކޮންތާކަށް ދާން ކަމަށް ތިވިސްނަނީ…؟ ފާތުމަ ރީމާއަށް ބޯއަރިކޮށް ބަލައިލިއެވެ. އެއްޗެހި ނެގުމުގައި އަވަސް އަރުވައިގެން އުޅުނު ރީމާ ކުޑަކޮށް ވިސްނާލިއެވެ.\n“އަދި ނުވިސްނަން ދާނެތަނެއް… އެޔެއް ނުބުނެދެވޭނެ ދޮނޭއަކަށްވެސް….ދޮނޭ ވަރަށް ބޮޑަށް މަޢާފަށް އެދެން… އަހަރެން ބޭނުމެއްނޫން އަހަރެން ދާ ތަނެއް އެކަކަށް ވެސް އެނގޭކަށް..”\n“އެކޮޅަށް ދެވުނީމަ އަހަރެން ފޯނަކަށް ނުގުޅޭނެ..ވަރަށް ބޮޑަށް މާފްކުރޭ….އަހަރެން ހޯދަން އެކަކުވެސް މަސައްކަތް ނުކުރަށްޗޭ…” ފާތުމަ ގައިގައި ބައްދާލަމުން ރީމާ ބުނެލިއެވެ.\n“ދޮނޭ ވައުދުވޭ…ޕްލީސް ނުބުނާތި…” ރީމާ އެދުނެވެ. ފާތުމަ ބޯ ޖަހައިލިއެވެ. އެކޮޓަރިން ނުކުމެގެން ދިޔަ ފާތުމައަށް ބަލަން ހުރި ރީމާގެ ދެލޯ ކަރުނުން ފުސްވިއެވެ.\nއަޔާޒުމެންގޭތެރެއަށް ވަދެގެންދިޔަ ރީމާ އަށް ބަލަން ކައުޗްގައި އަޔާޒު އިނީ މިހާ ދަންވެފައި ހުއްޓައި ރީމާ އެގެއަށް އައުމުން ހައިރާންވެފައެވެ.ވަދެގެން ދިޔަ ރީމާ ގޮސްވަނީ އިޝާމްގެ އޮފިސް ކޮޓަރިއަށެވެ. އަތުގައި އޮތް ސިޓީ އުރަ ނަގައި މޭޒުމަތީ ބޭއްވިއެވެ.\nލަސްފިޔަވަޅުތަކެއްގައި ނުކުމެގެން ދަމުން ފުންކޮށް އަޔާޒަށް ބަލައިލިއެވެ. އެވަގުތު އިސްއުފުލައި އަޔާޒުވެސް ބަލާލިއެވެ. ހަތަރުކަޅި ހަމަވެގެންދިޔަ ސިކުންތުކޮޅުގައި ދެހިތްވެސް ސިއްރުން ވާހަކަ ދެއްކިއެވެ.\nލޯބިވާކަން ދެހިތްވެސް ބުނެލިއެވެ. “އަޔާ…..އަހަރެން މިދަނީ ދާން …އަޔާގެ ދިރިއުޅުމާ ދުރަށް ދާން….” ރީމާގެ ހިތް ބުނެލިއެވެ.\nއަޔާޒު އިސްޖަހައިލަމުން ރީމާ ޔަގީން ކުރިއެވެ. އަދިވެސް އަޔާޒުގެ ހަނދާނުން ކުޑަމިންވރެއްވެސް ނާނަނީއެވެ. ރީމާގެ އެރީތި މޫނު ފެނި އަޔާޒުގެ ހިތްވަރު އޮޔާ ބެހިގެން ހިނގައިދާނެތީ އޭނާ އަވަސް އަވަހަށް އިސްޖަހާލީއެވެ.\nރީމާގެ އެ ބޭވަފާތެރި ލޯބި ދެން އަލަކުން އޭނާ ބޭނުމެއްނޫނެވެ. އެ މަންޒަރުތަށް އަދިވެސް އަޔާޒުގެ ލޯމައްޗަށް ސިފަވިއެވެ. ރީމައާ ދޭތެރޭ ނަފްރަތުގެ ހުޅުކޮޅެއް ދިއްލިފައިވިއެވެ.\n*މުޅި ހަޔާތް ބަނަކޮށްފިޔޭއަދު ބޭވަފާތެރި ލޮތްބަކުން…ދިރިއުޅުން ބަރުބާދު ވެއްޖޭ… ހިތްމަގޭ ފުނޑު ފުނޑު ވުމުން.. ނާރުތަށް ހަށިގނޑުގެ ހުރިހައި ހީވިޔޭ ކެނޑި ބުރިވިހެން….އެތެރެހަށި ހީވޭ ދަނީހެން ހަމައަނދާ އަޅިއަށްވެގެން…. ބޭވަފާތެރިޔާއެ ދުވަހެއް އަދި ޔަގީން އަންނާނެކަން…ވޭނުގައި އަހަރެން މިރޯހެން މާދަމާ ރޯނީ ކަލާއޭ…..\nއޭގެ ހަފްތާއެއް ފަހެވެ. ގޮނޑުދޮށަށް ބީއްސަމުންދިޔަ ރާޅުތަކަށް ބަލަން ރީމާ އިނެވެ. އެ މިއުޒިކީއަޑުން މުޅި އަތިރިމަތި ގުގުމަމުން ދިޔައެވެ.ކުދި ހޯރަވެސް އިރު އިރުކޮޅާ އޭގެ އަޑުން ލަވައެއް ކިޔާލަމުން ގޮނޑުދޮށުގައި އުދުހެއެވެ.\nގދ. އަތޮޅުގެ ރަށެއް ކަމަށްވާ ވާދޫގައި ރީމާ އައިސް އެހެރީ އޭނާގެ ގާތްތިމާގެ އެންމެން ދޫކޮށްފައެވެ.\nހިތްގައިމު ރަށެކެވެ. އެހާ ތަރަށްގީވެފައިނެތަސް ބޮޑުރަށެކެވެ. އެރަށުގައި ރީމާއަށް ހިލޭ ހުންނަން ފުރުސަތު ލިބުނެވެ. އެގެއަކީ ފަޅުގެއެކެވެ. ދޭތެރެ ދޭތެރެއިން އެގެއަށް އެގޭގެ ވެރިން އަންނަކަމަށް އެގެ ހޯދަދިން މީހާ ބުންޏެވެ.\nއެއީ އާދައިގެ ގެޔެކެވެ. އެގެ ހުންނަނީ ގޮނޑުދޮށާކައިރީގައެވެ. އެ އާދައިގެ ދިރިއުޅުމަށް ހޭނެން ރީމާއަކަށް އުނދަގުލެއް ނުވިއެވެ.ރީމާއަށް އެރަށު ޕްރީސްކޫލުން ވަޒީފާ ހަމަޖެހުނެވެ.\nއިޝާމް ރަށުގައި ނެތުމުން އަޔާޒު އިޝާމްގެ އޮފިސް ކޮޓަރިއަށްވަނީ އެތާ އޮތް އޭނާގެ ލެޕްޓޮޕް ނެގުމަށެވެ. ލެޕްޓޮޕް ހިފައިގެން ނުކުންނަން ހިނގައިގަތްތަނުން ލޮލުގައި އަޅައިގަތީ މޭޒުމަތީގައި އޮތް ސިޓީއުރައެކެވެ.\nއެއީ ރީމާ ގެނެސް ބޭއްވިއެއްޗެއްކަން އެނގުނީ އޭގައި ‘ބޭބެއަށް’ މިހެން ޖަހައިފައި އޮތުމުންނެވެ. ކުރިން ދުވަހެއްގައި ރީމާ އެތަނަށް އައިސް ވަން މަގްސަދަކީއެއީކަން އެނގުމުން އޭތި ނަގައިގެން ބަލުމުގެ ޝައުގުވެރިކަން އެހިތުގައި އުފެދުނެވެ.\n“ލޯބިވާ ބޭބެއަށް……” އަޔާޒު އެސިޓީ އުރަ ކަނޑައިގެން ކިޔަންފެށިއެވެ. ސިޓީ ކިޔައި ނިމުނު އިރު އަޔާޒަކަށް އެތާކު ނުހުރެވުނެވެ. ފޯނު ނަގައިގެން ރީމާއަށް ގުޅަން ކުރި މަސައްކަތް ބޭކާރުވިއެވެ.\nލޯބިވާ ބައްޕަ އެހައި ދަށު ދަރަޖައިގެ ކަމެއް ކުރާނޭކޭވެސް އޭނާގެ ހިތަކަށް ނާރައެވެ. މިވަގުތު އޭނާއަށް މުހިންމުވީ ރީމާ ހޯދާށެވެ. ދުވެފައިގޮސް ރީމާމެންގެއަށްވަން އަޔާޒުގެ މޫނުން ދާތިކިތަށް ބަބުޅައެވެ.\n“ކޮބާ ރީމާ…؟” ފާތުމައާ ސުވާލު ކޮށްލަމުން އަޔާޒު ލަމުންދިޔަ ފުންނޭވާތަށް ކޮންޓްރީލް ކުރަން އުޅުނެވެ. “ނޭނގެ…!” ކައުޗްގައި އިން ފާތުމަ ތެދުވެގެން އައިސް އަޔާޒު ކައިރީ ހުއްޓުމުން އެ ކުރި ސުވާލަށް އޭނާއަށް ދެވުނީ އެ ޖަވާބެވެ.\n“އެ ކީއްވެ ނޭނގެންވީ….؟ ރީމާ ވީ ގޭގައެއް ނޫންތަ؟” އަޔާޒު ހައިރާންކަމާއެކު ސުވާލު ކޮށްލިއެވެ. “އަޔާ ހަނދާން އެބަހުރިތަ؟” ފާތުމަ ސުވާލުގެ ނަޒަރުން އަޔާޒަށް ބަލައިލިއެވެ.\nއަޔާޒު ބޯޖަހައިލުމުން ފާތުމަ އިތުރަށް ހާސްވިހެން ހީވިއެވެ. “ދޮނޭ…ޕްލީސް… ބުނެބަލަ ރީ ކޮންތާކުވީ…؟” އަޔާޒު ހުރީ ހަދާނެ ގޮތް ހުސްވެފައެވެ.\n“ހަގީގަތުގައިވެސް ދޮނޭއަކަށް ނޭނގެ… ރީގެ ޚަބަރެއް ވެސް ނުވޭ….ބުނީ ބޭނުމެއް ނުވެޔޯ ދެން މިތާ ހުންނާކަށް…” ފާތުމަ އަށް ރޮވުނެވެ. ވާނީވެސް އެހެންނޫން ހެއްޔެވެ؟ އަމިއްލަ އުނގުގައި ބޮޑުވި އެ ހިތްފަދަ ދަރި ދުރަށް ދިޔައީ އޭނާއަށްވެސް އެނގިހުރެއެވެ.\nއަޔާޒަށް ގޮތް ހުސްވިއެވެ. ރީމާ ހޯދަން ޕޮލިހަށްދާން އުޅުމުން ފާތުމަ އޭނާ ހުއްޓުވިއެވެ. އެގޮތް ފާތުމަ ބޭނުން ނުވުމުން އަޔާޒަށ ހަދާނޭ އިތުރު ގޮތެއް ނުވިސްނުނެވެ.\nއެކި ރއަޓެހިންނަށް ގުޅައިގެން ރީމާގެ ހަބަރެއް ހޯދަން އެތައް މަސައްކަތެއް ކުރިއެވެ. އޭގެ މަހެއް ފަހެވެ. އަޔާޒަށް ރީމާ ހޯދުމުގައި ނާކާމިޔާބުވިއެވެ. އޭނާ ވަރުބަލިކަމެއް ނެތި މަސައްކަތް ކުރަމުން ދިޔަ ނަމަވެސް އަލި މަގެއް އެކަމުގައި އޭނާއަކަށް ނުފެނުނެވެ.\nލޯބިވާ ރީމާ އުޅޭނެ ހާލެއްވެސް އެނގޭނީއެއްނޫނެވެ. އާޒިންގެ ހަގީގަތް އެނގުމުން އޭނާ ކައިރިން އިޝާމް މައާފަށް އެދުނެވެ. އަދި އެދުވަހު އެއަންހެންމީހާ ޔަޒިން ބޭނުންވެގެން އެވާހަކަ ދެއްކުމުން ޔަޒިން އެ މީހާއަށް ދިނީ ރަނގަޅަށް ބަލާނުލެވިކަން ބުންޏެވެ.\nއަސްލުވެސް އިޝާމް ޔަޒިން އެ އަންހެން މީހާއަށް ދިނީ އޭނާގެ ހަގީގަތް ނޭނގިއެވެ. އާޒިން އެކަމާ ރުޅިއަޔަސް އޭނާ އިޝާމަށް މައާފްދިނެވެ.އަދި އާޒިން އަށް ކަންތައް ކުރެވުނު ގޮތް ހިތަށް އަރައި އޭނާ ވެސް އެދެބަފަައިން ކައިރިން މައާފަށް އެދުނެވެ.\n“ރީ އާންޓީ……” ފަރި ހިނގުމެއްގައި ހިނގަމުން ދިޔަ ރީމާ ހުއްޓުނީ ލީމް ގޮވާލުމުންނެވެ. ފަހަތް ބަލާލިއިރު ލީމް ސައިކަލުގައި ލާމިއުއާއެކީ އައިސް ރީމާއާ ހަމަކުރަނީއެވެ.\nލީމްއަކީ އޭނާ ކިޔަވައިދޭ ކުއްޖެކެވެ. އޭނާއަކީ ކުދިންގެ މެދުގައި ވަރަށް މަގުބޫލު ޓީޗަރެކެވެ. ހުރިހައި ކުދިންވެސް އޭނާދެކެ ވަރަށް ލޯބިވާނެއެވެ.\n“ހެލޯ ލީމް…ކޮންތާކަށް ތިދަނީ…؟” ރީމާ ލީމްއާ ވާހަކަ ދެއްކިއެވެ. “މިދަނީ ބައްޕިއާ ދެކުދިން ބުރެއް ޖަހާލަން…” މައުސޫމްގޮތަކަށް ލީމް އެހެން ބުނެލުމުން ރީމާ ކައިރިއަށް ހިނިއައެވެ.\nރިމާ އާދައިގެ މަތިން އަތްދަބަހުން ޗޮކްލެޓެއް ނަގައި ލީމްއަށް ދިނެވެ.” ތެންކިޔޫ…” ލާމިއު އިނީ ކަޅިވެސް ޖަހައިނުލައި ރީމާއަށް ބަލާށެވެ.\nއެ ރީތިކަން ލާމިއުގެ ހިތަށް އަސަރު ނުކުރާ ވަރެއް ނޫނެވެ. ނަމަވެސް އޭނާއަކީ ފެންނަ ކޮންމެ އަންހެނެއްގެ ފަހަތުން ހިނގާ މީހެއް ނޫނެވެ. އޭނާގެ ކުރީގެ އަނބިމީހާ އޭނާއަށް ބޭވަފާތެރިވީ ކީއްވެކަމެއް ހުދު އޭނާއަކަށްވެސް ނޭނގެއެވެ.\nލޯބީގައި ނާކާމިޔާބުވިޔަސް ލާމިއު ހިތްވަރު ކުރަމުންދިޔައީ އޭނާގެ4އަހަރުގެ އެ މައުސޫމް ލީމަށްޓައަކައެވެ. އޭނާ ވަޒީފާ އަދާކުރަނީ ޕޮލިހުގައެވެ.\nލާމިއުއަކީވެސް އެރަށު މީހެއް ނޫނެވެ. އޭނާ އެރަށަށް ދިރިއުޅުން ބަދަލު ކުރީ އުޝާއާ ކައިވެނި ކޮށްގެންނެވެ. އެއީ މީގެ އަހަރުތަކެއް ކުރިންނެވެ.\nމިއަދު އޭނާއަށް އެކަނިވެރި ދިރިއުޅުމެއް އުޅެން ޖެހިފައިވަނީ އުޝާގެ އަޚްލާގެއް ނެތް އުޅުމާހެދިއެވެ. ލީމަށް އުމުރުން 1އަހަރުގައި އެދެމީހުންގެ ކައިވެނި ރޫޅުނެވެ. މިހާރު އުޝާމެން ދިރިއުޅެނީ ރާއްޖެން ބޭރުގައެވެ.\nއަދިވެސް އޭނާއަށް އުޝާއަށް އިންތިޒާރު ކުރެވެއެވެ. ހިތްބުނަމުންދިޔައީ އެ ހަޔާތަށް އުޝާ އަންނާނެކަމަށެވެ. ރީމާއާ ލާމިއު ކޮންމެސްވަރަކަށް ރައްޓެއްސެވެ.\nލާމިއުއަކީ ރީތި މީހެކެވެ.ރީމާގެ ހިތަށްވެސް ލާމިއު ވަރަށް ރީއްޗެވެ. ނަމަވެސް އޭނަ ފިރިހެނުންދެކެ މިހާރު ފޫހިވެއެވެ. ނޭނގިނަމަވެސް ހިތަށް ލާމިއުގެ ސޫރަ އައުމުން އަމިއްލަ ނަފްސް ދެކެ ރީމާއަށް ރުޅިއާދެވެއެވެ.\nސައިކަލު ލޮލުކޮޅުން އޮބާލިއިރު ރީމާހުރީ އޭނާގެ ގޭ ދޮރާށި ކުރިމަތީގައެވެ. ފޯނާ ކުޅެމުން ގޭތެރެއަށް ވަންނަން ހިގައިގަތެވެ. “ރީ…”\nބައިސްކަލުގައި އައިސް އެތަނަށް މަޑުކުރަމުން ސުހާ ގޮވާލިއެވެ. “ކިހިނެތްވީ….؟ ހާދަ ހާސްވެފަ؟” މާނޭވާލެވިފައި ހުރި ސުހާއަށް ބަލަމުން ހާސް ކަމާއެކު ރީމާ އަހައިލިއެވެ.އެއީ އޭނާއާ އެކީ ވަޒީފައަދާކުރާ އޭނާއާ ނުހަނު ގާތް ރަހުމަތްތެރިޔެކެވެ.\n“އާދެބަލަ……!” މިހެން ބުނެފައި ރީމާގެ އަތުގައި ހިފައި ބާރަކަށް ދުއްވައިގަތެވެ. ނުވިސްނައި ހުރުމުން ރީމާ ނުވެއްޓުނީ ކިރިޔާއެވެ.\nސުހާ ގޮސް މަޑުކޮށްލީ އަރިމަތީގައި ހުރި ވޮލީކޯޓް ކައިރިއަށެވެ.”ކޯއްޗެއް ވެގެންތަ ތި ދުވީ މާވަރަކަށް…؟” ރީމާ ހުރީ ގުބުހިލިފައެވެ. ވާނީވެސް އެހެންނޫންހެއްޔެވެ؟ ސުހާ ވެސް ހުރީ ވަރުބަލި ވެފައެވެ.\nސުހާ އިނގިލި ދިއްކޮށްލީ ވޮލީކުޅެން ހުރި ޒުވާން ފުރައިގެ ފިރިހެން ކުއްޖަކަށެވެ. “ހަމްދާން…!” އެތާ ހުރި ފާރުބުރިމަތީ އިށީންނަމުން ސުހާ ބުނެލިއެވެ.\n“ސާބަސް…މަށަށް އޭނަ ދައްކަންތަ ތިވަރަށް ތި ދުއްވާލީ…؟” ރީމާ ވެސް ފާރުބުރިމަތީ އިށީނެވެ. “ހެހެހެ…އަސްލު މައޭނަ ބަލާހިތުން…އިނގޭތަ އޭނަ ބަލިވެ ކުޅެން ނާންނަތާ ހަފްތާއެއް ވީއޭ…އަސްލުވެސް އެ ސޮރު ހާދަ ރީއްޗޭ…”\n“ދެން ސުހާ ވެސް ވޮލީކުޅެން ދޭބަލަ..އެތާ އެބަތިއްބެއްނު އަންހެންކުދިން ވެސް….އޭރަށް މާ ސަޅިކޮށް ތި ރީތިވެގެން އުޅޭމީހާ ފެންނާނެ…”ރީމާ ސުހާއާ ދިމާކޮށްލިއެވެ.ސުހާ ޗޮކެއް ކަނޑާލިއެވެ.\n“އޭ މިރޭ އެބޮތް ބާބަކިޔު….އަންނައްޗޭ… އަހަރެން ކަލާގެ ލާމިއު އަށްވެސް ދައުވަތު ދިނިން….” ސުހާ އޭނާގެ ކޮނޑުން ރީމާގެ ކޮނޑުގައި ޖަހައިލިއެވެ.\n“އޭ ސަމާލުކަމަށް… އެއީ މަގޭ ލާމިއުއެއް ނޫން… މީހެއްގެ ފިރިއެކެއްނު…” ރީމާ އެބުނި އެއްޗަކުން ސުހާ ގެ ހިނިގަނޑު ދިޔައީ ފަޅައިގެންނެވެ.\n“އޯ ސަމާލުކަމަށް…އެއީ މިހާރު މިނިވަނެއް…އޭނާ މީހެއްގެ ފިރިއަކަށް ހުރީ އަންޒަމާނުކަރަޔަށް ވައި އެރި ދުވަހު….!” ސުހާ އެހެން ބުނުމުން ލާމިއުގެ ހަޔާތުގައި ވެސް ވަރަށް ކަންތައް ހިނގިކަން އޭނާއަށް އިނގުނެވެ.\n“ދެން އެހެންވިޔަސް ހެޔޮ….އަހަރެންގެ ހިތުން އެއްވެސް މީހަކަށް ދެން ޖާގައެއް ނުދެވޭނެ…މިހިތަކީ އަހަރެންގެ އަމިއްލަ އެއްޗެއް… މިހިތުގައި ދެން އެހެންމީހަކަށްޓަކައި ދުވަހަކުވެސް ވިންދެއް ނުޖަހާނެ…”\n“އޭ އޭ… އޯކޭ ޑާރލިން…އަހަރެން ގަބޫލުކުރަމޭ….ދެން ބުނެބަލަ އަންނާނަންތަ؟” ސުހާއަށް ރީމާގެ މާޒީ އެނގިފައިވުމުން ރީމާ ދެރަވެދާނެތީ މައުޟޫއު ބަދަލު ކޮށްލިއެވެ.\n“އޯކޭ އަންނާނަމޭ….ދެން ތީނަގެ އޭނާއަށް ދައުވަތެއް ނުދެންތަ؟” ރީމާ ކުޅެންހުރި ހަމްދާނަށް ލޮލުން އިޝާރަތްކޮށްލިއެވެ. “ނޫނޭ…އެއީ އަހަރެންގެ ދޮންބެގެ ޕާޓެއްނު…ދޮންބެގެ ރޭވުމެކޭ މީ……”\n“އަސްލު މަންމަ ބުނެގެން ލާމިއުއަށް ދައުވަތު ދިނީ… ކުއްޔަށް އުޅުނަސް ބަލަންވާނެއްނު..އެސޮރުގެ އެ އެކަނިވެރިކަން ފެނި މަންމަ ހުންނަނީ ވަރަށް ދެރަވެފައި…..”\nސުހާ އެހެންބުނުމުން ރީމާ އިނީ ލާމިއުއާ ދޭތެރޭ ހަމްދަރުދީވެފައެވެ. ނަމަވެސް އިތުރު މައުލޫމާތެއް ހޯދަން އޭނަ ބޭނުންނުވީ އެކަމަށް އެހައި ބޮޑު ޝައުގުވެރިކަމެއް ނެތުމުންނެވެ.\nކުޅެ ނިމިގެން އެދިމާއަށް ސުހާގެ ބޭބެ ސިމާންއާ ހަމްދާން އަންނަތަން ފެނުމުން ސުހާއިނީ ހިތްއަވަސް ވެފައެވެ. ރީމާގެ އަތުގައި ހިފާލެވުނީ އެހެންވެގެންނެވެ.\n“އޭ ކޭހެރަށްނު މިތާ؟ނެން ފެނެ ހުޅިއެއް؟”ސިމާން އަހައިލީ ސުހާކައިރިންނެވެ. ސުހާ ފާޑަކަށް ހުރުމުން ރީމާ ހޭންފެށިއެވެ.\nނަމަވެސް ސިމާންގެ އެބަހުރުވަ ރީމާއަކަށް ނަގައެއް ނުގަނެވުނެވެ. “ކީކޭތަ އެބުނީ؟” ރީމާ ސުހާގެ އަތުގައި ވިކާލަމުން ބުނެލިއެވެ. “މީ ބީރަށްޓެހި ކުއްޖެއްތަ؟ މިއަހާލީ ނެތްހޭ ފެންފުޅިއެއް….؟”\nސިމާން އެހެން ބުނެލުމުން ރީމާ ބޯޖަހައިލަމުން އޭނާގެ ދަބަހުން ކުޑަ ފެންފުޅިއެއް ނަގައި ސިމާންއަށް ދިއްކޮށްލިއެވެ. ޝުކުރު އަދާކުރަމުން ސިމާން ފެންފުޅި ދިއްކޮށްލީ ހަމްދާނަށެވެ.\nއެދެމީހުން ހިނގައިންނަމުން ސިއްރުވާހަކަތަކެއް ދައްކަންފެށިއެވެ. “އޭތް ބަލަ ތިހާ ފިނޑިވެގެން ވޭތަ؟” ސުހާ ހުރީ އިސްޖަހައިގެންނެވެ. “އޭނަ އައިގޮތަށް މި އަނގަގަނޑު ދިޔައީ ކޮންތާކަށް؟”\nރީމާ ސުހާގެ ކޮލުގައި ހިފައިލިއެވެ. “ނޭނގެޔޭ…ހަމަ ބިރިގަންނަނީ…އަހަރެން ހިތަށް އަރަނީ އޭނަ ބުނާނޭ އަހަރެންމީ ކާކުހެއްޔޭ އޭނަ ދެކެ ލައިކްވެސް ވާން…؟ ދެން އެހެންވީމަ ނުކެރޭނެ އޭނަޔާ ވާހަކަ ދައްކަން…”\n“ނޫނޭ މަށަށް މަޖަލީ މަށަކަށް މިރަށުމީހުން މިރަށު ބަހުން ދައްކާ ވާހަކަ ނޭނގޭތީ….ހެހެހެ…އަދި ދެންމެ އަހައިލީމަވެސް މި އަންހެނާ އަނގައިން ބަހެއް އައީކީއެއް ނޫން….” ރީމާ ހެމުން ހެމުން ބުނެލިއެވެ.\nއިރުއޮއްސެން ކައިރިވުމުން ރީމާ ގެޔަށްދާން ހިނގައިގަތެވެ. ސުހާވެސް އޭމަގޭ ބައިކުވީ ތިގޭގައޭ ކިޔައިފައި ރީމާގެ ފަހަތުން އެގެޔަށްދާން ދިޔައެވެ.\nރީމާދިން ފެންފުޅި ހުސްކޮށްލަމުން ހަމްދާން ސިމާނަށް ބަލައިލިއެވެ. “ބުރޯ ވަރަށް ސޮރީ މަ ކަރު ހިއްކައިގަނެފައި ހުރިވަރުން ދަމައިލެވުނީ….އޭ މަވާހަކައެއް ބުނަންތަ؟” ސިމާން ބޯޖަހައިލިއެވެ. އެދެމީހުން ވާހަކަ ދައްކަމުން ދިޔައީ އެރަށުގެ އެމީހުންގެ އާއްމު ބަހުރުވައިންނެވެ.\n“މަށަށް ހީވަނީ ބުރޯގެ ކޮށްކޮ މަދެކެ ލައިކްވާހެން….އެއީ ކުރިންދުވަހަކު މަގުމަތިން ފެނުނީމަވެސް އޭނަބެލީ ވަރަށް އެހެން ކަހަލަ ގޮތަކަށް….ހެހެ…އެނީވޭސް…އޭނަ ހަޑިއެއްނޫން…އެކަމަކު ޝިމާނާ ވަރެއް ނޫން..” ޝިމާނާއަކީ މާލޭގައި އޭނާ ކިޔަވަން އުޅުނު އިރު ދިމާވި ކުއްޖެކެވެ.\n“ކަލޯ…މަބުނަންތަ؟ ތި ޝިމާނާއަށްވުރެ ހާސްބައި މަގޭ ކޮށްކޮ ރަނގަޅުވާނެ…އޭނަ ތިބުނާހާ ރީތި ނުވެދާނެ…ދެން މާލޭގެ ފަހުގެ ފެޝަންތަކަށް ނޫޅޭނެ ދޯ ރަށްފުށުގެ ކުދިންނެއް…މަގޭ ކޮށްކޮއަށްވީމައެއް ނޫން… ހަމަ އަސްލުވެސް އޭނައަކީ މިއުޅޭކަހަލަ ކަންނެތް ފޮޑަރެއް ނޫން…”\n“ދެން ތިބުނާ ޝިމާނާ ކަލެއަށް ވަފާތެރިވީ ކޮންދުވަސްވަރެއްގައިތަ؟ހެހެހެ…މޭން އޯކޭ ދެން ތީ ކަލޭގެ ލައިފް މަށެއް ނުބެހޭނަން ތިކަމަކާއެއް….”ސިމާން ހީލަމުން ހަމްދާންގެ ކޮނޑުގައި ޖަހާލިއެވެ.\n“ކަލޭވިޔަސް ތިބުނީ ތެދެއް މަ އެބަ ވިސްނަން އޭނަ ކަޓުވާލަން…. ހަމަގައިމުވެސް އެއް ފުޅަށްމަތިން ފުންމައިލައިފިއްޔާ އަނެއް ފުޅަށްމަތިން ވެސް ފުންމާލާނެ…އެކަހަލަ މީހަކާއެކީ ދިރިއުޅުން ފެށުމަށްވުރެ އަލިފާންގަނޑަކަށް އެރުނަސް ރަނގަޅުވާނެ… އޯކޭ މަމިއަންނަނީ ފެނވަރައިލައިގެން ގޭގައި އިން ނާށިބަސްތާ ހިފައިގެން” ސިމާން އިތުރު ވާހަކައެއް ނުދައްކައި ގޭތެރެއަށް ވަދެގެން ހިނގައްޖެއެވެ.\n“އޭ މަ އެބައަންނަން އިރުކޮޅަކުން ރީމާ ބަލައި…ފެންވަރައިގެން ރެޑިވޭ އިނގޭ…” ބައިސްކަލަށް އަރަމުން ސުހާ ބުނެލިއެވެ. ބޯޖަހަމުން ރީމާ ގެއަށް ވަނެވެ. މަޢްރިބް ނަމާދަށް ބަންގި ގޮވީވެސް އެވަގުތުއެވެ.\nގޭގެ ބޮކިތަށް ދިއްލަމުން ރީމާ ޖައްސާލީ ސޯފާގައެވެ. ސޯފާގައި ލެނގިލަމުން ނަޒަރު ހުއްޓާލީ ފަންކާއަށެވެ. ފަންކާއަށް ބަލަން އޮތް އިރު އެ ލޮލުން ކަރުނައިގެ ރޮނގެއް ދެމިގެންފިއެވެ. ފޯނުގައި ހުރި ފޮޓޯތަކުން އަޔާޒުގެ ފޮޓޮއެއް ފެނުނެވެ.\nއަޔާޒުގެ ހަނދާންތައް ވެރިވުމުން ހިތަށް އަސަރު ކުރީއެވެ. އޭނާގެ ގާތް އެންމެންގެ ހާލެއް އެނގެނީއެއްވެސް ނޫނެވެ. ދިރިއުޅުމެއް ހޯދަން އޭނަ ބޭނުންވީ މިކަހަލަ ގޮތަކަށެވެ. އަޔާޒު އޭނާ ކައިރިއަށް އަންނާނެ ނަމައޭ އެހިތަށް އެރިއެވެ.\n*ކޮންމެ ހިނދެއް ވޭތުވަނީ…ލޯބިވާގެ ހަނދާނުގައި…..އެންމެ ފުނުން ލޯބިވަނީ ހިތްކުރާ ފަރިޔާދުގައި….ރީތި ފުރިހަމަ ސޫރަ ބެލެޔޭ…ރީތިކަން ދުނިޔޭން ތިފަދަ ނުވެޔޭ….ހިތަށް ހީވާވަރުން….ހީލުންތަކުން ރީތި މޫނުގެ އެ ނަލަކަން ދުށުން…ހިތުގެ ތެޅުން ބާރުވަނީ… ހިތްކުރާ މަޖުބޫރުގައި……….\nލޯބިވާގެ އެ ހަނދާންތަކުން ނިކުމެވުނީ ރީމާގެ ފޯން ރިންގް ވުމުންނެވެ. “އޭ ކޮބާ؟ މަމިދަނީ ބަލާ… ރޮށިފިހަން ފުށްގަނޑު މޮޑެފަ…” ސުހާ ހުރީ އަވަސް އރުވާލައިފައެވެ.\n“އާން…މަ މިނުކުންނަނީ ނަމާދުކޮށްލައިގެން…އާދޭ….” އެހެން ބުނުމުން ސުހާ ފޯނު ބޭއްވިއެވެ. ރީމާވެސް ކޮޓަރިއަށްވަނެވެ. ފާހާނަޔަށް ވަދެ ވުޟޫއު ކޮށްގެން ނުކުމެ މުސައްލަ ފަތުރައިލިއެވެ. ނަމާދުކޮށް ސަޖިދައިގައި އޭނާގެ އާއިލާއަށް ދުޢާ ކުރިއެވެ.\nއަދި އަޔާޒުގެ ހަނދާންތައް އަނބުރާ އޭނާއަށް ދެއްވުމަށް އެތަށްފަހަރަކު ދުޢާ ކުރއެވެ. އޭނާގެ ލޯބިވެރިޔާ ހެޔޮޙާލުގައި ލެއްވުމަށް އެތައްފަހަރަކު އެދެވުނެވެ…..\nލޯބިން އަންނާށޭ ކަލާ (ސަތާރަ ވަނަ ބައި)\nHii alll… Thankolheh dhigukohlan vegen lasvee… Thoo aanmukoh liyaa varah vure dhigukoh miadhuge bai ihnaanee… Hope rangalhu vaane kamah. . … Waiting for comments guys…❤ Enjoy…😄\nMasha Allah mibaives v v rythi.👍👍👍\nAisha minna says:\nme first… varah salhiii… dhn kniraku next parttt… cant waitt asluu… varah reethii…\nThanks Aisha minna… Next part on tomorrow inshallah ❤\nthanks EHLEE… next part on tomorrow..\nthuhoo nice ☺😊😆😢😛😚😘😙😔\nHahaha.. ehnthr… Thanks varah ❤💕\nPerfect! Today ge part dhigu\nVarah perfect writer eh thee!👍👍👍👏👏👏👏👏👏👏👏👏👏👏👏👏👏👏\nYaa welcum Sana n thank u so much Sana.. Story success vaanee kiyun theringe basves ahaigen dhooo 😄❤ lots of love ❤❤ adhives shakuvaa eh othiyya bunelan vaane… So I can improve… dhwww 😘💕😄\nVarah reethi mi part thuhoo\nThanks Minna… ❤❤\nHiii….thoo….vvv rythi mi part….love it…keep up the gud work….maashaa Allah…\nHii Nash ❤ hw hw?..thanks😘\nތުހޫ… ތުހޫގެ އަނެއް ވާހަކަ އެ4އަހަރު ފަސް ގެނެސްދެނީ ދެން ކޮންއިރަކުއް … އެވާހަކަ ވެސް ވަރަށް ރީތި … މި ވާހަކަ ވެސް ވަރަށް ރީތި\nYeah evaahaka adhi nubunevey dhw… V sorry ingey.. thooge course feshigen ulheythee v bxy koh miulhenee… Ehenve evaahaka kudakoh laskohlee… Thooge mivaahaka ehkoh nimuneema evaahaka genes dheynan alun fashaigen.. ingey… Hope understand vaane kamah… And libey Kuda vaguthukolhun mivaahaka mi liyevenee ehnve I wanted to concentrate on this …ehenve Luba..😊 hope Ingey understand vaanekamah… Thanks for asking tht question.. don’t worry Kuda inthizaareh kohlaa… Genesdheynan iraadha kurehviyyaa 💕😊😊\nHii thuhoo ☺☺☺… Mi part vx v v v reethi…. It’s really interesting 😀😀😀… N mi part dhigukoh genesdhinyma v v v happy 😊😊😊… Keep up the good work…. Curiously waiting for the next part… Take care n loves ❤❤❤😊😊😗\nHi shifoo … Adhikiryaa shifooo ge comment miaee dhw… Um waiting for your comment 😊😘 lovealot 💕💕 v surprising dhw.. dhn ahna part adhi miahvure surprise vaane… See dhww… 😊😊❤ Thanksalott 😊😊💕😘😁\nޔޭ…. ތޫގެ ކޯސް އައްވެސް އިސްކަން ދެއްޗޭ…. ތެންކިޔޫ…. އިންތިޒާރުގަ އިނގޭ މިހުރީ ތޫގެ އެވާހަކައިގެ….\nOwh😘😘 yeah.. welcum n thank you so much Luba💕😊❤ …\nThuhoo ehen story eh nuliyan tha\nThoo ehn story eh liyaanan.. fahun.. dhn ehfaharaa baivaru liyan vehjihyaa hiyaalu mahsuni vaanehnu 😁❤


Maldive Gas ge MD Shazail ge suspension uvaalaifi | ThePress\nމޯލްޑިވް ގޭސްގެ އެމްޑީ ޝަޒައިލްގެ ސަސްޕެންޝަން އުވާލައިފި\n21 June 2021, 08:30\nމޯލްޑިވް ގޭސްގެ އެމްޑީ ޝަޒައިލް ޝިޔާމް\nމޯލްޑިވް ގޭސްގެ މެނޭޖިން ޑިރެކްޓަރު ޝަޒައިލް ޝިޔާމްގެ ސަސްޕެންޝަން އުވާލައިފިއެވެ.\nއޭނާ މަސައްކަތުން ސަސްޕެންޑްކޮށްފައިވަނީ އޭނާގެ މައްޗަށް ތުހުމަތު ކުރެވޭ މަނީ ލޯންޑަރިންގް މައްސަލައެއް އޭސީސީން ބަލަން ފެށުމުންނެވެ.\nމޯލްޑިވްސް ގޭސް އިން ބުނީ، ޝަޒައިލްއާ ދެކޮޅަށް ބަލަމުންދިޔަ މައްސަލައިގައި އޭނާއާ ދެކޮޅަށް ހެއްކެއް ހޯދިފައި ނުވާތީ އިއްޔެ އިން ފެށިގެން އޭނާގެ ސަސްޕެންޝަން އުވާލާއި މަސައްކަތަސް ރުޖޫއުވުމަށް އަންގާފައިވާ ކަމަށެވެ.\nޝަޒައިލްގެ މައްޗަށް ތުހުމަތު ކުރެވޭ ރިޝްވަތުގެ މައްސަލައަކާއި މުވައްޒަފުން ނެގުމުގައި ކޮރަޕްޝަނަށް މަގުފަހިވާ ގޮތަށް އަމަލުކުރި މައްސަލައެއް އޭސީން ބަލާ ތަހުގީގު ކުރި އިރު އެފަދަ މައްސަލައެއް ސާބިތު ނުކުރެވޭ ކަމަށް އޭސީސީން ވަނީ ބުނެފައެވެ. ނަމަވެސް އެ ތަހުގީގު ފެނުނު ހެއްކިތަކުން އޭނާގެ މައްޗަށް މަނީ ލޯންޑަރިން ކުރި ކަމަށް ބެލެވޭތީ އެކަން ތަހުގީގު ކޮށްދިނުމަށް އޭސީސީން ވަނީ ފުލުހުނަށް އެދިފައެވެ. ފުލުހުން ވެސް ވަނީ އޭނާގެ މައްސަަލައިގައި ދެކޮޅަށް ހެއްކެއް ނުފެންނަ ކަމަށް ބުނެ އެ މައްސަލަ ފައިލް ކޮށްފައެވެ.\nޝަޒައިލްގެ މައްޗަށް ރިޝްވަތާއި ކޮރަޕްޝަންގެ ތުހުމަތަކެއް އޮތުމުން އެކަމާ ގުޅިގެން އޭނާ ސަސްޕެންޝަންގައި ހުންނަތާ އަހަރަކަށް ވުރެ ގިނަ ދުވަސް ވެއްޖެއެވެ. އޭނާ ސަސްޕެންޑް ކުރީ ސަރުކާރުގެ "ޒީރޯ ޓޮލަރެންސް ޓު ދަ ކޮރަޕްޝަން" ސިޔާސަތުގެ ދަށުންނެވެ.\nޝަޒައިލް އަކީ ރައީސް އަބްދުﷲ ޔާމީންގެ ވެރިކަމުގައި މިނިސްޓްރީ އޮފް ފިޝަރީޒް އެންޑް އެގްރިކަލްޗާގެ އިތުރުން މިނިސްޓްރީ އޮފް ޓޫރިޒަމްގެ ޑެޕިއުޓީ މިނިސްޓަރު ކަމުގެ މަގާމް އަދާ ކުރެއްވި ބޭފުޅެކެވެ. އަދި އޭނާ މި ސަރުކާރުގެ ވެރިކަމުގައި މޯލްޑިވް ގޭހުގެ މެނޭޖިން ޑިރެކްޓަރު ކަމާ ހަވާލުވީ އެމްއާރުއެމްގެ ސްލޮޓެއްގައެވެ. މޯލްޑިވް ގޭސްގެ މެނޭޖިން ޑިރެކްޓަރުގެ މަގާމަށް ޝަޒައިލް ޝިޔާމް އައްޔަން ކުރައްވާފައި ވަނީ 2019 ވަނަ އަހަރުގެ ކުރީ ކޮޅެވެ.\nހަބަރު ކޮރަޕްޝަން އޭސީސީ މޯލްޑިވް ގޭސް ޕޮލިސް


Real ah 1 vanaigai 8 point ge lead eh - One Online\nރެއާލްގެ ގޯލަށްފަހު އެޓީމުން އުފާފާޅުކުރަނީ --- ފޮޓޯ/ ގެޓީ\nރެއާލްއަށް އެއްވަނައިގައި އަށް ޕޮއިންޓުގެ ލީޑެއް\nސްޕެނިޝް ލީގުގައި ރޭ ކުޅުނު މެޗުގައި ރެއާލް މެޑްރިޑުން ރެއާލް ސޮސިއެދާދް ބަލިކޮށްފިއެވެ.\nރެއާލް އަމިއްލަ ދަނޑުގައި ރޭ ކުޅުނު މެޗު ފަހަތުން އަރައި ކާމިޔާބުކުރީ 4-1ގެ ނަތީޖާއަކުންނެވެ. ރޭގެ ނަތީޖާއާއެކު ރެއާލްއިން ވަނީ ތާވަލުގެ އެއްވަނައިގައި އަށް ޕޮއިންޓުގެ ލީޑެއް ނަގައިފައެވެ. ރެއާލްއަށް އަށް ޕޮއިންޓުގެ ލީޑެއް ޔަގީންވީ މި ހަފުތާގައި ސެވިއްޔާއިން ކުޅުނު މެޗުގައި އެޓީމުން އަލާވޭސް ކައިރީ 0-0 އިން އެއްވަރުވުމުންނެވެ.\nރެއާލް މިވަގުތު އެއްވަނައިގައި އޮތީ 27 މެޗުން 65 ޕޮއިންޓާ އެކުގައެވެ. ދެ ވަނައިގައި އޮތް ސެވިއްޔާއަށް ވަނީ 27 މެޗުން 57 ޕޮއިންޓް ލިބިފައެވެ. ތިން ވަނައިގައި އޮތް ރެއާލް ބެޓިސްއަށް 26 މެޗުން 46 ޕޮއިންޓު ލިބިފައިވާ އިރު، ހަތަރު ވަނައިގައި އޮތް ބާސެލޯނާއާއި ފަސް ވަނައިގައި އޮތް އެތުލެޓިކޯ މެޑްރިޑަށް ލިބިފައި ވަނީ 45 ޕޮއިންޓެވެ. އެތުލެޓިކޯ އިން 26 މެޗު ކުޅެފައިވާ އިރު، ބާސެލޯނާ އަދި ކުޅުނީ 25 މެޗެވެ.\nރޭގެ މެޗުގައި ލީޑު ނެގީ ސޮސިއެދާދުންނެވެ. މެޗުގެ ނުވަ ވަނަ މިނެޓުގައި ޑެނީ ކާވަހާލް، ސޮސިއެދާދުގެ ޑޭވިޑް ސިލްވާއަށް ކުރި ފައުލަކަށް ދިން ޕެނަލްޓީ ކާމިޔާބު ކޮށްދިނީ މިކޭލް އޮޔާޒަބާލްއެވެ.\nފުރަތަމަ ގޯލާ އެކު ސޮސިއެދާދުން ލީޑު ނެގި ނަމަވެސް ފުރަތަމަ ހާފުގެ ފަހު ކޮޅުގައި ދެ ގޯލު ޖަހައި ރެއާލުން ނަތީޖާ އަނބުރާލިއެވެ. މެޗުގެ 40 ވަނަ މިނެޓުގައި ރެއާލަށް އެއްވަރުކޮށްދިން ގޯލު ޖެހީ އެޑޮއާޑޯ ކަމަވިންގާއެވެ. އޭރިއާ ބޭރުން ކަމަވިންގާ ޖެހި ބޯޅަ އަމާޒުވީ ގޯލުގެ ތިރީ ކަނަށެވެ. އޭގެ ތިން މިނެޓު ފަހުން ރެއާލަށް ލީޑު ނަގައިދިން ގޯލު ޖެހީ ލޫކަ މޮޑްރިޗެވެ. މޮޑްރިޗް އެ ގޯލު ޖެހީ، އޭރިއާ ބޭރުން ފޮނުވާލި ބާރު ހަމަލާއަކުންނެވެ.\nރެއާލުން ދެ ވަނަ ހާފުގައި އިތުރު ދެ ގޯލު ޖެހި އިރު، އެ ގޯލުތައް ޖެހީ ކަރިމް ބެންޒެމާއާއި މާކޯ އަސެންސިއޯއެވެ. ބެންޒެމާ ޖެހި ގޯލަކީ ޕެނަލްޓީއެކެވެ.


Covid Haalathu Manage Kuran Dhifaaee Baaraa Havaalu Kuran Jehey: Shiyam - Vaguthu\nފެންނަން އޮތީ އަނެއްކާވެސް "އަދަބެއް ނެތް، އިހުމާލް" - 15 ގަޑިއިރު ކުރިން\nކޮވިޑްގެ ހާލަތު މެނޭޖް ކުރަން ދިފާއީ ބާރާ ހަވާލު ކުރަން ޖެހޭ: ޝިޔާމް\nކޮވިޑް-19 ގެ ބަލިމަޑުކަމުގެ ހާލަތު ގޯސްވަމުން ދިއުމުގައި އޮތީ ސަރުކާރުގެ މެނޭޖްމަންޓްގެ މައްސަލައެއް ކަމަށާއި ދިފާއީ ބާރަށް ކޮވިޑްގެ ހާލަތު މެނޭޖް ކުރަން ހަވާލު ކުރަން އިދިކޮޅު ޕީޕީއެމްގެ ނައިިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހްމަދު ޝިޔާމް ގޮވާލައްވައިފިއެވެ.\nހުޅުމާލެ ކޮވިޑް ފެސިލިޓީގައި ގިނަ ބަޔަކަށް ފަރުވާ ދޭން ޖެހި، މެނޭޖް ނުކުރެވިގެން އެ ފެސިލިޓީން ފަރުވާ ދެމުން ދިޔަ ބަޔަކު ނިޔާވާތީ ޝިޔާމް އެ މައްސަލަ ތަޅުމަށް ހުށަހެޅުއްވުމަށް ފަހު އޭނާ ވިދާޅުވީ އެ ތަނުގައި މައްސަލަތަކެއް އޮތް ކަން ގަބޫލު ކުރަން ޖެހޭ ކަމަށެވެ.\nޝިޔާމް ވިދާޅުވީ ދިމާވެފައި ވަނީ ސަރުކާރުގެ މެނޭޖްމަންޓްގެ މައްސަލައެއް ކަމަށެވެ. ދައުލަތަށް ފައިސާ ލިބޭ ކަން ތަފާސް ހިސާބުތަކުންނާއި ރައީސް އިބްރާހިމް މުހައްމަދު ސޯލިހްގެ ވާހަކަފުޅުން އެނގެން އޮތް އިރު، މި ހާލަތަށް ދިޔައީ ފައިސާ ހޭދަކުރުމުގައި ވެސް މެނޭޖް ކުރުމެއް ނެތުމުން ކަމަށް އޭނާ ވިދާޅުވިއެވެ.\n"މެނޭޖްމަންޓްގެ މައްސަލައެއް މި އުޅެނީ، ހުރި ވަސީލަތްތައް މެނޭޖް ނުކުރެވިގެން މި އުޅެނީ، ފައިސާ އެބަ ހުރި ކަމަށް ރައީސް އެބަ ވިދާޅުވޭ، ފައިސާ ރަނގަޅު ގޮތުގައި މެނޭޖް ނުކުރެވިގެން މި އުޅެނީ،" ޝިޔާމް ވިދާޅުވިއެވެ.\nޝިޔާމް ވިދާޅުވީ މެނޭޖްމަންޓްގެ މައްސަލަ ހައްލުވާން އޮތީ ދިފާއީ ބާރަށް މީގެ ގިނަ ކަންކަން މެނޭޖް ކުރަން ހަވާލުކޮށްގެން ކަމަށް މިހާރު އޭނައަށް ގަބޫލު ކުރެއްވޭ ކަމަށެވެ. އަދި ދިފާއީ ބާރުގައި މިފަދަ ބަލާއާފާތެއް މެނޭޖް ކުރުމުގެ ގާބިލް ކަން ހުންނާނެ ކަމަށް އޭނާ ވިދާޅުވިއެވެ.\n"ސިޔާސީ ގޮތުން ކުފޫ ހަމަނުވާ މީހުން އަތުން މެނޭޖް ބާރު ނަގަން އެބަ ޖެހޭ. އަޅުގަނޑު ގަބޫލު ކުރާ ގޮތުގައި ރާއްޖޭގެ ދިފާއީ ބާރަށް މި ކަންކަން ހަވާލު ކުރަން ޖެހޭ. ދިފާއީ ބާރުގައި ތިއްބަވާނެ މި ކަންކަން މެނޭޖް ކުރެވޭނެ ފަރާތްތައް." ޝިޔާމް ވިދާޅުވިއެވެ.\nކޮވިޑް-19 ގެ ބަލިމަޑުކަން ކޮންޓްރޯލް ކުރުމަށް ޓަކައި ބޭނުންވާ ވަސީލަތްތައް ހަމަ ނުވެ އޮތީ ވެސް ސަރުކާރުގެ މެނޭޖްމަންޓްގައި އޮތް މައްސަލަތައް ގިނަ ކަމުން ކަމަށް ޝިޔާމް ވިދާޅުވިއެވެ.\nއޭނާ ވިދާޅުވީ، އެކި ގައުމުތަކުންނާއި ބައިނަލް އަގްވާމީ ޖަމިއްޔާތަކުން ލޯނު އެހީގެ ގޮތުގައާއި ހިލޭ އެހީގެ ގޮތުގައި 18 ބިލިއަނެއްހާ ރުފިޔާ ހިލޭ އެހީއަށް ލިބިފައިވާ ކަމަށެވެ. އަދި ޓެކްސް އާމްދަނީއާ އެކު، ޖުމުލަ 32 ބިލިއަން ރުފިޔާ ލިބުނުއިރު ވެސް ވަސީލަތްތަކަށް ހޭދަނުވެ އޮތުމުން ކަންބޮޑުވުން ފާޅުކުރެއްވިއެވެ.\nމި އާމްދަނީއިން ވަސީލަތްތައް އިތުރު ނުކުރެވުނީތީ ކަންބޮޑުވޭ. މި ހޭދަ ކުރި ގޮތަކާ މެދު ރައްޔިތުން ސުވާލު އުފައްދާ." ޝިޔާމް ވިދާޅުވިއެވެ.\nމި ވަގުތު ރާއްޖޭގައި 78 ރަށެއް އޮތީ އަރައި ފޭބުން މަނާ ކޮށްފިއެވެ. ހުރިހާ އަތޮޅެއްގައި ވެސް ބަންދުކޮށްފައިވާ ރަށްރަށް ހިމެނޭއިރު އެންމެ ބޮޑަށް ބަލި ފެތުރެމުން ދަނީ މާލެ ސަރަހައްދާއި ޝިޔާމް ތަމްސީލް ކުރައްވާ ނައިފަރު ދާއިރާ ހިމެނޭ ޅ. އަތޮޅުގައެވެ.\nޝިޔާމް ވަނީ އަތޮޅުގެ ހާލަތު ރަނގަޅު ކޮށްދިނުމަށާއި، ހުޅުމާލެ ފެސިލިޓީގެ ކަންކަން އިސްލާހު ކޮށްދޭން ގޮވާލައްވައިފައެވެ.\nނައިފަރުން ބަލި ކޮންޓްރޯލް ކުރެވުނަސް މާލީ ހާލަތު ވަރަށް ދަށް!\nމެއި 26, 2021 11:26\nކަމެއްވާއިރައް ދިފާއީބާރޭ މިގޮވަނީ ބަގާވާތްކުރަންތަ ތިމާމެއް ބާރުގަ ތިބިއިރު ކާލީ އެހޯދައް ގޮވާބަލަ\nމެއި 26, 2021 11:47\nތިޔަ ހިޔާލަށް ހަމަ ތާއީދު މަގޭ ވާހައަކީ ތިޔަ ބޭފުޅުންގެ މޮޅުކަމަކަށްވާނީ އިބޫ ޔާމިންއަށް ދަންނަވައިގެން ނާޒިމް ސަރ އާއެކު މަޝްވަރާ މޭޒަކަށް ދިޔުން އެކުވެރިކަމަކީ ގަދަފަދަ ބާރެއް\nމެއި 26, 2021 12:01\nސާބަސް ޝިއާމްއަށް ތިވަރުވެސް ތި ކޮއްލަން ކެރުނީ ޝިއާމްއަށް ކޮބާތަ ތިތާ އޮތްހާ މެންބަރުން..ޕިސްޕިސް\nމެއި 26, 2021 12:29\nޢިލްމީ ގޮތުން ކުފޫ ހަމަނުވާ ސިޔާސީ ވެރިން ގައުމު ފުޑާލައިފި.\nމެއި 26, 2021 12:34\nމިހާރުގެ ވެރިން ނިދިން ހޭއަރާއިރު ގައުމު އޮންނާނީ ހުސް ނުތާހިރު ވެފަ.\nމެއި 26, 2021 12:56\nހުރިހާ ސިޔާސީ މީހުންނާ ވިޔަފާރިވެރިން އެއްކައިރިކޮށްފަ މިލިޓަރީ ކޮށްގެން ކުރިތަށް ދެވެން އިނީ....ރައްޔިތުން ހަނާވެ މަރުވެ ދާ އިރުވެސް ސިޔާސީ މީހުންނަށާ ވިޔަފާރިތަކަށް ލިބިދާނެ ގެއްލުމަކަށް ބަލައިގެން ހައްލެއް ތާރީހުގަވެސް ހޯދިފަ ނެތް....މިއީ ވަރަށް ނާޒުކު ހާލަތެއްް...ފުރަތަމަ ދިރިހުރުމުގެ ހައްގު އެންމެނަށް ކަށަވަރު ކުރުން އިސްކުރަ ން ޖެހޭ\nމެއި 26, 2021 16:13\nމިހާރުގެ ދިފާއީ ބާރުން ގައުމުގެ ދިފާއީ ކަންކަން ހަވާލުކުރަނީ އިންޑިއާއާ. ދެން ތިކަން އެމީހުންނާ ހަވާލުކޮށްފިނަމަ އިތުރަށް އަނެއްކާ އިންޑިއާ މީހުން މިތަނަށް އަންނާނީ. މިހާރު ވެރިކަމުގެ ތިބި މީހުން ދެކެނީ ހުރިހާ ކަމެއް ކޮށްދޭންޖެހެނީ އިންޑިއާއިން ކަމަށް. އަދި އެމީހުން ކޮށްދެނީ އެއްވެސް އެދުމެއްނެތި ކަމަށް. އަދި އިންޑިއާއަށް ގައުމުގެ ތަންތަންކޮޅުގެ ބާރު ދިނުމަކީ މާބޮޑުކަމެއްނޫންކަމަށް.\nމެއި 26, 2021 17:08\nކަންތައްތައް ހަވާލު ކުރަންވީމަ ހަވާލު ކުރަންވީ ކޮންބަޔަކާކަން އަންގާނީ ކަލެއެއް ނޫން !\nފުރަތަމަ ތިބޭފުޅާ ނައިފަރަށް ކަމެއް ކޮށްދީބަލަ... ޔާމީނަށްޓަކާ2ދައުރު ނިމެނީވިއްޔާ!\nމެއި 26, 2021 22:31\nކޮލެރާ. ސިގެއްލާ . ސުނާމީ...ފެނުގެ ކަރިސާ.\nޙަމަ ސިފައިން ހައްލު ކުރީ....ސިފައިން ދަރުބަރުގެ ދޫކޮށް ނުކުތީ ... މިއީ ހަގިގަތަކީ....ދެން އަލުން ...ވާނެ ހައެތި ވީ


STO in "FiniFini Hitachi" promotion eh fashaifi | MBS NEWS\nއެސްޓީއޯ އިން ވަނީ ހިޓާޗީ އެއާކޮންޑިޝަނާގެ ހާއްސަ ޕްރޮމޯޝަނެއް ފަށާފައި. ފޮޓޯ: އެސްޓީއޯ\nއެސްޓީއޯ އިން "ފިނިފިނި ހިޓާޗީ" ޕްރޮމޯޝަން ފަށައިފި\n01 March 2021, 18:41\nހިޓާޗީ ބްރޭންޑްގެ އެއާކޮންޑިޝަނާގެ ޚާއްސަ "ފިނިފިނި ހިޓާޗީ" ޕްރޮމޯޝަން އެސްޓީއޯއިން ފަށައިފި އެވެ.\nއެސްޓީއޯ އިން ބުނީ ހޯމް އިމްރޫވްމެންޓް، އެސްޓީ އޯ ވިލިމާލެ ފިހާރަ، އަދި އެސްޓީ އޯ ހުޅުމާލެ ފިހާރައިގައި ކުރިޔަށް ގެންދާ މި ޕްރޮމޯޝަންގެ ދަށުން ގަންނަ 24،000 ބީޓީޔޫގެ ކޮންމެ އެއާ ކޮންޑިޝަނަރަކަށް 12،000 ބީޓީޔޫގެ އެއާކޮންޑިޝަނަރެއް ހިލޭ ލިބޭނެ ކަމަށެވެ. އަދި 18،000 ބީޓީޔޫގެ ކޮންމެ އެއާ ކޮންޑިޝަނަރަކަށް 9،000 ބީޓީޔޫގެ އެއާކޮންޑިޝަނަރެއް ހިލޭ ލިބޭނެ ކަމަށް ވެސް ބުނެފައިވެ އެވެ.\nމާޗް މަހުން ފެށިގެން އޭޕްރީލް މަހުގެ ނިޔަލަށް ކުރިޔަށްގެންދާ ޕްރޮމޯޝަންގައި ބޮޑެތި ޑިސްކައުންޓްގެ އިތުރުން އަގުހުރި އިނާމުތަކެއް ދޭން އެސްޓީއޯ އިން ނިންމާފައިވެ އެވެ. އެގޮތުން ކޮންމެ 1،000 ރުފިޔާއަކަށް ކޫޕަނެއް ލިބޭއިރު ކޮންމެ ހަފްތާއަކު ގުރުއަތުން ހޮވޭ ފަރާތަކަށް ޓީވީ އަދި ދޮންނަ މެޝިން ދޭން ނިންމާފައިވެ އެވެ. މީގެ އިތުރުން ބައްލަވައިގަންނަވާ ކޮންމެ އޭސީއަކާއެކު ވަގުތުން ލިބޭ އިނާމުތަކުގެ ތެރޭގައި، ރައިސް ކުކަރު، އަވަން، އިސްތިރީގެ އިތުރުން ފަނަރަ ސަތޭކެ ރުފިޔާގެ ގިފްޓް ވައުޗަރު ހިމެނޭ ކަމަށް ވެސް އެ ކުންފުނިން ބުންޏެވެ.\nވިޔަފާރި ސްޓޭޓް ޓްރޭޑިން އޮގަނައިޒޭޝަން (އެސްޓީއޯ) ޕްރޮމޯޝަންސް\nމޯލްޑިވިއަނުން މުމްބާއީ ދަތުރުތައް ފަސްކޮށްފި\nޕިއްޒާ ކިޗަންގެ ހާއްސަ ޕްރޮމޯޝަނެއް\nމަކުނޫދޫގައި ސެލްފް ސާވިސް އޭޓީއެމް ހުޅުވައިފި\nމީރާ މެދުވެރިކޮށް ދައުލަތަށް އެއް ބިލިއަން ރުފިޔާ


Shahubaan ge massala minivan muassasaathakuge committee ah | Jazeera\tޝަހުބާންގެ މައްސަލަ މިނިވަން މުއައްސަސާތަކުގެ ކޮމިޓީއަށް - Jazeera\nޝުރުފާ މުޙައްމަދު May 22, 2022 91 views0\nމޯލްޑިވްސް މީޑިއާ ކައުންސިލްގެ ރައީސް ޝަހުބާން ފަހުމީ -- ފޮޓޯ: ސަންގު ޓީވީ\nމޯލްޑިވްސް މީޑިއާ ކައުންސިލް (އެމްއެމްސީ) ގެ ރައީސް ޝަހުބާން ފަހުމީގެ މައްޗަށް މަނީ ލޯންޑަރިންގެ ތުހުމަތުކޮށްފައިވާތީ އެ މައްސަލަ މިނިވަން މުއައްސަސާތަކުގެ ކޮމިޓީއަށް ހުށަހަޅައިފިއެވެ.\nޝަހުބާންގެ މައްޗަށް މި ތުހުމަތުކޮށްފައި ވަނީ އޭނާގެ ބޭބެ އަލްހާން ފަހުމީ އިސްވެ ހުންނަވައި ހިންގަމުން އަންނަ އާއިލީ ވިޔަފާރި "ކިންގް ފޮރެކްސް" ެދުވެރުކޮށް މަނީ ލޯންޑަރކުރި ކަމަށް ބުނެއެވެ. އެ މައްސަލާގައި އަލްހާން ފުލުހަށް ވެސް ހާޒިރުކޮށްފައިވާއިރު އޭނާގެ އިތުރުން ކުންފުނީގެ ދެން ތިބި ހިއްސާދާރުންގެ މައްޗަށް ވެސް މައްސަލަ އަންނަނީ ބަލަމުންނެވެ. އޭގެ ތެރޭގައި ޝަހުބާން ހިމެނެއެވެ.\nމި މައްސަލަ ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީއަށް ހުށަހެޅީ ވިލިމާލެ ދާއިރާގެ މެމްބަރު އަހުމަދު އުޝާމެވެ. މިއަދު މައްސަލަ ހުށަހަޅައި ތާވަލުކުރަން އެދިފައިވާއިރު، އުޝާމް "ޖަޒީރާ" އާ ވާހަކަދައްކަވަމުން ވިދާޅުވީ ޝަހުބާން އަކީ މިހާރު ގާނޫނު ބުނާގޮތުންނަމަ މަގާމުގައި ހުރުމުގެ ޝަރުތު ހަމަވާ ބޭފުޅެއް ނޫން ކަމަށެވެ.\nމީޑިއާ ކައުންސިލްގެ ގާނޫނުގައިވާގޮތުން އެ ކައުންސިލްގެ ރައީސްގެ މަގާމު ހުސްވާނީ ފަސް ހާލަތެއްގައެވެ. އެއީ ދައުރު ހަމަވުމުން، އިސްތިއުފާދިނުމުން، ކައުންސިލުގެ މެމްބަރުކަމުން ވަކިކުރުމުން، މަރުވުން ނުވަތަ، މެމްބަރެއްގައި ހުރުމަށް އެ ގާނޫނު ލާޒިމުކުރާ ސިފައެއް އުނިވުމުންނެވެ.\nމުޖުތަމައު ގަބޫލުކުރާ މިންގަނޑުން އަބުރުވެރި އަހްލާގް ރަގަޅު މީހެއްކަމަށްވުމަކީ މީޑިއާ ކައުންސިލްގެ މެންބަރުކަމުގެ ސިފަތަކުގެ ތެރޭގައި ގާނޫނުގައި ހިމެނޭކަމެއް. މަނީ ލޯންޑަރިންގެ ތުހުމަތަކީ ވަރަށް ސީރިއަސް ތުހުމަތެއް. ގާނޫނުގަ ބުނާ ސިފައެއް އުނިވުމަކީ މަގާމުން ވަކިވާނެ ހާލަތެއް.\nކިންގްސް ފޮރެކްސް ކުންފުނިން ވިޔަފާރި ކުރަމުން އައީ އާންމުންގެ އިންވެސްޓްމަންޓްނަގައި ފޮރެކްސް ޓްރޭޑިންގ ސްކީމެއް ކަމަށް ބުނެއެވެ. އެކަމަކު މަރުކަޒީ ބޭންކާއި، ކަމާބެހޭ އެހެން އިދާރާތަކުން ވެސް ވަނީ އެއީ މަކަރާއި ހީލަތުން ފައިސާ ހޯދުމަށް ހިންގަމުން އަންނަށް ސްކީމެއް ކަމަށް ބުނެ އެކަން ހުއްޓުވާފައެވެ.\nމި މައްސަލަ ކޮމިޓީއަށް ހުށަހެޅި އިރު މީގެ ކުރިން ވެސް ފޮރެކްސް އިން ބޭއްވި ނޫސްވެރިންގެ ބައްދަލުވުމެއްގައި ޝަހުބާން ނޫސްވެރިންނަށް ފުރައްސާރަކުރި މައްސަލައެއް ވެސް ފެންމަތިވިއެވެ.\nޝަހުބާން ފަހުމީ، އެމްއެމްސީގެ ރައީސް


ކޯވިޑް-19 : މިއަދު 32 ޕޮޒިޓިވް ކޭސް، ރަނގަޅުވީ 67 މީހުން ކޯވިޑް-19 : މިއަދު 32 ޕޮޒިޓިވް ކޭސް، ރަނގަޅުވީ 67 މީހުން\nކޯވިޑް-19 : މިއަދު 32 ޕޮޒިޓިވް ކޭސް، ރަނގަޅުވީ 67 މީހުން\nއިތުރު 32 މީހަކު ކޯވިޑް-19އަށް ޕޮޒިޓިވްވެ، ރާއްޖެއިން މި ބަލި ޖެހުނު މީހުންގެ އަދަދު 11210އަށް އަރައިފިއެވެ.\nހޮނިހިރު ދުވަހުގެ އިރުއޮއްސި 06:00އިން ފެށިގެން އާދިއްތަދުވަހުގެ އިރުއޮއްސި 06:00އަށް ޕޮޒިޓިވްވެފައިވަނީ 27ދިވެހިންނާއި،6ބިދޭސީން ކަމަށް އެޗްޕީއޭއިން ވިދާޅުވެއެވެ.\nއެޗްޕީއޭއިން އާންމުކޮށްފައިވާ މަޢުލޫމާތަށް ބަލާއިރު ޕޮޒިޓިވްވި 32 މީހުންގެ ތެރޭގައި ހިމެނެނީ މާލެ ސަރަޙައްދުން ޕޮސިޓިވްވި 21މީހުންނާއި، އަތޮޅުތަކުން ޕޮޒިޓިވްވި9މީހުންނާއި ރިސޯޓްތަކުން ޕޮޒިޓިވްވި2މީހުންނެވެ.\nމީގެ ތެރޭގައި ހިމެނެނީ 27 ދިވެހިންނާއި،5ބިދޭސީންކަމަށް އެޗްޕީއޭއިން ވިދާޅުވެއެވެ. ރާއްޖެއިން މި ބަލި ޖެހުނު މީހުންގެ ތެރެއިން މިވަގުތު މި ބައްޔަށް ފަރުވާ ހޯދަމުންދަނީ 1002 މީހުންނެވެ. އޭގެ ތެރެއިން 39 މީހަކަށް ފަރުވާދެމުންދަނީ ހޮސްޕިޓަލުގައެވެ. އަދި 348 މީހަކަށް ފަރުވާދެމުންދަނީ އައިސޮލޭޝަން ފެސިލިޓީތަކުގައެވެ.\nހޮނިހިރު ދުވަހުގެ އިރުއޮއްސި 06:00އިން ފެށިގެން އާދިއްތަދުވަހުގެ އިރުއޮއްސި 06:00އަށް ބަލިން ރަނގަޅުވެފައިވަނީ 67 މީހުންނެވެ. މިއާއިއެކު ރާއްޖޭގައި ބަލިން ރަނގަޅުވި މީހުންގެ ޖުމްލަ އަދަދުވަނީ 10164 އަރާފައެވެ.\nއަތޮޅުތަކުގައި މިވަގުތު 20 ރަށެއްގައި ކޯވިޑް-19އަށް ޕޮޒިޓިވް 77 މީހުން އެބަތިއްބެވެ. އެއީ 69 ދިވެހިންނާއި 8 ބިދޭސީންނެވެ. އެއީ އަލާމާތްތައް ހުރެގެން ޓެސްޓުކުރިއިރު ޕޮޒިޓިވްވި 2މީހުންނާއި، ރެންޑަމް ސާމްޕަލުން ޕޮޒިޓިވްވި 2މީހުންނާއި، ކޮންޓެކްޓުންގެ ގޮތުގައި ޓެސްޓުކުރި 41މީހުންނާއި، ފުރަބަދުގައި ތިބި 32 މީހުންނެވެ.\nއެޗްޕީއޭއިން މަޢުލޫމާތުދޭގޮތުގައި އަތޮޅުތަކުގެ އެއްވެސް ކޯވިޑް ފެސިލިޓީއެއްގައި މިވަގުތު އެޑްމިޓްކޮށްގެން ފަރުވާދޭ ކޯވިޑް ބަލިމީހަކު ނެތެވެ.\nރާއްޖެއިން ކޯވިޑް-19 ޖެހިގެން މިހާތަނަށް 37 މީހަކު ވަނީ ނިޔާވެފައެވެ. އޭގެ ތެރޭގައި ހިމެނެނީ 30 ދިވެހިންނާއި7ބިދޭސީންނެވެ.


Indiaage Aanmu Inthihaab April 11 Vana Dhuvahu\nއިންޑިއާގެ އާންމު އިންތިހާބުގައި ބޮޑު ވަޒީރުކަމަށް ވާދަކުރައްވާ ރާހުލް ގާންދީއާއި ނަރެންދުރަ މޯޑީ: ފޮޓޯ އިންޑިއަ ޓުޑޭ\nއިންޑިއާގެ އާންމު އިންތިހާބު އޭޕްރީލް 11 ވަނަ ދުވަހު، ނަތީޖާ ފާޅުކުރުން މޭ 23 ވަނަ ދުވަހު\nއިންޑިއަގެ އާންމު އިންތިހާބު އަންނަ އޭޕްރީލް މަހުގެ 11 ވަނަ ދުވަހުފަށައި އިންތިހާބުގެ ނަތީޖަ އިއުލާނުކުރުން މޭ 23 ގައި ބޭއްވުމަށް ނިންމައިފިއެވެ.\nއިންޑިއާގެ ރިޔާސީ އިންތިހާބުގައި 900 މިލިއަން މީހުން ވޯޓުލާނެއެވެ. މިއީ ދުނިޔޭގައި ބާއްވާ އެންމެ ބޮޑު ޑިމޮކްރެޓިކް ހަރަކާތެވެ.\nއިންޑިއާގެ ޗީފް އިލެކެޝަންސް ކޮމިޝަނަރ މިއަދު ދެއްވި ނޫސްވެރިންގެ ބައްދަލުވުމެއްގައި ވިދާޅުވީ އިންޑިއާގެ އާންމު އިންތިހާބު ބޭއްވުމަށް ހަމަޖެހިފައިވަނީ ބައިތަކަކަށް ބަހާލައިގެން ކަމަށެވެ. އެގޮތުން ފުރަތަމަ ބައި އޮންނާއީ އޭޕްރީލް މަހުގެ 11 ވަނަ ދުވަހު ކަމަށެވެ. އަދި އިތުރު ބައިތައް އޭޕްރީލް މަހުގެ 18، 23، 29 ވަނަ ދުވަހާއި މޭމަހުގެ 6، 12 އަދި 19 ވަނަ ދުވަހު ބޭއްވުމަށް ނިންމާފައިވާކަމަށެވެ. އަދި ވޯޓު އިއުލާނުކުރުން އޮންނާނީ މޭމަހުގެ 23 ވަނަ ދުވަހު ކަމަށް އިންޑިއާގެ އިލެކްޝަންސް ކޮމިޝަނުން ބުނެއެވެ.\nއިންޑިއާގައި ވޯޓުލާ އިލެކްޓްރޯނިކް ވޯޓިން މެޝިނުތަކެއް ބޭނުންކުރަން ނިންމުމުން، އިދިކޮޅުން އަންނަނީ އެކަމާއި ހިތްހަމަނުޖެހުން ފާޅުކުރަމުންނެވެ. އެހެން ނަމަވެސް އިންޑިއާގެ އީސީން ބުނެފައިވަނީ އިލެކްޓްރޯނިކް ސިސްޓަމަކުން ވޯޓުލީ ނަމަވެސް ވޯޓު ޔަގީން ކުރުމަށް އެކަށީގެންވާ ނިޒާމެއް އެކުލަވާލާފައިވާކަމަށެވެ. އެގޮތުން ވޯޓުލުމުން އެމީހަކު ވޯޓުލީ ގޮތް އަންގައިދޭ ކަރުދާސް ކޮޅެއް ޕްރިންޓު ވާނެކަމަށެވެ. އަދި އެ ކަރުދާސް ކޮޅު ޕްރިންޓުވުމުން ވޯޓުލީ މީހާއަށް ކަރުދާސް ކޮޅު ފެންނާނެކަމަށާއި، ވޯޓުގައި ޝައްކު އުފެދޭ ހާލަތުތަކުގައި ކަރުދާސް ކޮޅުތައް ގުނައިގެން ވެސް ވޯޓުގެ ސައްހަކަން ކަށަވަރުކުރެވޭނެކަމަށް އިންޑިއާގެ އީސީން ބުނެއެވެ.\nއިންޑިއާގައި އޮންނަނީ ބަރުލަމާނީ ނިޒާމެއްކަމުން އާންމު އިންތިހާބުގެ ވޯޓުގައި އޮންނާ އިންޑިއާގެ މަޖިލިސް ކުރާ ގެއަށް (ލޮކް ޝަބާ) އަށް މަޖިލިސް މެމްބަރުން ހޮވުމެވެ. އިންޑިއާގައި އޮންނަނީ 545 ދާއިރާއެވެ. އެހެން ނަމަވެސް މިފަހަރުގެ އިންތިހާބުގައި ހޮވާނީ 543 މެމްބަރުންނެވެ. އެއީ ތަފާތު ސަބަބުތަކާހެދި ދެ ދާއިރާގެ އިންތިހާބު އަވަހަށް ބާއްވާފައިވާތީއެވެ.\nއިންޑިއާގެ މަޖިލިސް އިންތިހާބުގައި މޯޑީ ދެވަނަ ދައުރަކަށް ޕްރައިމް މިނިސްޓަރުކަމަށް ވާދަކުރެއްވުމަށް ވަނީ ނިންމަވާފައެވެ. މޯޑީއާއި ވާދަ ކުރައްވާނީ ރާހުލް ގާންދީއެވެ. މޯޑީ ތަމްސީލު ކުރައްވާ ބީޖޭޕީ އާއި ރާހުލް ގާންދީގެ ކޮންރެސް ޕާޓީއިން ވަނީ އެތައް ސަތޭކަ ކުދި ޕާޓީތަކާއެކު ކޯލިޝަން ހަދާފައެވެ. 2014 ވަނަ އަހަރު އޮތް ރިޔާސީ އިންތިހާބުގައި ބީޖޭޕީން ވަނީ ކޮންގްރެސް ޕާޓީ ބަލިކޮށްފައެވެ.


ތުލުސްދޫއިން މީހަކު ކޯވިޑްއަށް ފައްސިވެއްޖެ – DhiDaily\nތުލުސްދޫއިން މީހަކު ކޯވިޑްއަށް ފައްސިވެއްޖެ\nމާލެ އަތޮޅު ތުލުސްދޫ އިން މީހަކު ކޯވިޑް 19 އަށް ފައްސިވެއްޖެއެވެ.\nތުލުސްދޫ ކައުންސިލް މެމްބަރު މުހައްމަދު ޝަހީމް ދިޑެއިލީއަށް މައުލޫމާތު ދެއްވަމުން ވިދާޅުވީ މާލެ އިން ތުލުސްދޫއަށް ދިޔަ މީހަކު ފައްސި ވެފައިވާ ކަމަށާއި، އެމީހާ އަކީ މާލެއިން ރަށަށް ދިއުމަށްފަހު ހޯމް ކަރަންޓީނުގައި ހުރިމީހެއް ކަމަށެވެ. އަދި އެމީހާ ފައްސިވި ކަން އެނގުނީ ހޯމް ކަރަންޓީނުން ދޫކޮށްލުމުގެ ކުރިން ހެދި ޓެސްޓުގެ ނަތީޖާ ފައްސިވުމުން ކަމަށްވެސް ޝަހީމް ވަނީ ވިދާޅުވެފައެވެ.\nމިމަހުގެ 23 ވަނަ ދުވަހު ތުލުސްދޫއިން ވަނީ ހޯމް ކަރަންޓީނުގައި ހުރި އުމުރުން ދުވަސްވީ މީހަކު ނިޔާވެފައެވެ. އެމީހާ ނިޔާވެފައި ވަނީ އެދުވަހު ހެނދުނުގެ ވަގުތުގައި ކަމަށްވެސް ވަނީ އެނގިފައެވެ. އެމީހާ އަކީ ހިތުގެ ބައްޔަށް ފަރުވާ ހޯދަމުން ދިޔަމީހެއް ކަމަށެވެސް ރަށު ކައުންސިލުން ވަނީ ބުނެފައެވެ.\nކޯވިޑް 19 ރާއްޖޭގެ7އަތޮޅެއް ފިޔަވާ އެހެން ހުރިހާ އަތޮޅެއްގައި މިހާރުވަނީ ފެތުރިފައެވެ. އަދި ފަހަކަށް އައިސް ބައްޔަށް ފައްސިވާ މީހުންގެ އަދަދު އަންނަނީ ބޮޑުތަނުން މަތިވަމުންނެވެ. މިއަދުވެސް އުމުރުން ދުވަސްވީ ދިވެހި ފިރިހެނެއް ވަނީ މިބަލީގައި ނިޔާވެފައެވެ. އެމީހާއަކީ ފައްސިވުމުގެ ސަބަބުން ހުޅުމާލޭ މެޑިކަލް ފެސިލިޓީގައި ފަރުވާ ހޯދަމުން ދިޔަ މީހެއް ކަމަށާއި، މިއަދު ފަތިސް ނަމާދައް ހުއްޓާ ވެއްޓި އިތުރު ފަރުވާ ދެމުން ދަނިކޮށް އެމީހާ ނިޔާވީ ކަމަށްވަނީ އެނގިފައެވެ.\nމިހާތަނަށް މި ބަލީގައި ރާއްޖެއިން 28 މީހަކު ނިޔާވެފައި ވެއެވެ. އޭގެތެރޭގައި މިއަދު ނިޔާވި ދުވަސްވީ ދިވެހި ފިރިހެނަކުވެސް ހިމެނެއެވެ. ރާއްޖެއިން މިހާތަނަށް ކޮވިޑް-19 ޖެހިގެން ނިޔާވި މީހުންގެ ތެރޭގައި ހިމެނެނީ 23 ދިވެއްސަކާއި ފަސް ބިދޭސީއެކެވެ. މީގެ އިތުރުން ރާއްޖޭގައި ސިއްޙީ އެހެން ހާލަތްތަކުގައި ނިޔާވި ފަސް މީހަކުވެސް ކޮވިޑް-19 އަށް ފައްސިވެފައި ވެއެވެ.\nކޮވިޑް-19 އާއި ގުޅިގެން އައިސޮލޭޝަނުގައި 1458 މީހަކު އެބަތިއްބެވެ. މިހާތަނަށް ރާއްޖެއިން ކޮވިޑް-19 އަށް ޓެސްޓު ކުރުމަށް ޖުމްލަ 104,631 ސުންކު (ސާމްޕަލް) ނަގާފައި ވެއެވެ. ރާއްޖެއިން މި ބަލި ފެނުނުތާ މިހާރު ވަނީ 170 ދުވަސް ވެފައެވެ.


Pakistan in India kafa ethere kuraane\nޕާކިސްތާނަށް އިންޑިއާ ކަފަ އިމްޕޯޓްކުރާނެ\nއިންޑިއާގައި ކަފައިގެ ވިޔަފާރިކުރާ މީހުން މަސައްކަތުގައި\nއިސްލާމްއާބާދު (28 ފެބްރުއަރީ) -- ކަޝްމީރު ބައިކުރާ ސަރަހައްދުގައި ހަމަލާ ބަދަލު ކުރުން ހުއްޓާލަން ޕާކިސްތާނާ އިންޑިއާ އެއްބަސްވެ މަޝްވަރާ ކުރަން ފެށި ޚަބަރަށް ވިޔަފާރިވެރިން ދަތުރު ހަދަން ފަށައިފި އެވެ. ޕާކިސްތާނުން ބުނީ އިންޑިއާއިން އެއްގަމު މަގުން ކަފަ އެތެރެ ކުރުމަށް ވިޔަފާރިވެރިންނަށް ހުއްދަ ދޭން ވިސްނަމުން އަންނަ ކަމަށެވެ.\nވިޔަފާރިއާ ގުޅުން ހުރި މުއާމަލާތްތަކުގައި ބޮޑުވަޒީރަށް އިރުޝާދު ދެއްވާ އަބުދުލް ރައްޒާގް ދާވޫދު ވިދާޅުވީ ޕާކިސްތާނަށް ބޭނުންވާ ކަފަ އިންޑިއާއިން އިމްޕޯޓް ކުރަން ޝައުގުވެރިވެ ވަޑައިގަންނަވާ ކަމަށެވެ. އަދި ވިދާޅުވީ އެ ވާހަކަ ބޮޑުވަޒީރަށް ދަންނަވާފައި ވާނެ ކަމަށެވެ.\nއިންޑިއާއިން ކަފަ އެތެރެ ކުރުމަށްޓަކައި ކެބިނެޓަށް ހުށަހެޅުމަށް ކަރުދާސް ތައްޔާރު ކުރަމުން އަންނަ ކަމަށް ވެސް ދާވޫދު ވިދާޅުވި އެވެ. އަދި ވިދާޅުވީ ބޮޑުވަޒީރު އިމްރާންއާ ކެބިނެޓްގެ ރުހުން ލިބިވަޑައިގަންނަވާނެ ކަމަށް އުންމީދު ކުރައްވާ ކަމަށެވެ.\nޖަންމޫއާ ކަޝްމީރު މައްސަލާގައި ޕާކިސްތާނުން ވަނީ ވިޔަފާރިގައި އިންޑިއާއަށް ބަރޯސާ ކުރުން މެދުކަނޑާލާފަ އެވެ. އެހެން ނަމަވެސް، މަޝްރަހު ފިނިވުމާއެކު ވިޔަފާރި މުއާމަލާތްތައް ފެށުމަށް އަންނަނީ ތައްޔާރު ވަމުންނެވެ.\nޕާކިސްތާނަށް އެހެން ގައުމަކުން ކަފަ އެތެރެކުރުމަކީ އެ ގައުމުގައި ކަފަ އުފައްދާ މީހުން ރުހޭ ކަމެއް ނޫނެވެ. އެއީ ވަގުތީ މަންފާއެއްގެ ދަހިވެތިކަމުގަ އެވެ. އެެހެން ނަމަވެސް، ދާވޫދު ވިދާޅުވީ ޕާކިސްތާނަށް ބޭނުންވާ ވަރަށް ކަފަ ނުއުފެއްދޭ ކަމަށެވެ.\nއިންޑިއާ ނޫން ގައުމުތަކުން ވެސް ޕާކިސްތާނަށް ކަފަ ލިބެން ހުރި ކަމަށް އޮފިޝަލަކު ވަނީ ވިދާޅުވެފަ އެވެ. އެހެން ނަމަވެސް، ހުރިހާ މާނައެއްގައި ވެސް އެންމެ ރަނގަޅު ގޮތަކީ އިންޑިއާއިން ކަފަ އެތެރެ ކުރުން ކަމަށް އޭނާ ވިދާޅުވި އެވެ. އެއީ އަގުހެޔޮ ވުމާއި ލިބުން އަވަސް ވާނެތީ އެވެ.


2 vana bodu hanguraamaigai faththaali manavareh 76 aharu fahun hoadhaifi | Mihaaru\nއެމެރިކާގެ މަނަވަރު ފައްތާލީ އޭގައިވާ 35 ހަނގުރާމަ މަތީ މަތިންދާ ބޯޓާ އެކު. --ފޮޓޯ:ޕޯލް އެލަން\nދެ ވަނަ ބޮޑު ހަނގުރާމައިގައި ފައްތާލި މަނަވަރެއް 76 އަހަރު ފަހުން ހޯދައިފި\n06 މާޗް 2018 - 13:21 1 comment\nސިޑްނީ (މާޗް 6) - ދެ ވަނަ ބޮޑު ހަނގުރާމައިގެ ދުވަސްވަރު ފައްތާލި އެމެރިކާގެ މަނަވަރެއް އޮސްޓްރޭލިއާ ކައިރިން ހޯދައިފި އެވެ.\nޔޫއެސްއެސް ލެޒިންޓަން ގެއްލިފައި ވަނީ މެއި 4-8، 1942 ގައި ކޮރަލް ސީގައި ކުރި ހަނގުރާމައިގަ އެވެ. އެ ހަނގުރާމައިގައި މަނަވަރުން 216 ފަޅުވެރިން މަރުވި އިރު 2،000 މީހުން ވަނީ ސަލާމަތްވެފަ އެވެ. ކޮރަލް ސީ ހަނގުރާމައަކީ ދެ ވަނަ ބޮޑު ހަނގުރާމައިގައި ޕެސިފިކުގައި ޖަޕާނުގެ ކުރިއެރުން ހުއްޓުވި މުހިންމު ހަނގުރާމައެކެވެ. ޖަޕާނު ސިފައިން ބޮން އަޅާ އަދި ޓޯޕީޑޯތަކުން ހަމަލާ ދިނުމުން އެމެރިކާ ސިފައިން ވަނީ އެ މަނަވަރު ފައްތާލައިފަ އެވެ.\nފައްތާލި އެމެރިކާގެ މަނަވަރުގައި ހަރުކޮށްފައިވާ ބޮޑު ބަޑިއެއް. --ފޮޓޯ: ޕޯލް އެލަން\nލެޒިންޓަން ފެނިފައި ވަނީ އޮސްޓްރޭލިއާގެ އައްސޭރިން 800 ކިލޯ މީޓަރު ދުރުން ކޮރަލް ސީގެ ތިން ކިލޯ މީޓަރު (ދެ މޭލު) އަޑިންނެވެ.\nމަނަވަރު ހޯދި ނަމަވެސް ފެންމައްޗަށް ނެގުމަށް މަސައްކަތެއް ނުކުރާނެ އެވެ. ސަބަބަކީ އެމެރިކާގެ ނޭވީން ދެކޭ ގޮތުގައި އެއީ ހަނގުރާމައިގެ ގަބުރުސްތާނެކެވެ.\nއެމެރިކާގެ ނޭވީން ވެސް ވަނީ މަނަވަރު ފެނުނުކަން ޔަގީންކޮށްދީފަ އެވެ. މި މަނަވަރު ހޯދާފައި ވަނީ މައިކްރޯސޮފްޓުގެ ކޯ-ފައުންޑާ ޕޯލް އެލަން އިސްވެ ހަރަކާތްތެރިވި ސާޗް ޓީމަކުންނެވެ. އެލަންގެ ވުލްކަން ކުންފުނިން ކުރި މަސައްކަތުން ވަނީ މަނަވަރުގައިވާ ހަނގުރާމަ މަތީ 35 މަތިންދާ ބޯޓުގެ ތެރޭން 11 ބޯޓު ވެސް ހޯދައިފަ އެވެ.\nއެމެރިކާގެ މަނަވަރު ފައްތާލީ ކޮރަލް ސީ ހަނގުރާމައިގައި. --ފޮޓޯ:ޕޯލް އެލަން\nލެޒިންޓަން ހޯދަން އެލަންގެ ކުންފުނިން ވަނީ ހަ މަސް ދުވަހު މަސައްކަތްކޮށްފަ އެވެ. އެލަންގެ ކުންފުނިން މިދިޔަ އަހަރު ވަނީ ޖުލައި 1945 ގައި ފައްތާލި ޔޫއެސްއެސް އިންޑިއާނާޕޮލިސް ވެސް ހޯދައިފަ އެވެ. ވުލްކަން އިން މީގެ ކުރިން ވަނީ ޖަޕާނުގެ މަނަވަރަކާއި އިޓަލީގެ މަނަވަރެއް ވެސް ހޯދައިފަ އެވެ.\nއިތުރު ލިޔުންތައް ދެވަނަ ބޮޑުހަނގުރާމަ